
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 16151 ( 1 ) 

Έγκριση Κανονισμού Προμηθειών ΕΛ.Γ.Α. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1 · Τις διατάξεις του άρθρου 8 παράγρ. 2α του Ν. 1790/ 
88 (ΦΕΚ 134Α/20.6.88). 

2. Τις διατάξεις του άρθρου 11 παράγρ. 5, 6, 7 και άρ¬ 
θρου 16 παράγρ. 3 του Ν. 1797/88 «Προμήθειες του Δη¬ 
μόσιου Τομέα και ρυθμίσεις συναφών θεμάτων» (ΦΕΚ 64/ 
Α/4.8.88). 

3. Τις διατάξεις του άρθρου 38 του Ν. 2000/91 «Για την 
αποκρατικοποίηση κ.λπ. διατάξεις» ΦΕΚ 206/Α/24.12.91. 

4. Την αριθμ. 19/11.3.94 απόφαση Διοικητικού Συμ¬ 
βουλίου του ΕΛ.Γ.Α., με την οποία καταρτίσθηκε ο Κανο¬ 
νισμός Προμηθειών του ΕΛ.Γ.Α. 

5. Το αριθμ. 2056/5.4.94 έγγραφο του ΕΛ.Γ.Α. 

6. Το από 13.6.94 Υπηρεσιακό Σημείωμα του Τμήματος 
Προμηθειών της Δ/νσης Οικονομικής του Υπουργείου. 

7. Ότι από τις διατάξεις αυτής της απόφασης δεν προ- 
καλείται δαπάνη σε βάρος του προϋπολογισμού του Ορ¬ 
γανισμού Ελληνικών Γεωργικών Ασφαλίσεων (Ν.Π.Ι.Δ.), 
αποφασίζουμε: 

Εγκρίνουμε τον Κανονισμό Προμηθειών του Οργανι¬ 
σμού Ελληνικών Γεωργικών Ασφαλίσεων (ΕΛ.Γ.Α.), ο 
οποίος έχει ως ακολούθως. 

ΚΑΝΟΝΙΣΜΟΣ ΠΡΟΜΗΘΕΙΩΝ 

Του Οργανισμού Ελληνικών Γεωργικών Ασφαλίσεων 
(ΕΛ.Γ.Α.) 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
Αρθρο 1 

Αντικείμενο του Κανονισμού - Έννοιες 

1. Ο Κανονισμός αυτός περιλαμβάνει τους θεμελιώδεις 


κανόνες και τη διαδικασία διενέργειας της προμήθειας 
πραγμάτων για την ικανοποίηση των αναγκών του ΕΛ.Γ.Α. 

2. Οι διατάξεις του Κανονισμού αυτού εφαρμόζονται 
στις παρακάτω περιπτώσεις: 

α) Στις προμήθειες κάθε είδους υλικού όπως π.χ. ειδών 
γραφικής ύλης, μηχανημάτν, συσκευών, οργάνων, εργα¬ 
λείων, επίπλων, σκευών, αντ/κών, αυτοκινήτων, οχημά¬ 
των κ.λπ. 

β) Στις εργασίες που έχουν σχέση με προμήθεια υλικών 
όπως π.χ. εγκατάσταση υλικών της προηγούμενης παρα¬ 
γράφου επισκευές με χρήση υλικών που δε διατίθενται 
από τον ΕΛ.Γ.Α., εκτύπωση εντύπων κ.λπ. 

γ) Στην παροχή υπηρεσιών (μεταφορές, φορτοεκφορ¬ 
τώσεις, εκτελωνισμοί, διαφημίσεις, ποιοτικοί έλεγχοι, 
ασφαλίσεις, επισκευές εγκαταστάσεων, συντηρήσεις 
εγκαταστάσεων κ.λπ.). 

δ) Στις μισθώσεις - εκμισθώσεις κινητών ή ακινήτων 
πραγμάτων καθώς και μισθώσεις προσωπικού για την ανά¬ 
θεση έργου. 

ε) Στην εκποίηση προϊόντων ή υλικού. 

ζ) Στις αγορές ακινήτων (κτίρια) ή στις αναθέσεις για την 
αγορά κατασκευή ακινήτων. 

η) Στην καταστροφή αχρήστου υλικού και στη διαγραφή 
ελλειμμάτων. 

3. Όπου στον Κανονισμό αυτό γίνεται λόγος για «Προ¬ 
μήθειες» νοούνται όλες οι περιπτώσεις που εφαρμόζονται 
οι διατάξεις του Κανονισμού αυτού αναλογικά χρησιμο¬ 
ποιούμενες. 

4. Με τον όρο «Προμήθεια» νοείται η αγορά ή η μίσθωση 
με καταβολή χρηματικού ανταλλάγματος κινητών ή ακινή¬ 
των πραγμάτων. 

Άρθρο 2 

Προϋποθέσεις διενέργειας Προμηθειών - Έγκριση - 
Όργανα 

1. Για τη διενέργεια προμήθειας απαιτείται: 
α) Διαπίστωση ανάγκης. 

β) Ύπαρξη πιστώσεως στον προϋπολογισμό του 
ΕΛ.Γ.Α. 

γ) Σύνταξη προγράμματος προμηθειών και ένταξή τους 
στο ετήσιο πρόγραμμα προμηθειών του ΕΛ.Γ.Α. 

δ) Έγκριση του ετήσιου προγράμματος προμηθειών. 

2. Το Διοικητικό Συμβούλιο του ΕΛ.Γ.Α. εγκρίνει το ετή¬ 
σιο Πρόγραμμα Προμηθειών του ΕΛ.Γ.Α. με απόφασή του. 

Στην απόφαση αυτή προσδιορίζεται ο τρόπος διενέργειας 
των προμηθειών που έχουν ενταχθεί σ’ αυτό, καθορίζο¬ 
νται οι δικαιοδοσίες των Προϊσταμένων των μονάδων που 
συμμετέχουν σ' αυτό, καθώς και ο τρόπος πραγματοποίη¬ 
σης εκτάκτων προμηθειών που δεν μπορούσαν να προ- 
βλεφθούν και ενταχθούν στο ετήσιο πρόγραμμα προμη¬ 
θειών. 

2α. Οι τεχνικές προδιαγραφές συντάσσονται από ειδικά 
μέλη ή Επιτροπές και εγκρίνονται με την προκήρυξη από 
το Διοικητή. 

3. Όργανα για τη διενέργεια των προμηθειών είναι: 
α) Η Οικονομική Υπηρεσία του ΕΛ.Γ.Α. 
β) Τα Υποκαταστήματα του ΕΛ.Γ.Α. 
γ) Οι Επιτροπές Προμηθειών (Διενέργειας Διαγωνισμών 
- Αξιολόγησης προσφορών). 

δ) Οι Επιτροπές Παραλαβών (Πρωτοβάθμιες - Δευτερο¬ 
βάθμιες). 

Αρθρο 3 

Τρόποι διενέργειας προμηθειών - Διακρίσεις 

1. Οι προμήθειες διενεργούνται: 
α) Με απευθείας ανάθεση και 
β) Με διαγωνισμό 

2. Ο διαγωνισμός της προηγουμένης παραγράφου δια- 
κρίνεται: 

α) Σε Ανοικτό διαγωνισμό 
β) Σε Κλειστό διαγωνισμό 
γ) Σε Πρόχειρο διαγωνισμό 

ΚΕΦΑΛΑΙΟ Β’ 

ΑΠΕΥΘΕΙΑΣ ΑΝΑΘΕΣΗ - ΔΙΑΓΩΝΙΣΜΟΙ - ΑΞΙΟΛΟΓΗΣΗ - 
ΣΥΜΒΑΣΕΙΣ 

Αρθρο 4 

Προμήθεια με απευθείας ανάθεση 

1. Προμήθεια με απευθείας διαπραγματεύσεις μπορεί 
να γίνει όταν συντρέχει μία από τις εξής περιπτώσεις: 

α) Όταν κατά τη διενέργεια του διαγωνισμού δεν υπο¬ 
βλήθηκε προσφορά ή αν οι προσφορές που υποβλήθηκαν 
κρίθηκαν απαράδεκτες, εφόσον οι αρχικοί όροι της διακή¬ 
ρυξης δεν μεταβάλλονται ουσιωδώς. 

β) Όταν για τεχνικούς ή καλλιτεχνικούς λόγους ή για λό¬ 
γους που σχετίζονται με την προστασία δικαιωμάτων απο¬ 
κλειστικότητας, τα προς προμήθεια υλικά κατασκευάζο¬ 
νται ή παραδίδονται μόνο από ορισμένο προμηθευτή. 

γ) Όταν τα είδη κατασκευάζονται αποκλειστικά για σκο¬ 
πούς έρευνας, πειραμάτων, μελετών και προτύπων εφαρ¬ 
μογής. 

δ) Όταν στα πλαίσια ερευνητικών κατασκευών κριθεί 
σκόπιμο ότι υλικά που παράγονται σε πειραματικό στάδιο 
πρέπει να ανατεθούν στις συμμετέχουσες στην πειραμα¬ 
τική κατασκευή επιχειρήσεις. 

ε) Όταν για λόγους επείγουσας ανάγκης που οφείλεται 
σε απρόβλεπτες καταστάσεις δεν είναι δυνατό να τηρη¬ 
θούν οι προθεσμίες του διαγωνισμού. 

στ) Για συμπληρωματικές προμήθειες από τον αρχικό 
προμηθευτή εφόσον η αλλαγή του θα υποχρέωνε τον 
ΕΛ.Γ.Α. να αγοράσει υλικά με διαφορετικά τεχνικά χαρα¬ 
κτηριστικά που θα ήταν ασυμβίβαστα ή θα προκαλούσαν 
δυσανάλογες τεχνικές δυσχέρειες ή οικονομικές επιβα¬ 
ρύνσεις στη λειτουργία ή συντήρησή τους. 

ζ) Όταν η προμήθεια των υλικών κρίνεται σκόπιμο να 
ανατεθεί σε σωφρονιστικά ιδρύματα, ιδρύματα νεότητας, 
εκπαιδευτικά ερευνητικά ή παρόμοια ιδρύματα. Η περί¬ 
πτωση αυτή δεν έχει εφαρμογή για είδη αξίας άνω των 


200.000 ΕΟυ με την επιφύλαξη των διατάξεων του ΠΔ 
105/89. 

η) Γ ια την προμήθεια υλικών η δαπάνη των οποίων δεν 
υπερβαίνει κατ’ είδος σε ετήσια βάση το ποσό των 
750.000 δραχμών. Το ποσό αυτό αναπροσαρμόζεται με 
απόφαση του Υπουργού Γεωργίας. 

2. Οι προμήθειες της προηγουμένης παραγράφου 
ενεργούνται από τις τριμελείς Επιτροπές του άρθρου 5 
του παρόντος Κανονισμού. 

Αρθρο 5 

Επιτροπές διαγωνισμού - Διακήρυξη - Τεχνικές Προδια¬ 
γραφές - Δημοσιεύσεις 

1. Στον ΕΛ.Γ.Α. συνιστάται Επιτροπή Προμηθειών έργο 
της οποίας είναι η διενέργεια και η αξιολόγηση των προ¬ 
σφορών όλων των διαγωνισμών και των δι' απευθείας ανά¬ 
θεσης, προμηθειών όπου τούτο προβλέπεται σύμφωνα με 
τις διαδικασίες του παρόντος Κανονισμού Προμηθειών 
του ΕΛ.Γ.Α. 

Επίσης συνιστάται στον ΕΛ.Γ.Α. πρωτοβάθμια Επιτροπή 
Παραλαβών, έργο της οποίας είναι η παραλαβή των αντι¬ 
κειμένων προμηθειών που διενεργεί η Επιτροπή Προμη¬ 
θειών του ΕΛ.Γ.Α. καθώς και δευτεροβάθμια Επιτροπή 
Παραλαβών στην οποία παραπέμπονται για επανεξέταση 
όσες περιπτώσεις υλικών απορρίφθηκαν ή κρίθηκαν πα- 
ραληπτέες με αποκλίσεις που διαπιστώθηκαν κατά τον 
μακροσκοπικό έλεγχο. 

2. Οι κατά την προηγούμενη παράγραφο Επιτροπές 
Προμηθειών και Παραλαβών του ΕΛ.Γ.Α. είναι τριμελείς 
από τρία τακτικά μέλη και τρία αναπληρωματικά και απο¬ 
τελούνται από υπαλλήλους του ΕΛ.Γ.Α. που ορίζονται για 
χρονικό διάστημα ενός (1) έτους και συγκροτούνται με 
απόφαση του Δ.Σ. του ΕΛ.Γ.Α. τόσο για την Κεντρική Υπη¬ 
ρεσία όσο και για τις περιφερειακές υπηρεσίες του 
ΕΛ.Γ.Α. Με την ίδια απόφαση ορίζεται ο Πρόεδρος και ο 
αναπληρωτής κάθε μίας από τις Επιτροπές αυτές. 

3. Προκειμένου περί ειδικών προμηθειών μπορούν να 
συγκροτούνται με απόφαση του Δ.Σ. του ΕΛ.Γ.Α. σε κάθε 
συγκεκριμένη περίπτωση και ειδικές Επιτροπές από πέ¬ 
ντε (5) κατ’ ανώτατο όριο από υπαλλήλους ή μη υπαλλή¬ 
λους του ΕΛ.Γ.Α. που έχουν ειδικές θεωρητικές γνώσεις 
και εμπειρίες στο για την προμήθεια αντικείμενο για τη 
διευκόλυνση του έργου των Επιτροπών Προμηθειών και 
Παραλαβών του ΕΛ.Γ.Α. Με την ίδια απόφαση ορίζεται ο 
Πρόεδρος και ο αναπληρωτής του. Έργο των ειδικών Επι¬ 
τροπών επί των προμηθειών είναι η εξέταση των προσφο¬ 
ρών από τεχνικής και οικονομικής άποψης και η γνωμοδό¬ 
τηση για κάθε θέμα που θα θέσει υπ’ όψη τους η Επιτροπή 
Προμηθειών. Έργο των ειδικών Επιτροπών επί των Παρα¬ 
λαβών είναι γνωμοδότηση για κάθε θέμα που θα θέσει 
υπόψη τους η Επιτροπή Παραλαβών. Με την ίδια απόφαση 
καθορίζεται η διάρκεια, ο τρόπος λειτουργίας και η τυχόν 
αμοιβή των μελών. 

4. Η διακήρυξη του ανοικτού διαγωνισμού στον οποίο 
μπορεί να υποβάλει προσφορά κάθε ενδιαφερόμενος 
προμηθευτής ύστερα από δημοσίευση περίληψης της 
διακήρυξης στον τύπο περιλαμβάνει τα εξής στοιχεία: 

α) Το είδος του διαγωνισμού. 

β) Το είδος, ποσότητα και τεχνικές προδιαγραφές των 
υλικών προμήθειας καθώς και τη δυνατότητα για υποβολή 
προσφορών για μέρος ή για το σύνολο των ειδών. 

γ) Το χρόνο, τόπο και τρόπο παράδοσης των υλικών κα¬ 
θώς και το χρόνο παραλαβής τους. 

δ) Το όνομα, τη διεύθυνση, τον αρμόδιο υπάλληλο, τον 
αριθμό τηλεφώνου, την τηλεγραφική διεύθυνση και τον 
αριθμό τηλετύπου της Υπηρεσίας του ΕΛ.Γ.Α. που διενερ¬ 
γεί το διαγωνισμό, από την οποία μπορεί να ζητηθούν τα 

σχετικά έγγραφα, την προθεσμία μέσα στην οποία πρέπει 
να ενεργήσει ο ενδιαφερόμενος και το ποσό που τυχόν 
χρειάζεται να καταβληθεί για τη χορήγηση των εγγράφων 
αυτών καθώς και τους όρους πληρωμής του ποσού αυτού. 

ε) Τα αρμόδια όργανα για την αποσφράγιση των προ¬ 
σφορών, τις ημερομηνίες, ώρα και τόπο αποσφράγισης 
καθώς και τα πρόσωπα που δικαιούνται να παρίστανται. 
στ) Το νόμισμα της προσφερόμενης τιμής, 
ζ) Τον τύπο, τα ποσοστά, το νόμισμα και το χρόνο υπο¬ 
βολής των εγγυήσεων καθώς και άλλες εξασφαλίσει εάν 
τυχόν ζητούνται. 

η) Την πηγή της χρηματοδότησης και τον τρόπο πληρω¬ 
μής. 

θ) Τα στοιχεία και δικαιολογητικά που είναι αναγκαίο για 
την εκτίμηση του κατώτατου ορίου οικονομικών και τεχνι¬ 
κών προϋποθέσεων τα οποία, η Υπηρεσία απαιτεί από τον 
προμηθευτή. 

ι) Τα κριτήρια για την αξιολόγηση των προσφορών και 
την κατακύρωση της προμήθειας. Στην περίπτωση που 
κριτήριο είναι η συμφερότερη προσφορά καθορίζονται και 
τα στοιχεία με βάση τα οποία γίνεται η αξιολόγηση της 
προσφοράς. 

ια) Την προθεσμία για την παραλαβή των προσφορών 
από την Υπηρεσία τη διεύθυνση στην οποία πρέπει να 
αποσταλούν και τη γλώσσα ή τις γλώσσες στις οποίες πρέ¬ 
πει να έχουν συνταχθεί. 

ιβ) Την ημερομηνία αποστολής περίληψης της διακήρυ- 
ξης στην Υπηρεσία Επισήμων Εκδόσεων των Ευρωπαϊκών 
Κοινοτήτων για δημοσίευση όπου αυτό απαιτείται, 
ιγ) Τη διάρκεια ισχύος των προσφορών, 
ιδ) Τις προϋποθέσεις αναπροσαρμογής του τιμήματος 
εφόσον κρίνεται απαραίτητος τέτοιος όρος. 

ιε) Τους απαράβατους όρους, απόκλιση από τους 
οποίους συνεπάγεται οπωσδήποτε την απόρριψη της 
προσφοράς. 

5. Κατά τον κλειστό διαγωνισμό μπορούν να υποβάλουν 
προσφορά μόνο εκείνοι οι προμηθευτές που προσκαλού¬ 
νται για το σκοπό αυτό από την Υπηρεσία του ΕΛ.Γ.Α. που 
διενεργεί το διαγωνισμό. Περίληψη της διακήρυξης του 
διαγωνισμού αυτού δημοσιεύεται στον τύπο, με την οποία 
καλούνται οι ενδιαφερόμενοι να υποβάλουν αίτηση συμ¬ 
μετοχής. Η επιλογή εκείνων που θα κληθούν για την υπο¬ 
βολή των προσφορών γίνεται, μεταξύ των υποψηφίων που 
πληρούν τις προβλεπόμενες προϋποθέσεις, με απόφαση 
της Επιτροπής Προμηθειών του ΕΛ.Γ.Α. 

Η διακήρυξη του κλειστού διαγωνισμού περιλαμβάνει τα 
εξής στοιχεία: 

α) Τα στοιχεία της παραγράφου 4 του παρόντος άρθρου 
εκτός από τα εδάφια ια και ιγ. 

β) Τον τύπο και το περιεχόμενο των αιτήσεων συμμετο¬ 
χής, την προθεσμία για την υποβολή τους στην αρμόδια 
Υπηρεσία, τη διεύθυνση στην οποία πρέπει να υποβλη¬ 
θούν και τη γλώσσα ή τις γλώσσες στις οποίες πρέπει να 
συνταχθούν. 

γ) Την ημερομηνία μέχρι την οποία θα αποσταλούν από 
την Υπηρεσία οι προσκλήσεις για την υποβολή προσφο¬ 
ρών. 

Η πρόσκληση για την υποβολή προσφορών περιλαμβά¬ 
νει τα εξής στοιχεία: 

ι) Την προμήθεια για την υποβολή των προσφορών, τη 
διεύθυνση στην οποία πρέπει να αποσταλούν και τη 
γλώσσα ή τις γλώσσες στις οποίες πρέπει να έχουν συντα- 
χθεί. 

ιι) Τα αρμόδια όργανα για την αποσφράγιση των προ¬ 
σφορών, τα πρόσωπα που μπορούν να παρίστανται καθώς 
και την ημερομηνία, ώρα και τόπο αποσφράγισης. 


ιιι) Τη διάρκεια ισχύος των προσφορών. 

Με την πρόσκληση αποστέλλεται σ’ αυτούς που επιλέ- 
χθηκαν για υποβολή προσφορών και η σχετική διακήρυξη 
μαζί με όλα τα συμπληρωματικά της Δ/ξης έγγραα και 
στοιχεία. 

6. Κατά τον πρόχειρο διαγωνισμό που γίνεται με συνο¬ 
πτική διαδικασία δεν ισχύουν οι παρακάτω όροι όταν πρό¬ 
κειται για προμήθειες αναλωσίμων και μη 

α) Δημοσίευση 
β) Προκήρυξη 
γ) Εγγύηση συμμετοχής 

δ) Δικαιολογητικά φερεγγυότητας. Ο πρόχειρος διαγω¬ 
νισμός διενεργείται για προμήθεια υλικών ετήσιας συνολι¬ 
κής δαπάνης από 750.001 μέχρι 2.000.000 δρχ. Το ποσό 
αυτό αναπροσαρμόζεται με απόφαση του Υπουργού Γε¬ 
ωργίας. 

7. Σε κάθε διακήρυξη επισυνάπτεται η τεχνική προδια- 
γραφή του προς προμήθεια υλικού, η οποία συντάσσεται 
από την Υπηρεσία που προγραμμάτισε το υλικό και εγκρί¬ 
νει* 31 από το Διοικητή του ΕΛ.Γ.Α. Προκειμένου περί ειδι¬ 
κών προμηθειών μπορούν να συγκροτούνται με απόφαση 
του Δ.Σ. του ΕΛ.Γ.Α. και ειδικές Επιτροπές από πέντε (5) 
κατ’ ανώτατο όριο μέλη, από υπαλλήλους ή μη του ΕΛ.Γ.Α. 
που έχουν ειδικές θεωρητικές γνώσεις και εμπειρία στα 
για προμήθεια αντικείμενα για τη σύνταξη τεχνικών προ¬ 
διαγραφών. Με την ίδια απόφαση καθορίζεται η διάρκεια, 
ο τρόπος λειτουργίας και η τυχόν αμοιβή των μελών. 

Οι τεχνικές προδιαγραφές πρέπει να είναι πλήρεις ως 
προς τα ζητούμενα τεχνικά χαρακτηριστικά των υπό προ¬ 
μήθεια υλικών ώστε αυτά να εκπληρώνουν το σκοπό για 
τον οποίο προορίζονται. 

Δεν επιτρέπεται οι τεχνικές προδιαγραφές να προσδιο¬ 
ρίζουν προϊόντα ορισμένης κατασκευής ή προέλευσης ή 
μεθόδους επεξεργασίας ή να αναφέρονται σε εμπορικά 
σήματα, διπλώματα ευρεσιτεχνίας, τύπους ορισμένης 
προέλευσης ή παραγωγής εκτός αν υποχρεωτικά συνο¬ 
δεύονται από τις λέξεις «ή αντίστοιχο» και εφόσον δεν εί¬ 
ναι σαφείς και πλήρως κατανοητές από όλους τους ενδια¬ 
φερομένους. Οι τεχνικές προδιαγραφές θα περιλαμβά¬ 
νουν όταν απαιτείται τις μεθόδους ποιοτικού ελέγχου των 
υλικών κατά την παραλαβή και τα εργαστήρια στα οποία 
διενεργούνται οι έλεγχοι. 

8. Η αρμόδια Υπηρεσία του ΕΛ.Γ.Α. που διενεργεί ανοι¬ 
κτό ή κλειστό διαγωνισμό υποχρεούται σε ευρεία γνωστο¬ 
ποίηση της σχετικής διακήρυξης ειδικότερα: 

α) Δημοσιεύει σε περίληψη τα ουσιώδη στοιχεία της 
διακήρυξης στον οικονομικό τύπο (2 οικονομικές εφημε¬ 
ρίδες), 2 πολιτικές ημερήσιες, 1 Θεσσαλονίκης και σε μία 
(1) τοπική εφημερίδα, αν υπάρχει, (όταν ο διαγωνισμός 
προκηρύσσεται από περιφερειακή Υπηρεσία). Η δαπάνη 
για τη δημοσίευση βαρύνει τον ΕΛ.Γ.Α. 

β) Αναρτά σε εμφανές μέρος της Υπηρεσίας που διε¬ 
νεργεί το διαγωνισμό την περίληψη της διακήρυξης. 

γ) Αποστέλλει τη διακήρυξη στα διάφορα Επιμελητήρια, 
Συνδέσμους, Ελληνικό Οργανισμό Μικρομεσαίων Μετα¬ 
ποιητικών Επιχειρήσεων και Χειροτεχνίες (ΕΟΜΜΕΧ) και 
στις Πρεσβείες. 

δ) Διαθέτει τη διακήρυξη στους ενδιαφερόμενους από 
την ημερομηνία δημοσίευσης της περίληψής της. 

ε) Περίληψη της διακήρυξης αποστέλλεται στην Υπηρε¬ 
σία Επισήμων Εκδόσεων της Ευρωπαϊκής Ένωσης εφό¬ 
σον η προϋπολογισθείσα αξίας εκτός ΦΠΑ είναι ίση ή με¬ 
γαλύτερη από αντίστοιχη αξία σε δρχ. 20.000 ΕΟϋ ή την 
αντίστοιχη αξία ύστερα από ενδεχόμενη αναπροσαρμογή 
του παραπάνω ποσού. Η δημοσίευση της περίληψης της 
διακήρυξης στον ελληνικό τύπο δεν γίνεται πριν από την 
ημερομηνία αποστολής της περίληψης της διακήρυξης 

στην Υπηρεσία Επίσημων Εκδόσεων της Ευρωπαϊκής 
Ένωσης η οποία πρέπει να αναφέρει και την ημερομηνία 
αυτή. 

ζ) Δεν επιτρέπεται η κατάτμηση των προμηθειών με 
σκοπό την αποφυγή εφαρμογής των διατάξεων της προη¬ 
γούμενης παραγράφου. 

Αρθρο 6 

Γλώσσα σύνταξης εγγράφων 

1. Όλα τα έγγραφα που απαιτούνται για τη διενέργεια 
διαγωνισμών και τη συμμετοχή σ' αυτούς, συντάσσονται 
στην Ελληνική γλώσσα. 

2. Από τη διακήρυξη μπορεί να επιτρέπεται η υποβολή 
τεχνικών στοιχείων της προσφοράς στην Αγγλική ή άλλη 
γλώσσα. 

Αρθρο 7 

Δικαιούμενοι συμμετοχής, προσόντα και δικαιολογητικά 
συμμετοχής στους διαγωνισμούς. 

1. Δικαίωμα συμμετοχής στους διαγωνισμούς έχουν: 

α) Όλα τα φυσικά και νομικά πρόσωπα ημεδαπά ή αλλο¬ 
δαπά. 

β) Οι συνεταιρισμοί. 

γ) Οι ενώσεις προμηθευτών που υποβάλουν κοινή προ¬ 
σφορά. 

2. Οι συμμετέχοντες στους διαγωνισμούς υποβάλλουν 
μαζί με την προσφορά τους τα εξής δικαιολογητικά: 

α) Οι έλληνες πολίτες: 

(1) Εγγυητική επιστολή συμμετοχής στο διαγωνισμό. 

(2) Απόσπασμα ποινικού μητρώου, έκδοσης τουλάχι¬ 
στον του τελευταίου τριμήνου, από το οποίο να προκύπτει 
ότι δεν έχουν καταδικασθεί για αδίκημα σχετικό με την 
άσκηση της επαγγελματικής τους δραστηριότητας. 

(3) Πιστοποιητικό της αρμόδιας δικαστικής ή διοικητι¬ 
κής αρχής από το οποίο να προκύπτει ότι δεν τελούν υπό 
πτώχευση, εκκαθάριση, αναγκαστική διαχείριση, πτωχευ¬ 
τικό συμβιβασμό ή άλλη ανάλογη κατάσταση και ότι δεν 
τελούν, επίσης, υπό διαδικασία κήρυξης σε πτώχευση ή 
έκδοσης απόφασης αναγκαστικής εκκαθάρισης ή ανα¬ 
γκαστικής διαχείρισης ή πτωχευτικού συμβιβασμού ή υπό 
άλλη ανάλογη διαδικασία. 

(4) Πιστοποιητικό της αρμόδιας κατά περίπτωση αρχής 
από το οποίο να προκύπτει ότι είναι ενήμεροι ως προς τις 
υποχρεώσεις που αφορούν τις εισφορές κοινωνικής 
ασφάλισης και τις φορολογικές υποχρεώσεις τους, κατά 
την ημερομηνία διενέργειας του διαγωνισμού. Σε περί¬ 
πτωση εγκατάστασής τους στην αλλοδαπή τα δικαιολογη- 
τικά των εδαφίων (3) και (4) εκδίδονται με βάση την ισχύ- 
ουσα νομοθεσία της χώρας που είναι εγκαταστημένοι από 
την οποία και εκδίδεται το σχετικό πιστοποιητικό. 

(5) Πιστοποιητικό του οικείου Επιμελητηρίου με το 
οποίο να πιστοποιείται η εγγραφή του σ’ αυτό και το ειδικό 
επάγγελμά τους ή βεβαίωση άσκησης επαγγέλματος από 
αρμόδια δημόσια αρχή ή αρχή Τοπικής Αυτοδιοίκησης για 
όσους ασκούν γεωργικό ή κτηνοτροφικό επάγγελμα που 
θα έχουν εκδοθεί το πολύ έξι (6) μήνες πριν από την ημε¬ 
ρομηνία διενέργειας του διαγωνισμού. 

β) Οι αλλοδαποί: 

1) Εγγυητική επιστολή συμμετοχής στο διαγωνισμό. 

2) Απόσπασμα Ποινικού Μητρώου ή ισοδύναμου εγγρά¬ 
φου αρμόδιας διοικητικής ή δικαστικής αρχής της χώρας 
εγκατάστασής τους, έκδοσης τουλάχιστον του τελευταίου 
τριμήνου από το οποίο να προκύπτει ότι δεν έχουν καταδι- 
κασθεί για αδίκημα σχετικό με την άσκηση της επαγγελ¬ 
ματικής τους δραστηριότητας. 

3) Πιστοποιητικό της κατά περίπτωσης αρμόδιας δικα¬ 


στικής ή διοικητικής αρχής της χώρας εγκατάστασής τους 
από το οποίο να προκύπτει ότι δεν συντρέχουν οι περιπτώ¬ 
σεις (3) και (4) του εδαφίου α' της παραγράφου αυτής. 

4) Πιστοποιητικό της αρμόδιας αρχής της χώρας εγκα¬ 
τάστασής τους για εγγραφή τους στα μητρώα του οικείου 
Επιμελητηρίου ή σε ισοδύναμους επαγγελματικούς κατα¬ 
λόγους. 

γ) Τα νομικά πρόσωπα ημεδαπά ή αλλοδαπά. 

Όλα τα παραπάνω δικαιολογητικά των εδαφίων (α) και 
(β) εκτός από το απόσπασμα ποινικού μητρώου ή του ισο¬ 
δύναμου προς τούτο εγγράφου. 

δ) Οι συνεταιρισμοί. 

1) Εγγυτική επιστολή συμμετοχής στο διαγωνισμό. 

2) Βεβαίωση εποπτεύουσας αρχής ότι ο συνεταιρισμός 
λειτουργεί νόμιμα. 

3) Πιστοποιητικό αρμόδιας δικαστικής ή διοικητικής αρ¬ 
χής από το οποίο να προκύπτει ότι δεν συντρέχουν οι περι¬ 
πτώσεις (3) και (4) του εδαφίου α' της παραγράφου αυτής. 

ε) Οι ενώσεις προμηθευτών που υποβάλλουν κοινή προ¬ 
σφορά. 

1) Όλα τα παραπάνω κατά περίπτωση δικαιολογητικά 
για κάθε προμηθευτή που συμμετέχει στην Ένωση. 

2) Πιστοποιητικό σκοπιμότητας του ΕΟΜΜΕΧ για ενώ¬ 
σεις προμηθευτών που αποτελούνται από Μικρομεσαίες 
Μεταποιητικές Επιχειρήσεις (ΜΜΕ) ή παραγωγικούς αστι¬ 
κούς συνεταιρισμούς, στις οποίες μετέχουν και επιχειρή¬ 
σεις του εσωτερικού ή του εξωτερικού, είτε μεγαλύτερου 
μεγέθους είτε με τη μεταποιητική δραστηριότητα κα εφό¬ 
σον οι εργασίες που θα εκτελεσούν από τις ΜΜΕ ή τους 
παραγωγικούς αστικούς συνεταιρισμούς αντιπροσωπεύ¬ 
ουν ποσοστό μεγαλύτερο από 50%. Το πιστοποιητικό 
αυτό μπορεί να υποβληθεί και μετά την υποβολή της προ¬ 
σφοράς μέσα σε 15 ημέρες από την ημερομηνία διενέρ¬ 
γειας του διαγωνισμού. Για να δικαιούται η ένωση προμη¬ 
θειών που υποβάλλει κοινή προσφορά να συμμετέχει 
στους διαγωνισμούς πρέπει: 

α) Ο κάθε προμηθευτής που συμμετέχει στην ένωση να 
συμβάλλει με οποιονδήποτε τρόπο στη διαμόρφωση του 
προσφερομένου προϊόντος. 

β) Στην ένωση προμηθευτών να συμμετέχουν και παρα¬ 
γωγικές επιχειρήσεις σε συνολικό ποσοστό τολάχιστον 
50% της τιμής προσφοράς. 

γ) Η κοινή προσφορά να υπογράφεται υποχρεωτικά είτε 
από όλους του προμηθευτές που αποτελούν την ένωση, 
είτε από εκπροσώπό τους εξουσιοδοτημένο με συμβο¬ 
λαιογραφική πράξη, με μνεία, της ποσότητας του υλικού ή 
του μέρους αυτού που αντιστοιχεί στον καθένα στο σύ¬ 
νολο της προσφοράς. 

Με την υποβολή της προσφοράς κάθε μέλους της ένω¬ 
σης ευθύνεται εις ολόκληρο. Σε περίπτωση κατακύρωσης 
ή ανάθεσης της προμήθειας η εις ολόκλητο ευθύνη εξα¬ 
κολουθεί μέχρι πλήρους εκτέλεσης της σύμβασης. 

Σε περίπτωση που μέλος της ένωσης εξαιτίας ανικανό¬ 
τητας για οποιοδήποτε λόγο ή ανωτέρας βίας δεν μπορεί 
να ανταποκριθεί στις υποχρεώσεις της ένωσης, κατά τον 
χρόνο αξιολόγησης των προσφορών, τα υπόλοιπα μέλη 
υπέχουν την ευθύνη ολόκληρης της κοινής προσφοράς με 
την ίδια τιμή. 

Εάν η παραπάνω ανικανότητα προκύψει κατά το χρόνο 
εκτέλεσης της σύμβασης, τα υπόλοιπα μέλη συνεχίζουν 
να έχουν την ευθύνη της ολοκλήρωσης αυτής με την ίδια 
τιμή και όρους. 

Τα υπόλοιπα μέλη της ένωσης και στις δύο παραπάνω 
περιπτώσεις μπορούν να προτείνουν αντικαταστάτη. Η 
αντικατάσταση μπορεί να εγκριθεί με απόφαση του Δ.Σ. 
του ΕΛ.Γ.Α. ύστερα από γνώμη της αρμόδιας διεύθυνσης 
που διενεργεί το διαγωνισμό. 

3. Οι ΜΜΕ εκτός από τα πιο πάνω δικαιολογητικά μαζί 
με την πεοσφορά τους υποβάλλουν και κάθε άλλο απαραί¬ 
τητο δικαιολογητικά που εκδίδεται ή θεωρείται από το 
ΕΒΕΑ από το οποίο να προκύπτει ότι ανταποκρίνονται στα 
κριτήρια που καθορίζονται για τη χρηματοδότησή τους 
από τις πράξεις που κάθε φορά εκδίδει ο Διοικητής της 
Τραπέζης Ελλάδος. 

4. Τα παραπάνω δικαιολογητικά, εκτός από την εγγύ¬ 
ηση συμμετοχής μπορεί να μην υποβάλλονται μαζί με την 
προσφορά εφόσον έχουν κατατεθεί στην υπηρεσία και 
δεν έχει λήξει η ισχύς τους, θα γίνεται δε ρητή μνεία στην 
προσφορά σχετικά με αυτό. 

5. Εφόσον οι προμηθευτές συμμετέχουν στους διαγω¬ 
νισμούς με εκπροσώπους τους, υποβάλλουν μαζί με την 
προσφορά βεβαίωση εκπροσώπησης. 

6. Εφόσον σε κάποια χώρα δεν εκδίδονται τα παραπάνω 
πιστοποιητικά ή έγγραφα ή δεν καλύπτουν όλες τις παρα¬ 
πάνω περιπτώσεις, μπορούν να αντικατασταθούν από 
ένορκη δήλωση του προμηθευτή που γίνεται ενώπιον δι¬ 
καστικής ή διοικητικής αρχής ή συμβολαιογράφου. 

Για τους προμηθευτές που στην χώρα τους δεν προβλέ- 
πεται από το νόμο ένορκη δήλωση αυτή μπορεί να αντικα- 
τασταθεί με υπεύθυνη δήλωση, βεβαιωμένου του γνησίου 
της υπογραφής του δηλούντος από αρμόδια δικαστική ή 
δικαστική αρχή ή συμβολαιογράφο. 

Αρθρο 8 

Κριτήρια αξιολόγησης των αιτήσεων προμηθευτών 
για συμμετοχή τους σε κλειστούς διαγωνισμούς 

1. Η Επιτροπή Προμηθειών του ΕΛ.Γ.Α. που διενεργεί 
τον κλειστό διαγωνισμό προκειμένου να διαπιστώσει τη 
φερεγγυότητα, την επαγγελματική αξιοπιστία, την χρημα¬ 
τοπιστωτική και οικονομική κατάσταση καθώς και τις τε¬ 
χνικές δυνατότητες των προμηθευτών που θα κληθούν να 
υποβάλλουν προσφορές, λαμβάνει υπόψη τα εξής: 

α) Τυχόν νομικούς περιορισμούς λειτουργίας της επιχεί¬ 
ρησης 

β) Αποκλεισμό της συμμετοχής της επιχείρησης σε δια¬ 
γωνισμούς του Δημοσίου. 

γ) Σοβαρό παράπτωμα στο οποίο έχει υποπέσει κατά 
την άσκηση της επαγγελματικής δραστηριότητας. 

δ) Συνεπεία της επιχείρησης στην εκπλήρωση τόσο των 
συμβατικών υποχρεώσεών της όσο και των υποχρεώσεών 
του προς υπηρεσίες του Δημοσίου Τομέα. 

ε) Η ψευδής ή ανακριβής δήλωση κατά την παροχή πλη¬ 
ροφοριών που ζητούνται από την αρμόδια Υπηρεσία, 
στ) Η οικονομική επιφάνεια της επιχείρησης, 
ζ) Επιχειρηματική δομή, όπως η μορφή της επιχείρησης, 
το εύρος της δραστηριότητάς της και το κύρος της. 
η) Εμπορικές επιδόσεις της επιχείρησης, 
θ) Τεχνικός εξοπλισμός και προσωπικό που διαθέτει, 
ι) Παραγωγική δυνατότητα, 
ια) Ποιότητα των προϊόντων. 

ιβ) Κάθε άλλο κριτήριο υπό την προϋπόθεση ότι αυτό θα 
αναφέρεται στη διακήρυξη. 

2. Κατά τη διαδικασία επιλογής των προμηθευτών η 
Επιτροπή Προμηθειών έχει την ευχέρεια να ζητήσει κατά 
την κρίση της οποιαδήποτε δικαιολογητικά είτε από αυτά 
που αναφέρονται στο άρθρο 7 του παρόντος εκτός από 
την εγγύηση συμμετοχής, είτε και από τα εξής: 

α) Οικεία τραπεζικά έγγραφα, αντίγραφο ή απόσπασμα 
του ισολογισμού της επιχείρησης, δήλωση για το συνολικό 
ύψος του κύκλου εργασιών της επιχείρησης, καθώς και 
του κύκλου εργασιών της που αφορά ειδικότερα το υπό 
προμήθεια υλικό, κατά τις τρεις προηγούμενες του έτους 
του διαγωνισμού οικονομικές χρήσεις. Εάν η επιχείρηση 


λειτουργεί ή ασκεί επιχειρηματική δραστηριότητα σχετικά 
με το υπό προμήθεια υλικό κατά χρονικό διάστημα που δεν 
επιτρέπει την έκδοση κατά νόμο τριών ισολογισμών, υπο¬ 
βάλλει τους ισολογισμούς που έχουν εκδοθεί και τα σχε¬ 
τικά επίσημα στοιχεία που υπήρχαν κατά το διάστημα 
αυτό. 

β) Κατάλογο στον οποίο αναφέρονται οι κυριότερες πα¬ 
ραδόσεις των τριών τελευταίων χρόνων και ειδικότερα 
υλικά, οι ποσότητες, η αξία, οι ημερομηνίες παραγγελίας 
παράδοσης και υποχρέωσης καθώς και οι παραλήπτε (δη¬ 
μοσίου ή ιδιωτικού τομέα). Στην περίπτωση που ο παραλή¬ 
πτης ανήκει στο δημόσιο τομέα, οι παραδόσεις αποδει- 
κνύονται με σχετικά έγγραφα της αρμόδιας υπηρεσίας, 
στα οποία θα αναφέρεται και η εμπρόθεσμη ή μη παρά¬ 
δοση των υλικών. Στην περίπτωση που ο παραλήπτης ανή¬ 
κει στον ιδιωτικό τομέα, οι παραδόσεις αποδεικνύονται με 
βεβαίωση του παραλήπτη και εάν αυτό δεν είναι δυνατό, 
αρκεί σχετική δήλωση του προμηθευτή. Και στις δύο περι¬ 
πτώσεις η βεβαίωση ή η δήλωση συνοδεύεται από επί¬ 
σημο παραστατικό έγγραφο πώλησης. 

γ) Περιγραφή του τεχνικού εξοπλισμού της επιχείρησης 
και των μέσων ελέγχου. 

δ) Κατάσταση προσωπικού κατά ειδικότητα θεωρημένη 
από αρμόδια αρχή. 

ε) Δείγματα από τα προσφερόμενα υλικά, όταν αυτό 
απαιτείται από την Υπηρεσία, περιγραφή ή φωτογραφίες 
αυτών. 

στ) Πιστοποιητικά που εκδίδονται από επίσημα γραφεία 
ποιοτικού ελέγχου ή αρμόδιες υπηρεσίες που να βεβαιώ¬ 
νουν τήρηση ορισμένων προδιαγραφών ή προτύπων των 
προϊόντων όταν απαιτούνται από την Υπηρεσία. 

3. Όσοι επιλεγούν για υποβολή προσφοράς οφείλουν 
να προσκομίσουν τα δικαιολογητικά του άρθρου 7 του πα¬ 
ρόντος καθώς και τα προαναφερόμενα στην παράγραφο 2 
του παρόντος άρθρου, εκτός από εκείνα που έχουν ήδη 
προσκομισθεί και δεν έχει λήγει η ισχύς τους. 

4. Σε περίπτωση υποβολής αίτησης συμμετοχής προμη¬ 
θευτή που δεν είναι ο ίδιος κατασκευαστής ολικά ή μερικά 
του υπό προμήθεια υλικού τα παραπάνω ισχύουν τόσο για 
τον ίδιο όσο και για τον κατασκευαστή. 

5. Κατά την αξιολόγηση των προμηθευτών για προσφο¬ 
ρές που υποβάλουν σε ανοικτούς διαγωνισμούς λαμβάνο- 
νται υπόψη τα κριτήρια που αναφέρονται στην παράγρ. 2 
ως ανωτέρω. 

Αρθρο 9 

Προθεσμίες διαγωνισμού και παροχή εγγράφων 

1. Στους ανοικτούς διαγωνισμούς: 

α) Η προθεσμία δεν πρέπει να είναι μικρότερη από 36 
ημέρες από την ημερομηνία δημοσίευσης της περίληψης 
της διακήρυξης στον Ελληνικό τύπο. Σε περιπτώσεις που 
επείγοντες λόγοι καθιστούν την προθεσμία αυτή ανεφάρ¬ 
μοστη, τότε μπορεί να περιοριστεί με απόφαση του Δ.Σ. 
του ΕΛ.Γ.Α. σε δέκα πέντε (15) ημέρες. Σε περίπτωση δη¬ 
μοσίευσης στην επίσημη εφημερίδα της Ευρωπαϊκής 
Ένωσης η προθεσμία δεν μπορεί να είναι μικρότερη των 
52 ημερών. 

2. Στους κλειστούς διαγωνισμούς: 

α) Η προθεσμία για την υποβολή αίτησης συμμετοχής 
δεν πρέπει να είναι μικρότερη από είκοσι μία (21) ημέρες 
από την ημερομηνία δημοσίευσης της περίληψης της δια¬ 
κήρυξης, στον ελληνικό τύπο. Σε περιπτώσεις που επείγο¬ 
ντες λόγοι καθιστούν την προθεσμία αυτή ανεφάρμοστη, 
τότε μπορεί να περιοριστεί με απόφαση του Δ.Σ. του 
ΕΛ.Γ.Α. μέχρι δώδεκα (12) ημέρες. Γ ια τον καθορισμό των 
προθεσμιών αυτών συνυπολογίζονται οι ημερομηνίες της 
δημοσίευσης της περίληψης της διακηρύξεως στον Ελλη- 

νικό τύπο και της τελευταίας ημερομηνία για την υποβολή 
αίτησης συμμετοχής. Σε περίπτωση δημοσίευσης στην 
επίσημη εφημερίδα της Ευρωπαϊκής Ένωσης η προθε¬ 
σμία για την υποβολή των αιτήσεων είναι 37 ημέρες και 15 
ημέρες σε περίπτωση συνοπτικής διαδικασίας. 

β) Στους προμηθευτές που έχουν επιλεγεί για την υπο¬ 
βολή προσφοράς, αποστέλλεται έγγραφη πρόσκληση 
ταυτόχρονα και με τους ίδιους όρους. 

γ) Η προθεσμία για την υποβολή των προσφορών δεν 
πρέπει να είναι μικρότερη από 21 ημέρες από την ημερο¬ 
μηνία αποστολής της έγγραφης πρόσκλησης. Σε περιπτώ¬ 
σεις που επείγοντες λόγοι καθιστούν την προθεσμία αυτή 
ανεφάρμοστη, τότε μπορεί να περιοριστεί με απόφαση 
του αρμοδίου οργάνου που έχει καθρισθεί από το Δ.Σ. του 
ΕΛ.Γ.Α. μέχρι δέκα (10) ημέρες από την ημερομηνία απο¬ 
στολής της έγγραφης πρόσκλησης. Για τον καθορισμό των 
προθεσμιών αυτών συνυπολογίζονται και οι ημερομηνίες 
της αποστολής της έγγραφης πρόσκλησης και της τελευ¬ 
ταίας ημερομηνίας για την υποβολή της προσφοράς. Σε 
περίπτωση δημοσιεύσεως στην επίσημη εφημερίδα της 
Ευρωπαϊκής Ένωσης η προθεσμία για την υποβολή των 
προσφορών είναι 40 ημέρες και 10 ημέρες σε περίπτωση 
συνοπτικής διαδικασίας 10 ημέρες. 

3. Εφόσον ζητηθούν εμπρόθεσμα συμπληρωματικές 
πληροφορίες σχετικές με τη συγκεκριμένη προμήθεια, 
αυτές παρέχονται έξι (6) τουλάχιστον ημέρες πριν από την 
ημερομηνία που έχει οριστεί για την υποβολή των προ¬ 
σφορών. Οι συμπληρωματικές πληροφορίες αποστέλλο- 
νται ή παραδίδονται το αργότερο τέσσερις (4) εργάσιμες 
ημέρες μετά τη λήψη της σχετικής αίτησης. Στις περιπτώ¬ 
σεις που επείγοντες λόγοι καθιστούν την προθεσμία αυτή 
ανεφάρμοστη, τότε μπορεί να οριστεί τέσσερις (4) ημέρες 
πριν από την ημερομηνία που έχει οριστεί για την υποβολή 
των προσφορών. 

4. Με απόφαση του Δ.Σ. του ΕΛ.Γ.Α. μπορεί να μετατί¬ 
θεται η ημερομηνία της υποβολής των αιτήσεων συμμετο¬ 
χής ή της διενέργειας διαγωνισμού, με ή χωρίς τροποποιή¬ 
σεις των όρων της πρόσκλησης ή της διακήρυξης. Όταν η 
μετάθεση γίνεται χωρίς τροποποίηση των όρων της πρό¬ 
σκλησης ή της διακήρυξης, το χρονικό διάστημα της μετά¬ 
θεσης ορίζεται με την παραπάνω απόφαση. Όταν η μετά¬ 
θεση γίνεται με τροποποίηση των όρων της πρόσκλησης ή 
της διακήρυξης, πρέπει από την ημερομηνία δημοσίευσης 
της σχετικής ανακοίνωσης μέχρι την ημερομηνία υποβο¬ 
λής των αιτήσεων συμμετοχής ή διενέργειας του διαγωνι¬ 
σμού να μεσολαβεί χρονικό διάστημα όχι μικρότερο από το 
ορισθέν από την αρχική πρόσκληση ή διακήρυξη, εκτός αν 
από την απόφαση μετάθεσης προβλέπεται η σύντμηση 
του χρόνου αυτού, ενώ τηρούνται οι προθεσμίες που ορί¬ 
ζονται στις προηγούμενες παραγράφους. Στις περιπτώ¬ 
σεις αυτές, όσον αφορά τη δημοσίευση, ακολουθείται η 
ίδια διαδικασία που προβλέπεται από το άρθρο 5 του πα¬ 
ρόντος. 

Άρθρο 10 

Χρόνος και τρόπος υποβολής προσφορών 

1. Οι συμμετέχοντες στο διαγωνισμό υποχρεούνται να 
καταθέτουν έγγραφες προσφορές μέσα στην προθεσμία 
που ορίζεται από τη σχετική διακήρυξη ή πρόσκληση. 

2. Οι προσφορές παραλαμβάνονται από την Υπηρεσία 
που διενεργεί το διαγωνισμό ή κατατίθενται από τους εν- 
διαφερόμενους στον τόπο που έχει οριστεί από τη Διακή¬ 
ρυξη στην Επιτροπή Προμηθειών του ΕΛ.Γ.Α. 

3. Εάν από τη διακήρυξη ή την πρόσκληση προβλέπεται 
ότι μαζί με την προσφορά πρέπει να κατατεθούν και δείγ¬ 
ματα του υλικού, αυτά κατατίθενται πριν από το διαγωνι¬ 
σμό στην Υπηρεσία, η δε σχετική απόδειξη υποβάλλεται 


μαζί με την προσφορά. Κατάθεση δείγματος δεν απαιτεί¬ 
ται σε περίπτωση που έχει ήδη κατατεθεί κατά την αξιολό¬ 
γηση των αιτήσεων συμμετοχής σε κλειστό διαγωνισμό. 

4. Οι προσφορές μπορεί να αποστέλλονται στην Υπηρε¬ 
σία με οποιοδήποτε τρόπο και παραλαμβάνονται με από¬ 
δειξη με την απαραίτητη όμως προϋπόθεση ότι αυτές θα 
περιέχονται στην Υπηρεσία μέχρι την προηγούμενη της 
ημερομηνίας διενέργειας του διαγωνισμού. Στις περιπτώ¬ 
σεις που απαιτείται κατάθεση δείγματος, επιτρέπεται η 
αποστολή του, σύμφωνα με τα οριζόμενα παραπάνω, υπό 
την προϋπόθεση όμως ότι αυτή θα περιέλθει στην Υπηρε¬ 
σία μέχρι τέσσερις (4) ημέρες από την επόμενη της ημε¬ 
ρομηνίας διενέργειας του διαγωνισμού, το δε αποδεικτικό 
αποστολή θα περιέχεται απαραίτητα στο φάκελλο προ¬ 
σφοράς με τα τεχνικά στοιχεία. 

5. Προσφορές που δεν πληρούν τις παραπάνω προϋπο¬ 
θέσεις δεν λαμβάνονται υπόψη. 

6. Προσφορές δεν περιέρχονται στην Υπηρεσία πριν 
από τη διενέργεια του διαγωνισμού δεν αποσφραγίζονται, 
αλλά παραδίδονται στην Επιτροπή Προμηθειών του 
ΕΛ.Γ.Α. που παραλαμβάνει τις προσφορές προ της εκ- 
πνοής της προθεσμίας που καθορίζεται από τη διακήρυξη 
ή την πρόσκληση για να αποσφραγιστούν μαζί με τις άλλες 
που κατατέθηκαν με την προαναφερόμενη διαδικασία. Σε 
περίπτωση κλειστού διαγωνισμού, υποβληθείσα προ¬ 
σφορά προμηθευτή που δεν προσκλήθηκε επιστρέφεται 
χωρίς να αποσφραγιστεί. Επίσης επιστρέφονται χωρίς να 
αποσφραγιστούν και οι προσφορές που υποβάλλονται ή 
περιέχονται στην Υπηρεσία με οποιοδήποτε τρόπο εκ¬ 
πρόθεσμα. 

7. Στον φάκελλο κάθε προσφοράς πρέπει να αναγρά¬ 
φονται ευκρινώς: 

α) Η λέξη ΠΡΟΣΦΟΡΑ με κεφαλαία γράμματα. 

β) Ο τίτλος της Υπηρεσίας που διενεργεί την προμή¬ 
θεια. 

γ) Ο αριθμός της διακήρυξης. 

δ) Η ημερομηνία διενέργειας του διαγωνισμού. 

ε) Τα στοιχεία του αποστολέα. 

8. Κατά την αποσφράγιση των προσφορών η Επιτροπή 
προμηθευτών ακόμη κι αν είναι η ίδια αρμόδια και για την 
αξιολόγησή τους δεν υποχρεούται σε έλεγχο για τη συμ¬ 
μόρφωση των διαγωνιζομένων ή των προσφορών τους 
προς τους όρους της διακήρυξης. 

Άρθρο 11 
Προσφορές 

1. Οι προσφορές υποβάλλονται μέσα σε φάκελλο καλά 
σφραγισμένο σε δύο αντίγραφα και με όλες τις ενδείξεις 
που αναφέρονται στο άρθρο 10. Προσφορές που υποβάλ¬ 
λονται ανοικτές ή χωρίς φάκελλο δεν γίνονται αποδε¬ 
κτές. 

2. Οι ενδιαφερόμενοι μπορούν να υποβάλλουν στο φά¬ 
κελλο της προσφοράς υποφακέλλους με τα τεχνικά και οι¬ 
κονομικά στοιχεία της προσφοράς που θα φέρουν και τις 
ενδείξεις του κυρίως φακέλλου. 

3. Σε περίπτωση που τα τεχνικά στοιχεία της προσφο¬ 
ράς λόγω όγκου δεν μπορούν να τοποθετηθούν στον κυ¬ 
ρίως φάκελλο, συσκευάζονται ιδιαίτερα και ακολουθούν 
τον κυρίως φάκελλο με την ένδειξη «ΠΑΡΑΡΤΗΜΑ ΠΡΟ¬ 
ΣΦΟΡΑΣ» και τις λοιπές ενδείξεις του κυρίως φακέλ¬ 
λου. 

4. Οι προσφορές δεν πρέπει να έχουν ξέσματα, σβυσί- 
ματα, προσθήκες ή διορθώσεις. Εάν υπάρχει στην προ¬ 
σφορά οποιαδήποτε διόρθωση αυτή πρέπει να είναι καθα¬ 
ρογραμμένη από τον προσφέροντα, η δε Επιτροπή Προ¬ 
μηθειών του ΕΛ.Γ.Α. πρέπει κατά τον έλεγχο να καθαρό- 

γράψει την τυχόν διόρθωση και να μονογράψει και να 
σφραγίσει αυτή. Η προσφορά απορρίπτεται όταν υπάρ¬ 
χουν σ’ αυτή διορθώσεις που την καθιστούν ασαφή, κατά 
την κρίση του οργάνου αξιολόγησης των προσφορών. 

5. Όλα τα φύλλα της προσφοράς πρέπει να φέρουν το 
προβλεπόμενο από το Νόμο χαρτόσημο. Οι προσφορές 
που υποβάλλονται απευθείας από αλλοδαπούς προμη¬ 
θευτές ταχυδρομικώς δεν υπόκεινται στην παραπάνω 
χαρτοσήμανση. Οι προσφορές που υποβάλλονται από αλ¬ 
λοδαπούς προμηθευτές μέσω εξουσιοδοτημένων εκπρο¬ 
σώπων τους στην Ελλάδα, θα είναι χαρτοσημασμένες. Τα 
ανωτέρω ισχύουν εκτός αν άλλως προβλέπουν εγκύκλιοι 
και αποφάσεις του Υπουργείου Οικονομικών. 

6. Ο προσφέρων θεωρείται ότι αποδέχεται πλήρως και 
ανεπιφυλάκτως όλους τους όρους της διακήρυξης ή πρό¬ 
σκλησης εκτός εάν κατά περίπτωση στην προσφορά του 
ρητά αναφέρει τα σημεία εκείνα τα οποία τυχόν δεν απο¬ 
δέχεται. 

Στην περίπτωση αυτή πρέπει ο προσφέρων να αναφέρει 
στην προσφορά του τους όρους της προσφοράς που είναι 
διαφορετικοί από τους όρους της διακήρυξης, για να αξιο¬ 
λογηθούν. Μετά την κατάθεση της προσφοράς δεν γίνεται 
αποδεκτή, αλλά απορρίπτεται ως απαράδεκτη κάθε διευ- 
κρίνηση, τροποποίηση ή απόκρουση όρου της διακήρυξης 
ή πρόσκλησης ή της προσφοράς. Διευκρινίσεις δίδονται 
μόνον όταν ζητούνται από αρμόδιο όργανο, είτε ενώπιόν 
του, είτε ύστερα από έγγραφο της Υπηρεσίας μετά από 
σχετική γνωμοδότηση του οργάνου. 

Οι διευκρινίσεις δίδονται μόνο στα σημεία που ζητήθη¬ 
καν. 

Αρθρο 12 

Χρόνος ισχύος προσφοράς 

1. Η προσφορά ισχύει και δεσμεύει τον προμηθευτή για 
όσο χρόνο ορίζεται στη διακήρυξη από την επόμενη της 
διενέργειας του διαγωνισμού, καθώς και για το χρόνο που 
αποδέχθηκε να παρατείνει την προσφορά του ο προμη¬ 
θευτής. 

2. Προσφορά που ορίζει χρόνο ισχύος μικρότερο του 
προβλεπομένου από τη διακήρυξη, απορρίπτεται ως απα¬ 
ράδεκτη. 

3. Η ισχύς της προσφοράς μπορεί να παρατείνεται, 
εφόσον ζητηθεί από την Υπηρεσία, πριν από τη λήξη της, 
κατ’ ανώτατο όριο για χρονικό διάστημα ίσο με το προβλε¬ 
πόμενο από τη διακήρυξη. Μετά τη λήξη και του παρα¬ 
πάνω ανώτατου ορίου χρόνου παράτασης ισχύος της προ¬ 
σφοράς ματαιώνονται τα αποτελέσματα του διαγωνι¬ 
σμού. 

Άρθρο 13 
Αντιπροσφορές 

Στους διαγωνισμούς δεν γίνονται δεκτές αντιπροσφο¬ 
ρές. Σε περίπτωση υποβολής τους απορρίπτονται, ως 
απαράδεκτες. 

Άρθρο 14 

Ενστάσεις 

1. Ένσταση κατά της διακήρυξης του διαγωνισμού ή της 
νομιμότητας διενέργειάς του ή της συμμετοχής προμη¬ 
θευτή σ’ αυτόν υποβάλλεται εγγράφως ως εξής: 

α) Κατά της διακήρυξης του διαγωνισμού, στην Υπηρε¬ 
σία του ΕΛ.Γ.Α. που διενεργεί τον διαγωνισμό μέσα στο 
μισό του χρονικού διαστήματος από τη δημοσίευση της 
διακήρυξης ή της έγγραφης πρόσκλησης, μέχρι την ημε¬ 
ρομηνία υποβολής των προσφορών. Για τον καθορισμό 


της προθεσμίας αυτής συνυπολογίζονται και οι ημερομη¬ 
νίες δημοσίευσης της διακήρυξης ή της έγγραφης πρό¬ 
σκλησης και της υποβολής των προσφορών. Αν προκύπτει 
κλάσμα θεωρείται ολόκληρη ημέρα. 

Η ένσταση εξετάζεται από την αρμόδια Υπηρεσία του 
ΕΛ.Γ.Α. που διενεργεί τον διαγωνισμό και η σχετική από¬ 
φαση εκδίδεται το αργότερο πέντε (5) εργάσιμες ημέρε 
πριν από τη διενέργεια του διαγωνισμού από το Δ.Σ. του 
ΕΛ.Γ.Α. 

Οι ενιστάμενοι λαμβάνουν γνώση της σχετική απόφα¬ 
σης με δική τους φροντίδα. Σε περίπτωση που με την από¬ 
φαση αυτή τροποποιείται όρος της διακήρυξης, εφαρμό¬ 
ζονται τα οριζόμενα στην παράγραφο 3 του άρθρου 9. 

β) Κατά της νομιμότητος της διενέργειας του διαγωνι¬ 
σμού ή της συμμετοχής προμηθευτή σ’ αυτόν, στην Επι¬ 
τροπή προμηθειών του ΕΛ.Γ.Α. κατά τη διάρκεια του δια¬ 
γωνισμού, μέχρι και την επόμενη εργάσιμη ημέρα από την 
ημερομηνία διενέργειας του διαγωνισμού. Στην περί¬ 
πτωση κλειστού διαγωνισμού ένσταση υποβάλλεται μόνο 
από εκείνους που επιλέγησαν να υποβάλουν προ¬ 
σφορά. 

Η ένσταση αυτή δεν επιφέρει αναβολή ή διακοπή του 
διαγωνισμού, αλλά εξετάζεται κατά την αξιολόγηση των 
αποτελεσμάτων του διαγωνισμού από το αρμόδιο όργανο. 
Το όργανο αυτό υποβάλλει την ένσταση με αιτιολογημένη 
γνωμοδότησή του στο αρμόδιο για την κατακύρωσή του 
όργανο, το οποίο αποφαίνεται τελικά. 

2. Ενστάσεις που υποβάλλονται για οποιουσδήποτε άλ¬ 
λους από τους παραπάνω λόγους, δεν γίνονται δεκτές. 

Η ένσταση κατά της συμμετοχής προμηθευτή σε διαγω¬ 
νισμό κοινοποιείται υποχρεωτικά από τον ενιστάμενο σ’ 
αυτόν κατά του οποίου στρέφεται. 

Άρθρο 15 
Προσφερόμενη τιμή 

1. Με την προσφορά η τιμή του προς προμήθεια υλικού 
δίνεται ανά μονάδα, όπως καθορίζεται στη διακήρυξη. 
Στην τιμή περιλαμβάνονται οι τυχόν υπέρ τρίτων κρατή¬ 
σεις, ως και κάθε άλλη επιβάρυνση εκτός από το Φ.Π.Α., 
για παράδοση του υλικού στον τόπο και με τον τρόπο που 
προβλέπεται στη διακήρυξη. 

2. Η προσφερόμενη τιμή δίνεται σε δραχμές ή συνάλ¬ 
λαγμα σύμφωνα με τα καθοριζόμενα από τη διακήρυξη. Οι 
τιμές σε συνάλλαγμα εκφράζονται στο νόμισμα της χώρας 
προέλευσης υλικού ή σε δολλάριο ΗΠΑ ή στο νόμισμα που 
καθορίζεται εμπορική συμφωνία που υπάρχει μεταξύ Ελ¬ 
λάδος και της χώρας προέλευσης του υλικού. 

Στην περίπτωση αυτή και αν η τιμή προσφοράς εκφρά¬ 
ζεται στο νόμισμα της χώρας προέλευσης του υλικού ο 
ΕΛ.Γ.Α. δεν υποχρεούται να προβεί στην πληρωμή με το 
νόμισμα της προσφοράς, αλλά με το νόμισμα στο οποίο 
πραγματοποιούνται οι πληρωμές από την Τράπεζα της Ελ¬ 
λάδας προς τη χώρα προέλευσης του υλικού. Με την ισχύ- 
ουσα επίσηη τιμή πώλησης σε δρχ. του νομίσματος τούτου 
γίνεται και η σύγκριση της προσφοράς. 

3. Όταν από τη διακήρυξη καθορίζεται ότι η προσφερό¬ 
μενη τιμή θα είναι σε δραχμές, προσφορά που δίδει τιμή 
σε συνάλλαγμα ή με ρήτρα συναλλάγματος απορρίπτεται 
ως απαράδεκτη. Όταν από τη διακήρυξη καθορίζεται ότι η 
προσφερόμενη τιμή θα είναι σε συνάλλαγμα, προσφορά 
για εγχώριο προϊόν θα δίδει τιμή σε δραχμές διαφορετικά 
απορρίπτεται ως απαράδεκτη. 

4. Εφόσον από τη διακήρυξη προβλέπεται οι τιμές να 
προσφέρονται σε συνάλλαγμα, για τη σύγκριση των προ¬ 
σφορών μετατρέπονται σε δραχμές με βάση την ισχύουσα 
επίσημη τιμή πώλησης σε δραχμές του συναλλάγματος, 
κατά την ημέρα της διεξαγωγής του διαγωνισμού. 

5. Προσφορά που θέτει όρο αναπροσαρμογής χωρίς 
αυτό να προβλέπεται από τη διακήρυξη απορρίπτεται ως 
απαράδεκτη. 

6. Εφόσον από την προσφορά δεν προκύπτει με σαφή¬ 
νεια η προσφερόμενη τιμή ή δεν δίδεται ενιαία τιμή για 
ολόκληρη την ποσότητα που προκηρύχθηκε η προσφορά 
απορρίπτεται ως απαράδεκτη με απόφαση του Δ.Σ. του 
ΕΛ.Γ.Α. ύστερα από πρόταση της Επιτροπής Προμηθειών 
του ΕΛ.Γ.Α. 

Αρθρο 16 

Αναπροσαρμογή τιμών 

1. Η τιμή της προσφοράς μπορεία να αναπροσαρμόζεται 
όταν η διακήρυξη προβλέπει χρόνο παράδοσης των υλικών 
μεγαλύτερο από δώδεκα (12) μήνες. Στην περίπτωση 
αυτή η διακήρυξη περιλαμβάνει υποχρεωτικά τον τύπο, 
τον τρόπο και τις προϋποθέσεις της αναπροσαρμογής. 

Μεταξύ των κριτηρίων που λαμβάνονται υπόψη για την 
αναπροσαρμογή της τιμής είναι και τα εξής: 

α) Χρόνος εκκίνησης της αναπροσαρμογής είναι η ημε¬ 
ρομηνία υποβολής των προσφορών που καθορίζεται από 
τη διακήρυξη ή την πρόσκληση και υπολογίζεται μέχρι την 
ημερομηνία παράδοσης των υλικών. 

β) Αναπροσαρμογή σε περιπτώσεις τμηματικών παρα¬ 
δόσεων χορηγείται για τις ποσότητες που ορίζονται από 
την διακήρυξη να παραδοεί μετά την περέλευση δώδεκα 
(12) μηνών. 

γ) Σε περίπτωση εκπρόθεσμης παράδοσης με υπαιτιό¬ 
τητα του προμηθευτή, ο χρόνος του εκπρόθεσμου δεν 
υπολογίζεται για την αναπροσαρμογή. δ) Η τυχόν προκα¬ 
ταβολή που χορηγήθηκε αφαιρείται από την προς αναπρο¬ 
σαρμογή συμβατική αξία. 

2. Το Δ.Σ. του ΕΛ.Γ.Α. μπορεί σε ειδικές περιπτώσεις 
κατά την κρίση του να ορίζει στη διακήρυξη όρο για ανα¬ 
προσαρμογή της τιμής ακόμη και αν το προβλεπόμενο 
χρονικό διάστημα παράδοσης των υλικών είναι μικρότερο 
από δώδεκα (12) μήνες. 

3. Για την πληρωμή του επί πλέον ποσού που προκύπτει 
μετά την αναπροσαρμογή δεν απαιτείται σύνταξη συμπλη¬ 
ρωματικής σύμβασης. 

4. Όταν από τη διακήρυξη προβλέπεται αναπροσαρ¬ 
μογή τιμών, προσφορά με τιμές σταθερές, απορρίπτε¬ 
ται. 

Αρθρο 17 

Προέλευση των προσφερομένων υλικών 

1. Οι προμηθευτές υποχρεούνται ανάλογα με τη μορφή 
του διαγωνισμού να αναφέρουν στις αιτήσεις συμμετοχής 
ή στις προσφορές τους τη χώρα προέλευσης και κατα¬ 
σκευής των υλικών που προσφέρουν. 

2. Ο προσφέρων πρέπει να δηλώνει στην προσφορά του 
το εργοστάσιο στο οποίο θα κατασκεύπασει το προσφε- 
ρόμενο υλικό καθώς και τον τόπο εγκατάστασής του. 
Εφόσον για την παραγωγή του τελικού προϊόντος μεσολα¬ 
βούν διάφορες φάσεις βιομηχανοποίησης, πρέπει να δη¬ 
λώνεται στην προσφροά το κατά περίπτωση εργοστάσιο 
και ο τρόπος εγκατάσταασής του, καθώς και το ποσοστό 
συμμετοχής στη διαμόρφωση της τιμής του τελικού προϊό¬ 
ντος για κάθε μία από αυτές τις φάσεις, προσφροά στην 
οποία δεν θα υπάρχει η παραπάνω δήλωση, θα απορρίπτε¬ 
ται ως απαράδεκτη. Μετά την υποβολή της προσφοράς 
απαγορεύεται η αλλαγή του εργοστασίου που δηλώθηκε. 
Εάν διαπιστωθεί από την Υπηρεσία ανυπαρξία του εργο¬ 
στασίου που δηλώθηκε με την προσφορά, κατά την ημε¬ 
ρομηνία διενέργειας του διαγωνισμού, η προσφορά απορ¬ 
ρίπτεται και στον προσφέροντα επιβάλλεται, με απόφαση 


του δ.Σ. του ΕΛ.Γ.Α. ποινή αποκλεισμού από τους διαγωνι¬ 
σμούς ΕΛ.Γ.Α., για χρονικό διάστημα που καθορίζεται 
μετά από γνώμη του αρμόδιου για την αξιολόγηση των 
αποτελεσμάτων του διαγωνισμού οργάνου. Η προσφορά 
απορρίπτεται ως απαράδεκτη και όταν στο εργοστάσιο 
που δηλώνεται για την κατασκευή μερικώς ή ολικώς των 
υλικών έχει επιβληθεί ποινή αποκλεισμού, από τους δια¬ 
γωνισμούς του Δημοσίου που ισχύει κατά την ημερομηνία 
διενέργειας του διαγωνισμού. 

3. Όταν οι προσφέροντες δεν θα κατασκευάσουν τα 
προσφεράμενα υλικά, μερικά ή ολικά σε δικό τους εργο¬ 
στάσιο, εκτός των στοιχείων της παραγράφου 2 που πρέ¬ 
πει να δηλώνονται στην προσφορά, πρέπει να επισυνά¬ 
ψουν σ’ αυτή και υπεύθυνη δήλωση του νόμιμου εκπρο¬ 
σώπου του εργοστασίου στο οποίο θα κατασκευασθούν 
τα υλικά με την οποία θα δηλώνεται ότι αποδέχεται την 
εκτέλεση της προμήθειας σε περίπτωση κατακύρωσης 
στον προμηθευτή υπέρ του οποίου εκδίδει την υπεύθυνη 
δήλωση. 

4. Μετά τη σύναψη της σύμβασης δεν επιτρέπεται η αλ¬ 
λαγή του εργοστασίπου που δηλώθηκε με την προσφορά 
και με βάση την οποία έγινε η κατακύρωση. 

Σε περιπτώσεις ανωτέρας βίας και μετά από γνώμη της 
Επιτροπής αξιολόγησης των προσφορών μπορεί να εγκρι- 
θεί η αλλαγή του εργοστασίου, με απόφαση του οργάνου 
που έχει προβεί στην κατακύρωση του αποτελέσματος 
του Διαγωνισμού. 

5. κατασκευή του υ λικού σε εργοστάσιο άλλο από 
εκείνο που δηλώθηκε στην προσφορά, χωρίς προηγού¬ 
μενη, κατά τα ανωτέρω έγκριση του αρμοδίου οργάνου 
συνεπάγεται την κήρυξη του προμηθευτή εκπτώτου απο 
τη σύμβαση, με τις προβλεπόμενες σχετικές κυρώσεις. 

Άρθρο 18 

Αποσφράγιση των προσφορών και ανακοίνωση τιμών 

1. Η Επιτροπή Προμηθειών του ΕΛ.Γ.Α. προβαίνει στην 
έναρξη της διαδικασίας αποσφράγισης των προσφορών 
την ημερομηνία και ώρα που ορίζεται από τη σχετική δια¬ 
κήρυξη ή πρόσκληση. 

Προσφορές που υποβάλλονται στο παραπάνω όργανο 
μετά την έναρξη της διαδικασίας αποσφράγισης δεν απο¬ 
σφραγίζονται, αλλά παραδίδονται στην Υπηρεσία ως εκ¬ 
πρόθεσμες. 

Η αποσφράγιση γίνεται με την παρακάτω διαδικασία. 

Μονογράφονται οι φάκελλοι, αποσφραγίζονται και μο- 
νογράφονται όλα τα δικαιολογητικά και η προσφορά κατά 
φύλλο, εκτός της οικονομικής προσφοράς που έχει υπο¬ 
βληθεί με τις ενδείξεις του άρθρου 11 παρ. 2 του παρό¬ 
ντος της οποίας μονογράφεται μόνο ο φάκελλος. 

2. Μετά την αποσφράγιση των προσφορώνη.Επιτροπή 
Προμηθειών του ΕΛ.Γ.Α. προβαίνει στην καταχώρηση αυ¬ 
τών που υποβάλλουν προσφορές, καθώς και των δικαιο- 
λογητικών που υπέβαλαν, κατά διαγωνισμό, όταν πρόκει¬ 
ται για περισσότερους από ένα διαγωνισμούς, σε πρακτικό 
το οποίο υπογράφει και σφραγίζει. 

3. Αποσφράγιση των προσφορών γίνεται στην περί¬ 
πτωση ανοικτού διαγωνισμού δημόσια, στην περίπτωση δε 
του κλειστού διαγωνισμού παρουσία μόνο αυτών που κλή¬ 
θηκαν και υπέβαλαν προσφορά ή εξουσιοδοτημένων εκ¬ 
προσώπων τους οποίους καλεί το αρμόδιο όργανο σε 
βάση πίνακα που του έχει παραδώσει η αρμόδια για την 
εκτέλεση της προμήθειας Υπηρεσία. Προσφορά που υπο¬ 
βλήθηκε από προμηθευτή που δεν περιλαμβάνεται στον 
παραπάνω πίνακα της Υπηρεσίας δεν αποσφραγίζεται, 
αλλά παραδίδεται στην Υπηρεσία. 

4. Αυτοί που δικαιούνται, σύμφωνα με τα παραπάνω, να 
παρευρίσκονται στη διαδικασία αποσφράγισης των προ- 

σφορών λαμβάνουν γνώση των συμμετασχόντων στον δια¬ 
γωνισμό καθώς επίσης και των τιμών που προσφέρθηκαν, 
στην περίπτωση που ο διαγωνισμός έγινε με κριτήριο τη 
χαμηλότερη τιμή εκτός των οικονομικών στοιχείων των 
προσφορών που υποβλήθηκαν με τη διαδικασία του άρ¬ 
θρου 11 παρ. 2 του παρόντος. 

5. Μετά την παραπάνω διαδικασία ο σχετικός φάκελλος 
του διαγωνισμού, μαζί με τους σφραγισμένους φακέλλους 
που περιέχουν τα οικονομικά στοιχεία των προσφορών, 
παραδίδεται με απόδειξη σε υπάλληλο της Υπηρεσίας που 
διενεργεί το διαγωνισμό. Οι σφραγισμένοι φάκελλοι με τα 
οικονομικά στοιχεία των προσφορών, μετά την ολοκλή¬ 
ρωση της αξιολόγησης των λοιπών στοιχείων αυτών, επα- 
ναφέρονται για όσες προσφορές κρίθηκαν αποδεκτές 
στην Επιτροπή Προμηθειών του ΕΛ.Γ.Α. κατά την ημερο¬ 
μηνία και ώρα που ορίζεται από τη σχετική διακήρυξη ή 
πρόσκληση και όταν κριτήριο κατακύρωσης είναι η χαμη¬ 
λότερη μόνο τιμή ακολουθεί σχετική ανακοίνωση τιμών 
κατά τα ανωτέρω. Για όσες προσφορές δεν κρίθηκαν απο¬ 
δεκτές δεν αποσφραγίζονται αλλά επιστρέφονται. Εφό¬ 
σον το όργανο αποσφράγισης των προσφορών είναι αρμό¬ 
διο και για την αξιολόγησή του οι σφραγισμένοι φάκελλοι 
με τα οικονομικά στοιχεία των προσφορών αποσφραγίζο¬ 
νται απ' αυτό κατά την ώρα τόυ διαγωνισμού, εφόσον μπο¬ 
ρεί να κρίνει κατά την ώρα αυτή την τεχνική προσφορά, σε 
αντίθετη περίπτωση την ώρα που θα ορίσει για το σκοπό 
αυτό. 

Αρθρο 19 

Αξιολόγηση προσφορών 

1. Το κριτήριο για την κατακύρωση της προμήθειας και 
την τελική επιλογή του προμηθευτή (μόνο χαμηλότερη 
τιμή συμφερότερη προσφορά), καθορίζεται από τις τεχνι¬ 
κές προδιαγραφές του υλικού. 

2. Για την αξιολόγηση των προσφορών λαμβάνονται 
υπόψη κυρίως τα παρακάτω στοιχεία: 

α) Όταν για την τελική επιλογή του προμηθευτή, κριτή¬ 
ριο είναι μόνο η χαμηλότερη τιμή τα εξής: 

αΐ. Η συμφωνία της προσφοράς προς τους όρους και τις 
τεχνικές προδιαγραφές της διακήρυξης και της πρόσκλη¬ 
σης. 

α2. Ο ανταγωνισμός που αναπτύχθηκε. 
α3. Η προσφερόμενη τιμή σε σχέση με τις τιμές που 
προσφέρθηκαν σε προηγούμενους διαγωνισμούς και την 
τρέχουσα στην αγορά τιμή, για όμοιο ή παρεμφερές υλικό. 

α4. Κάθε άλλο, κατά την κρίση του αρμόδιου για την 
αξιολόγηση των αποτελεσμάτων του διαγωνισμού οργά¬ 
νου, ουσιώδες στοιχείο από το οποίο να εξασφαλίζεται η 
καλή εκτέλεση της προμήθειας του υλικού. 

Η κατακύρωση τελικά γίνεαι στον προμηθευτή του 
οποίου η προσφορά είναι αποδεκτή με βάση τους καθορι¬ 
ζόμενους στις τεχνικές προδιαγραφές και τη διακήρυξη 
ουσιώδεις όρους, που προσφέρει τη χαμηλότερη τιμή. 
Ισότιμες θεωρούνται οι προσφορές που περιέχουν την 
αυτή ακριβώς τιμή και είναι σύμφωνες με τους όρους και 
τις τεχνικές προδιαγραφές της διακήρυξης και της πρό¬ 
σκλησης. 

β) Όταν για την τελική επιλογή του προμηθευτή κριτή¬ 
ριο είναι η συμφερότερη προσφορά τα εξής: 

βΐ. Η τιμή. 

β2. Ο χρόνος παράδοσης των υλικών. 

β3. Η ποιότητα των υλικών με βάση τις τεχνικές προδια¬ 
γραφές της διακήρυξης. 

β4. Η τεχνική αξία και η αποδοτικότητα των υλικών με 
βάση τις τεχνικές προδιαγραφές της διακήρυξης. 


β5· Η απαιτούμενη ιδιαίτερη ικανότητα, πείρα, ειδικό¬ 
τητα και ο απαιτούμενος εξοπλισμός του προμηθευτή, 
βθ. Οι όροι πληρωμής. 

β7. Το κόστος εγκατάστασης, λειτουργίας και συντήρη¬ 
σης, όπου απαιτούνται. 

βθ. Η παρεχόμενη εγγύηση καλής λειτουργίας ή διατή¬ 
ρησης. 

β9. Η εξυπηρέτηση (ΘΕΡνίΟΕ) μετά την πώληση και η 
τεχνική βοήθεια εκ μέρους του προμηθευτή. 

βΙΟ. Η τυχόν απαιτούμενη ομοιογένεια του υλικού προς 
άλλο που ήδη χρησιμοποιείται από τον ενδιαφερόμενο 
φορέα. 

βΐ 1. Τα λειτουργικά και αισθητικά χαρακτηριστικά του 
υλικού. 

β12. Η μεταφορά τεχνολογίας και τεχνογνωσίας, 
βΐ 3. Η σχέση κόστους - αποδοτικότητας ή και άλλο 
στοιχείο ανάλογα με τη φύση των υπό προμήθεια υλικών ή 
και των ιδιαιτέρων αναγκών του φορέα. 

βΐ 4. Κάθε άλλο στοιχείο, κατά την κρίση του ενδιαφε¬ 
ρομένου οργάνου του ΕΛ.Γ.Α. 

Η κατακύρωση τελικά γίνεται στον εντός όρων και τεχνι¬ 
κών προδιαγραφών της διακήρυξης και της πρόσκλησης 
προμηθευτή του οποίου η προσφορά κρίθηκε με τα παρα¬ 
πάνω στοιχεία ως η πλέον συμφέρουσα. Ισοδύναμες θεω¬ 
ρούνται οι προσφορές που κατά την παραπάνω αξιολό¬ 
γηση δίνουν το αυτό αποτέλεσμα. Για την επιλογή της 
συμφερότερης προσφοράς αξιολογούνται μόνο οι προ¬ 
σφορές που είναι αποδεκτές σύμφωνα με τους καθοριζό¬ 
μενους στις τεχνικές προδιαγραφές και της διακήρυξης 
ουσιώδεις όρους και με βάση την παρακάτω διαδικασία: 

Τα προαναφερόμενα στοιχεία εκτός από την τιμή, τους 
όρους πληρωμής καθώς και το κόστος εγκατάστασης, λει¬ 
τουργίας και συντήρησης όπου απαιτείται κατατάσσονται 
στις ομάδες: 

1. Στοιχεία τεχνικών προδιαγραφών και ποιότητας, που 
περιλαμβάνονται η ποιότητά τους με βάση τις τεχνικέ- 
ςπροδιαγραφές της διακήρυξης, η τεχνική αξία και η απο- 
δοτικότητά τους με βάση τις τεχνικές προδιαγραφές της 
διακήρυξης, η απαιτούμενη ιδιαίτερη ικανότητα, πείρα, ει¬ 
δικότητα και ο απαιτούμενος εξοπλισμός του προμη¬ 
θευτή, τα λειτουργικά και αισθητικά χαρακτηριστικά του 
υλικού, η τυχόν απαιτούμενη ομοιογένεια του υλικού προς 
άλλο που ήδη χρησιμοποιείται από τον ΕΛ.Γ.Α. 

2. Ο χρόνος παράδοσης, στοιχεία τεχνικής υποστήριξης 
εξυπηρέτησης (δΕΠνίΟΕ) και ανταλλακτικών, όπου περι¬ 
λαμβάνονται, η παρεχόμενη εγγύηση καλής λειτουργίας η 
εξυπηρέτηση (5ΕΗΝ/Ι0Ε) μετά την πώηση και η τεχνική 
βοήθεια εκ μέρους του προμηθευτή. 

3. Στοιχεία μεταφοράς τεχνολογίας και τεχνογνωσίας. 
Σε περίπτωση που ο φορέας εκτέλεσης επιλέγει εκτός 
των παραπάνω και άλλα στοιχεία αυτά κατατάσσονται 
κατά περίπτωση στις παραπάνω ομάδες. Για τις παρα¬ 
πάνω ομάδες ορίζεται συντελεστής βαρύτητας, που μπο¬ 
ρεί να ανέρχεται μέχρι ποσοστό επί τις εκατό 50, 30 και 
30, για κάθε ομάδα αντίστοιχα. Το άθροισμα των ποσο¬ 
στών αυτών ανέρχεται σε 100. 

Γ ια κάθε προσφορά βαθμολογούνται τα επί μέρος στοι¬ 
χεία των ομάδων. Η συνολική βαθμολογία κάθε ομάδας 
καθορίζεται σε 50 βαθμούς για τις περιπτώσεις που καλύ¬ 
πτονται ακριβώς οι απαιτήσεις της διακήρυξης. Η βαθμο¬ 
λογία αυτή αυξάνεται μέχρι βαθμούς 60 στις περιπτώσεις 
που υπερκαλύπτονται οι απαιτήσεις της διακήρυξης. Η αύ¬ 
ξηση στους 60 βαθμούς πρέπει να προκύπτει από αύξηση 
όλων των επί μέρους στοιχείων της ομάδας. Η παραπάνω 
βαθμολογία μειώνεται μέχρι βαθμούς 40 στις περιπτώσεις 
που δεν καλύπτονται πλήρως οι απαιτήσεις της διακήρυ¬ 
ξης υπό την προϋπόθεση ότι η προφορά έχει ήδη κριθεί ως 

αποδεκτή. Η μείωση στους 40 βαθμούς πρέπει να προκύ¬ 
πτει από μείωση όλων των επί μέρους στοιχείων της ομά¬ 
δας. Η συνολική βαθμολογία κάθε ομάδας σταθμίζεται με 
τον συντελεστή βαρύτητας της ομάδας. Συμφερότερη 
προσφορά είναι εκιένη που παρουσιάζει τον μεγαλύτερη 
λόγο αθροίσματος των σταθμισμένων βαθμολογιών προς 
την ανηγμένη, όπου απαιτείται τιμή προσφοράς. Για τη 
διαμόρφωση της ανηγμένης τιμής λαμβάνονται υπόψη η 
τιμή προσφοράς και όταν από την διακήρυξη καθορίζονται 
οι όροι πληρωμής και το κόστος εγκατάστασης λειτουρ¬ 
γίας και συντήρησης. 

Τα στοιχεία που απαρτίζουν τις ομάδες, οι συντελεστές 
βαρύτητας και η βαθμολογία των στοιχείων αναφέρονται 
απαραίτητα στη διακήρυξη και αποτελούν αναπόσπαστο 
τμήμα αυτής. 

3. Εκτός από τα αναφερόμενα στην παράγραφο 1 
σςτοιχεία, λαμβάνονται υπόψη και τα αναφερόμενα στο 
άρθρο 8 του παρόντος. 

4. Προσφορά που είναι αόριστη και ανεπίδεκτη εκτίμη¬ 
σης ή είναι υπό αίρεση, απορρίπτεται ως απαράδεκτη 
μετά από προηγούμενη γνωμοδότηση του αρμόδιου για 
την αξιολόγηση των αποτελεσμάτων του διαγωνισμού ορ¬ 
γάνου. 

5. Προσφορές που παρουσιάζουν, κατά την κρίση του 
αρμοδίου για την αξιολόγηση των αποτελεσμάτων του δια¬ 
γωνισμού οργάνου, ουσιώδεις αποκλίσεις από τους όρους 
και τις τεχνικές προδιαγραφές της διακήρυξης και της 
πρόσκλησης απορρίπτονται ως απαράδεκτες. Αντίθετα 
δεν απορρίπτονται προσφορές εάν οι παρουσιαζόμενες 
αποκλίσεις κρίνονται ως επουσιώδεις. 

Αρθρο 20. 

Κρίση αποτελεσμάτων διαγωνισμού 

Η αρμόδια για την αξιολόγηση των αποτελεσμάτων του 
διαγωνισμού επιτροπή με πρακτικό της, αιτιολογώντας την 
πρότασή της μπορεί να προτείνει: 

α) Κατακύρωση της προμήθειας για ολόκληρη την πο¬ 
σότητα ή μέρος αυτής. 

β) Ματαίωση των αποτελεσμάτων του διαγωνισμού και 
επανάληψή του με τροποποίηση ή μη των όρων και των τε¬ 
χνικών προδιαγραφών. 

γ) Ματαίωση των αποτελεσμάτων του διαγωνισμού και 
απευθείας ανάθεση προμήθειας του υλικού, για ολόκληρη 
την ποσότητα ή μέρος αυτής. 

δ) Συνέχιση του διαγωνισμού με την υποβολή νέων εγ¬ 
γράφων προσφορών, χωρίς τροποποίηση των όρων και 
των τεχνικών ροδιαγραφών της διακήρυξης ή της πρό¬ 
σκλησης. 

ε) Την κατανομή της προς προμήθεια ποσότητας, εφό¬ 
σον πρόκειται για διαιρετό υλικό, μεταξύ περισσοτέρων 
μειοδοτών με ισότιμες ή ισοδύναμες προσφορές ή την 
διενέργεια κιλήρωσης μεταξύ αυτών για την επιλογή του 
προμηθευτή. 

Εφόσον το υλικό δεν είναι διαιρετό ο προμηθευτής επι¬ 
λέγεται με κλήρωση. 

στ) Ματαίωση της προμήθειας. 

Άρθρο 21. 

Συνέχιση διαγωνισμού 

Όταν ο διαγωνισμός αποτύχει ή κριθεί ασύμφορο το απο¬ 
τέλεσμά του και η προμήθεια κρίνεται επείγουσα, ο δια¬ 
γωνισμός μπορεί να συνεχισθεί με την υποβολή νέων εγ¬ 
γράφων προσφορών από τους αρχικά συμμετέχοντες και 
μετά από πρόταση της Επιτροπής Προμηθειών και κρίση 
""του αρμοδίου οργάνου χωρίς τροποποίηση των όρων και 
των τεχνικών προδιαγραφών της διακήρυξης. 


2. Για την συνέχιση του διαγωνισμού απαιτείται, από¬ 
φαση του Δ.Σ. του ΕΛ.Γ.Α. ή του εξουσιοδοτημένου από 
αυτό οργάνου ύστερα από γνωμοδότηση της αρμόδιας για 
την αξιολόγηση των αποτελεσμάτων του διαγωνισμού Επι¬ 
τροπής και πρότασης της Επιτροπής Προμηθειών. Με την 
απόφαση αυτή καθορίζεται και η ημερομηνία και ώρα της 
συνέχισης του διαγωνισμού που γίνεται ενώπιον της Επι¬ 
τροπής Προμηθειών του ΕΛ.Γ.Α. 

3. Η διαδικασία αυτή δεν εφαρμόζεται σε διαγωνισμούς 
που εμπίπτουν στις διατάξεις του Π.Δ. 105/89. 

Άρθρο 22. 

Κατακύρωση - Ανακοίνωση Κατακύρωσης - Ανάθεσης. 

1. Το Δ.Σ. του ΕΛ.Γ.Α. ή το εξουσιοδοτημένο απ' αυτό 
όργανο λαμβάνει υπόψη του το πρακτικό της Επιτροπής 
Προμηθειών του ΕΛ.Γ.Α. με όλο το φάκελλο του διαγωνι¬ 
σμού και αποφασίζει για την κατακύρωση του αποτελέ¬ 
σματος του διαγωνισμού. 

Για τη λήψη της απόφασης αυτής το αρμόδιο όργανο 
λαμβάνει υπόψη και την πρόταση της Επιτροπής, τις τιμές 
και τη συμφερότερη προσφορά ανάλογα με το κριτήριο 
που προέβλεπε η διακήρυξη μπορεί όμως, μετά από ειδική 
αιτιολόγηση της απόφασής του να μην κάνει αποδεκτή την 
πρόταση της Επιτροπής και να προτιμήσει οποιονδήποτε 
από αυτούς που συμμετείχαν στον διαγωνισμό αν αυτό 
κρίνει συμφέρον για τον ΕΛ.Γ.Α., ή να κρίνει το αποτέλε¬ 
σμα ασύμφορο και να επαναλάβει τον διαγωνισμό με τους 
ίδιους όρους ή νέους όρους, χωρίς να προκύπτουν από τις 
ενέργειες αυτές δικαιώματα ή αξιώσεις για τους συμμετέ¬ 
χοντες στο διαγωνισμό κατά του ΕΛ.Γ.Α., καθώς και να 
προβεί σε κατακύρωση μέρους της προμήθειας. 

2. Στον προμηθευτή στον οποίο έγινε κατακύρωση ή 
ανάθεση προμήθειας αποστέλλεται σχετική ανακοίνωση, 
που περιλαμβάνει τουλάχιστον τα παρακάτω στοιχεία: 

α) Το είδος 
β) Την ποσότητα 
γ) Την τιμή 

δ) Την υπηρεσία για την οποία προορίζεται το υλικό, 
ε) Τη συμφωνία της κατακύρωσης ή της ανάθεσης με 
τους όρους της διακήρυξης και της πρόσκλησης και τις τυ¬ 
χόν αποδεκτές τροποποιήσεις των όρων τούτων. 

στ) Τα στοιχεία της απόφασης τελικής έγκρισης, όπου 
τούτο απαιτείται. Ανακοίνωση που δεν περιλαμβάνει τα 
στοιχεία της απόφασης αυτής, είναι άκυρη., 
ζ) Την προθεσμία υπογραφής της σύμβασης. 

3. Με την ανακοίνωση η σύμβαση θεωρείται ως συνα- 
φθείσα το δε έγγραφο της σύμβασης που ακολουθεί έχει 
αποδεικτικό μόνο χαρακτήρα. 

4. Ο προμηθευτής στον οποίο κατακυρώθηκε ή ανατέ¬ 
θηκε η προμήθεια υποχρεούται να προσέλθει μέσα σε 
δέκα (10) ημέρες από την ημερομηνία κοινοποίησης της 
ανακοίνωσης, για την υπογραφή της σχετικής σύμβασης, 
προσκομίζοντας και την προβλεπόμενη εγγύηση καλής 
εκτέλεσης αυτής. Ο προμηθευτής μπορεί να προσέλθει 
για την υπογραφή της σύμβασης το αργότερο μέσα σε 15 
ημέρες από την ημερομηνία κοινοποίησης της ανακοίνω¬ 
σης. Στην περίπτωση όμως αυτή ο χρόνος παράδοσης των 
υλικών αρχίζει να υπολογίζεται μετά από (10) ημέρες από 
την ημερομηνία κοινοποίησης της ανακοίνωσης. Τούτο δε 
ισχύει στην περίπτωση που ο χρόνος παράδοσης των υλι¬ 
κών αρχίζει να υπολογίζεται από την ημερομηνία αναγγε¬ 
λίας της σχετικής πίστωσης. Εφόσον η σύμβαση υπογρά¬ 
φεται πριν από τη λήξη της προθεσμίας των 10 ημερών 
που αναφέρεται παραπάνω,κ ο χρόνος παράδοσης των 
υλικών υπολογίζεται από την ημερομηνία υπογραφής της 
σύμβασης. 

5. Εάν η κατακύρωση ή η ανάθεση γίνεται σε αλλοδαπό 
προμηθευτή η ανακοίνωση απευθύνεται στον εκπρόσωπό 
του στην Ελλάδα, εάν υπάρχει, σε αντίθετη σε περίπτωση 
στέλνεται σχετικό τηλεγράφημα ή τηλετύπημα στον αλλο¬ 
δαπό προμηθευτή. Στην περίπτωση που η πληρωμή στον 
προμηθευτή προβλέπεται να γίνει με άνοιγμα πίστωσης, η 
εγγύηση καλής εκτέλεσης μπορεί να κατατεθεί στον 
ανταποκριτή της Τράπεζας της Ελλάδος στο εξωτερικό, η 
δε εγγύηση συμμετοχής παραμένει σε ισχύ και αποδε- 
σμεύεται μετά την κατάθεση και αποδοχή της εγγύησης 
καλής εκτέλεσης. 

6. Εάν ο προμηθευτής στον οποίο έγινε η ανακοίνωση, 
δεν προσήλθε να υπογράψει την σύμβαση, κηρύσσεται 
έκπτωτος με απόφαση του Δ.Σ. του ΕΛ.Γ.Α. ή του εξου¬ 
σιοδοτημένου απ' αυτό οργάνου και σύμφωνα με τα οριζό¬ 
μενα στο άρθρο 33 του παρόντος. 

Αρθρο 23 
Συμβάσεις 

1. Μετά την ανακοίνωση κατακύρωσης ή ανάθεσης κα¬ 
ταρτίζεται από την Υπηρεσία σχετική σύμβαση που υπο¬ 
γράφεται και από τα δύο συμβαλόμενα μέρη. 

2. Η σύμβαση περιλαμβάνει όλα τα στοιχεία της προμή¬ 
θειας και τουλάχιστον τα εξής: 

α) τον τόπο και χρόνο υπογραφής σύμβασης, 
β) Τα συμβαλλόμενα μέρη, 
γ) Τα προς προμήθεια υλικά και την ποσότητα, 
δ) Την τιμή. 

ε) Τον τόπο, τρόπο και χρόνο παράδοσης των υλικών, 
στ) Τις τεχνικές προδιαγραφές των υλικών, 
ζ) Τις προβλεπόμενες εγγυήσεις, 
η) τις προβλεπόμενες ρήτρες, 
θ) Τον τρόπο επίλυσης των τυχόν διαφορών, 
ι) Τον τρόπο πληρωμής. 

ια) τον τρόπο αναπροσαρμογής του συμβατικού τιμήμα¬ 
τος, εφόσον προβλέπεται αναπροσαρμογή. 

3. Το κείμενο της σύμβασης κατισχύει κάθε άλλου κει¬ 
μένου στο οποίο τούτο στηρίζεται όπως προσφορά, δια¬ 
κήρυξη και απόφαση κατακύρωσης ή ανάθεσης, εκτός κα¬ 
ταδήλων σφαλμάτων ή παραδρομών. 

4. Η σύμβαση τροποποιείται όταν τούτο προβλέπεται πό 
συμβατικό όρο ή όταν συμφωνήσουν προς τούτο και τα 
δύο συμβαλλόμενα μέρη, ύστερα από πρόταση της Επι¬ 
τροπής Προμηθειών του ΕΛ.Γ.Α. και απόφαση του Δ.Σ. 
του ΕΛ.Γ.Α. ή του εξουσιοδοτημένου από αυτό οργά¬ 
νου. 

5. Η σύμβαση θεωρείται ότι εκτελέσθηκε όταν: 

α) Παραδόθηκε ολόκληρη η ποσότητα, ή εάν αυτή που 
παραδόθηκε σε περίπτωση διαιρετικού υλικού, υπολείπε¬ 
ται της συμβατικής, κατά μέρος που κρίνεται από το αρμό¬ 
διο όργανο ως ασήμαντο. 

β) Παραλήφθηκε οριστικά (ποσοτικά και ποιοτικά) η πο¬ 
σότητα που παραδόθηκε. 

γ) Έγινε η αποπληρωμή του συμβατικού τιμήματος, 
αφού προηγουμένως επιβλήθηκαν τυχόν κυρώσεις ή εκ¬ 
πτώσεις. 

δ) Εκπληρώθηκαν και οι τυχόν λοιπές συμβατικές υπο¬ 
χρεώσεις και από τα δύο συμβαλλόμενα μέρη και αποδε- 
σμεύθηκαν οι σχετικές εγγυήσεις κατά τα προβλεπόμενα 
από τη σύμβαση. 

Αρθρο 24 
Εγγυήσεις 

1. Εγγύηση συμμετοχής στον διαγωνισμό: 

α) Η εγγυήση αυτή εκδίδεται υπέρ του συμμετέχοντος 


για ποσό που αντιστοιχεί σε ποσοστό 5% επί της συνολι¬ 
κής προϋπολογισθείσης δαπάνης, εκτός εάν ορίζεται δια¬ 
φορετικό ποσοστό ή ποσό στην διακήρυξη ή την πρό¬ 
σκληση και ανεξάρτητα από το όργανο που την εκδίδει πε¬ 
ριλαμβάνει όλα τα στοιχεία του τύπου πουέχει καθορισθεί 
για τη συμμετοχή στους διαγωνισμούς. Το ποσοστό αυτό 
μειώνεται στο μισό όταν η προσφορά υποβάλλεται από 
ΜΜΕ ή τις ενώσεις τους παραγωγικούς αστικούς συνεται¬ 
ρισμούς, ή τις ενώσεις τους ενώσεις ΜΜΕ και παραγωγι¬ 
κούς αστικούς συνεταιρισμούς καθώς και ενώσεις προμη¬ 
θευτών που αποτελούνται απο ΜΜΕ. Το ίδιο ισχύει και 
όταν η προσφορά υποβάλλεται από ενώσεις προμηθευτών 
που αποτελούνται από ΜΜΕ ή παραγωγικούς αστικούς 
συνεταιρισμούς στις οποίες μετέχουν και επιχειρήσεις του 
εσωτερικού ή τους εξωτερικού είτε μεγαλύτερου μεγέ¬ 
θους είτε με μη μεταποιητική δραστηριότητα με την προϋ¬ 
πόθεση ότι οι εργασίες που θα εκτελεσθούν από τις ΜΜΕ 
ή τους παραγωγικούς αστικούς συνεταρισμούς αντιπρο¬ 
σωπεύουν ποσοστό μεγαλύτερο από 50% της τιμής προ¬ 
σφοράς. Στην περίπτωση αυτή απαιτείται η προσκόμιση, 
μαζί με την προσφορά ή μέσα σε 15 ημέρες το αργότερο 
από την ημερομηνία διενέργειας του διαγωνισμού, πιστο¬ 
ποιητικού σκοπιμότητας από τον ΕΟΜΜΕΧ. 

β) Όταν ο διαγωνισμός αφορά διάφορα υλικά και επι¬ 
τρέπεται από την διακήρυξη η προσφορά μερικών απ’ 
αυτά, γίνεται δεκτή ή προσφορά και στην περίπτωση που η 
εγγύηση δεν καλύπτει το προβλεπόμενο ποσοστό της 
αξίας όλων των προσφερομένων υλικών, αρκεί αυτή να 
καλύπτει το ποσοστό που αναλογεί στην αξία του ελάχι¬ 
στου αριθμού υλικών που προβλέπεται από την διακήρυξη 
η δε κατακύρωση περιορίζεται στα υλικά που καλύπτονται 
από την εγγύηση. 

γ) Προσφορά της οποίας η εγγύηση δεν καλύπτει την 
προβλεπόμενη κατά τα ανωτέρω αξία, μπορεί να γίνει δε¬ 
κτή εφόσον η εγγύηση υπολείπεται μέχρι ποσοστό 5%. 
Προσφορές που δεν συνοδεύονται από εγγύηση σύμφωνα 
με τα παραπάνω, απορρίπτονται ως απαράδεκτες και δεν 
λαμβάνονται υπόψη. Η εγγύηση πρέπει να ισχύει τουλάχι¬ 
στον επί ένα μήνα μετά την λήξη του χρόνου της προσφο¬ 
ράς που ζητά η Δ/ξη. 

δ) Εγγύηση δεν απαιτείται στον πρόχειρο διαγωνισμό, 
ε) Εγγύηση μπορεί να ζητηθεί και στην περίπτωση αντι¬ 
μετώπισης προμήθειας με την διαδικασία της απ’ ευθείας 
ανάθεσης. 

στ) Η εγγύηση συμμετοχής που αφορά τον προμηθευτή 
στον οποίο κατακυρώθηκε ή ανατέθηκε η προμήθεια, επι- 
στρέφεται μετά την κατάθεση της προβλεπόμενης εγγύη¬ 
σης καλής εκτέλεσης και μέσα σε πέντε (5) ημέρες από 
την ημερομηνία ανακοίνωσης κατακύρωσης ή ανάθε¬ 
σης. 

2. Εγγύηση καλής εκτέλεσης της σύμβασης: 
α) Ο προμηθευτής στον οποίο έγινε η κατακύρωση ή η 
ανάθεση, υποχρεούται να καταθέσει εγγύηση καλής εκτέ¬ 
λεσης των όρων της σύμβασης, το ύψος της οποίας αντι¬ 
στοιχεί σε ποσοστό 10% της συνολικής συμβατικής αξίας, 
χωρίς το Φ.Π.Α., εκτός αν ορίζεται διαφορετικά στην δια¬ 
κήρυξη ή την πρόσκληση. Η εγγύηση καλής εκτέλεσης 
ανεξάρτητα από το όργανο που την εκδίδει περιλαμβάνει 
όλα τα στοιχεία του τύπου που έχει καθοριστεί για τις εγ¬ 
γυήσεις καλής εκτέλεσης των συμβάσεων προμηθειών, 
β) Εγγύηση δεν απαιτείται στον πρόχειρο διαγωνισμό, 
γ) Η εγγύηση κατατίθεται προ ή κατά την υπογραφή της 
σύμβασης. 

δ) Η εγγύηση επιστρέφεται μετά την οριστική ποσοτική 
και ποιοτική παραλαβή του υλικού και ύστερα από την εκ¬ 
καθάριση των τυχόν απαιτήσεων από τους δύο συμβαλλό¬ 
μενους. Σε περίπτωση που το υλικό είναι διαιρετό και η 

παράδοση γίνεται σύμφωνα με τη σύμβαση, τμηματικά η 
εγγύηση αποδεσμεύεται σταδιακά, κατά ποσόν που ανα¬ 
λογεί στην αξία του μέρους της ποσότητας που παραλή- 
φθηκε οριστικά. Εάν στο πρωτόκολλο παραλαβής αναφέ- 
ρονται παρατηρήσεις ή υπάρχει εκπρόθεσμη παράδοση, η 
παραπάνω σταδιακή αποδέσμευση γίνεται μετά την αντι¬ 
μετώπιση κατά το προβλεπόμενο, των παρατηρήσεων και 
του εκπροθέσμου. 

2. Εγγύηση προκαταβολής. 

α) με την υπογραφή της σύμβασης και εφόσον προβλέ- 
πεται απ’ αυτήν χορηγείται στον προμηθευτή προκατα¬ 
βολή σε ποσοστό μέχρι 50% της συνολικής αξίας, χωρίς 
ΦΠΑ. Υπέρβαση του παραπάνω ποσοστού επιτρέπεται 
μόνο με κοινή απόφαση των Υπουργών Οικονομικών και 
Γεωργίας. Η προκαταβολή χορηγείται με κατάθεση ισόπο- 
σης εγγύησης που θα περιλαμβάνει και όρο ότι καλύπτει 
και την καταβολή τόκων και πάγιο τέλος χαρτοσήμου επί 
του ποσού της προκαταβολής, σε περίπτωση εκπρόθε¬ 
σμης παράδοσης ή μη παράδοσης υλικού. Ο χρόνος 
ισχύος της εγγύησης πρέπει να είναι μεγαλύτερος από το 
συμβατικό χρόνο που ο αγοραστής υποχρεούται να παρα- 
λάβει τα υλικά πλέον δύο (2) μήνες. 

β) Η εγγύηση επιστρέφεται μετά την οριστική ποσοτική 
και ποιοτική παραλαβή του υλικού και ύστερα από την εκ¬ 
καθάριση των τυχόν απαιτήσεων από τους δύο συμβαλλό¬ 
μενους. Σε περίπτωση που το υλικό είναι διαιρετό και η 
παράδοση γίνεται, σύμφωνα με τη σύμβαση, τμηματικά η 
εγγύηση αποδεσμεύεται σταδιακά κατά ποσόν που ανα¬ 
λογεί στην αξία του μέρους της ποσότητας που παραλή- 
φθηκε οριστικά. Εάν στο πρωτόκολλο παραλαβής αναφέ- 
ρονται παρατηρήσεις ή υπάρχει εκπρόθεσμη παράδοση, η 
παραπάνω σταδιακή αποδέσμευση γίνεται μετά την αντι¬ 
μετώπιση, κατά τα προβλεπόμενα, των παρατηρήσεων και 
του εκπροθέσμου. 

4. Στην περίπτωση ένωσης προμηθευτών οι εγγυήσεις 
περιλαμβάνουν και τον όρο ότι η εγγύηση καλύπτει τις 
υποχρεώσεις όλων των μελών της ένωσης. 

5. Στις περιπτώσεις που από τη διακήρυξη προβλέπεται 
εγγύηση καλής λειτουργίας ή διατήρησης, ο προμηθευτής 
υποχρεούται να καταθέσει χρηματική εγγύηση, πριν από 
την έναρξη του χρόνου καλής λειτουργίας ή διατήρησης, η 
αρχή της οποίας καθορίζεται στη διακήρυξη. Η εγγύηση 
αυτή πρέπει να περιλαμβάνει όρους όπως της εγγύησης 
καλής εκτέλεσης. Ο χρόνος ισχύος της εγγύησης πρέπει 
να είναι μεγαλύτερος από τον συμβατικό χρόνο εγγύησης 
καλής λειτουργίας ή διατήρησης κατά τρεις (3) μήνες. 

6. Οι εγγυήσεις υποχρεωτικά συντάσσονται στην Ελλη¬ 
νική γλώσσα και εκδίδονται από πιστωτικά ιδρύματα ή 
άλλα Νομικά πρόσωπα που έχουν κατά νόμον το δικαίωμα 
αυτό και λειτουργούν νόμιμα στην Ελλάδα. 

ΚΕΦΑΛΑΙΟ Γ' 

ΕΚΤΕΛΕΣΗ ΠΡΟΜΗΘΕΙΩΝ 
Άρθρο 25 

Χρόνος φόρτωσης ή παράδοσης υλικών 

1. Ο προμηθευτής υποχροεύται να παραδίδει το υλικό 
μέσα στα χρονικά όρια και με τον τρόπο που ορίζει η σύμ¬ 
βαση. 

2. Ο συμβατικός χρόνος φόρτωσης - παράδοσης μπο¬ 
ρεί με απόφαση του Δ.Σ. του ΕΛ.Γ.Α. ή του εξουσιοδοτη¬ 
μένου απ’ αυτό οργάνου να παρατείνεται μέχρι 1 /2 αυτού, 
ύστερα πό σχετικό αίτημα του προμηθευτή που υποβάλ¬ 
λεται υποχρεωτικά πριν τη λήξη του συμβατικού χρόνου, 
στην Υπηρεσία που διενήργησε το διαγωνισμό. Σε εξαιρε¬ 
τικές περιπτώσεις ο χρόνος φόρτωσης - παράδοσης μπο- 

' ρεί να παραταθεί μέχρι του συμβατικού μετά από σύμ¬ 


φωνη γνώμη ενδιαφερόμενης υπηρεσίας και απόφαση 
του Δ.Σ. του ΕΛ.Γ.Α. 

Μετά τη λήξη του συμβατικού χρόνου το υλικό δεν πα- 
ραλαμβάνεται από την Επιτροπή Παραλαβών μέχρι την 
έγκριση της απόφασης παράτασης άσχετα άν το αίτημα 
του προμηθευτή υποβλήθηκε έγκαιρα ο προμηθευτής, 
κηρύσσεται έκπτωτος σε περίπτωση που λήξει ο συμβατι¬ 
κός χρόνος φόρτωσης - παράδοσης και δεν υποβλήθηκε 
έγκαιρα αίτημα παράτασης που ή έληξε ο παραταθείς χρό¬ 
νος χωρίς να παραδώσει το υλικό. 

3.0 συμβατικός χρόνος φόρτωσης - παράδοσης σε πε¬ 
ρίπτωση αντικειμενικής αδυναμίας του προμηθευτή 
εμπρόθεσμης παράδοσης ή σε περιπτώσεις που συνι- 
στούν ανωτέρω βία μπορεί να μετατίθεται με απόφαση 
του Δ.Σ. του ΕΛ.Γ.Α. ή του εξουσιοδοτημένου απ’ αυτό 
οργάνου μετά από γνώμη της Υπηρεσίας που διενεργεί το 
διαγωνισμό. 

Στις περιπτώσεις μετάθεσης του συμβατικού χρόνου 
φόρτωσης - παράδοσης ο προμηθευτής οφείλει να απο¬ 
δείξει τους λόγους αυτούς. 

Κυρώσεις για τις περιπτώσεις μετάθεσης του συμβατι¬ 
κού χρόνου δεν επιβάλλονται. 

5. Πέντε (5) εργάσιμες ημέρες νωρίτερα από την ημε¬ 
ρομηνία παράδοσης των υλικών ο προμηθευτής υποχρε- 
ούται να ενημερώσει την Υπηρεσία και την αποθήκη υπο¬ 
δοχής των υλικών εγγράφως. 

Άρθρο 26. 

Παραλαβή Υλικών 

1. Η παραλαβή όλων των υπό προμήθεια ειδών γίνεται 
από την Επιτροπή Παραλαβών του ΕΛ.Γ.Α. 

2. Η Επιτροπή Παραλαβών του ΕΛ.Γ.Α. διενεργεί ποσο¬ 
τικούς και ποιοτικούς ελέγχους. Στους ελέγχους αυτούς 
μπορεί να παρίσταται, εφ' όσον το επιθυμεί, ο προμηθευ¬ 
τής καλούμενος από την Επιτροπή Παραλαβών τη συγκε¬ 
κριμένη ημέρα και ώρα. 

Ο ποιοτικός έλεγχος εφ’ όσον δεν ορίζεται διαφορετικά 
στη σύμβαση ενεργείται: 

α) Με μακροσκοπική εξέταση. 

β) Με χημική ή μηχανική εξέταση. 

γ) Με πρακτική δοκιμασία. 

δ) Με όλους ή με όσους από τους παραπάνω τρόπους 
χρειάζεται ανάλογα με το προς προμήθεια υλικό ή και με 
οποιονδήποτε άλλο ενδεικνυόμενο τρόπο, κατά την κρίση 
της Επιτροπής Παραλαβών του ΕΛ.Γ.Α. 

3. Η Επιτροπή Παραλαβών του ΕΛ.Γ.Α. για όλες τις πε¬ 
ριπτώσεις ελέγχου που δεν μεσολαβούν εργαστηριακοί 
έλεγχοι, συντάσσει οριστικό πρωτόκολλο παραλαβής ή 
απόρριψης ανάλογα. 

Για τις περιπτώσεις που απαιτούνται εργαστηριακοί ή 
άλλοι έλεγχοι η Επιτροπή συντάσσει πρωτόκολλο μακρο¬ 
σκοπικού ελέγχου και δειγματοληψίας καθώς και οριστικό 
πρωτόκολλο παραλαβής ή απόρριψης ανάλογα, μετά τα 
αποτελέσματα των ελέγχων αυτώ. Τα πρωτόκολλα που 
συντάσσει η Επιτροπή Παραλαβών υπογράφονται από τον 
προμηθευτή ή τον εκπρόσωπό του όταν παρίσταται κατά 
την παραλαβή. Σε περίπτωση άρνησης υπογραφής των 
πρωτοκόλλων από τον προμηθευτή που συμμετέχει ή 
όταν δεν συμμετέχει αναγράφεται στο πρακτικό η άρνησή 
του ή η μη συμμετοχή του. 

4. Στο οριστικό πρωτόκολλο απόρριψης η Επιτροπή Πα¬ 
ραλαβών αναφέρει τους λόγους της απόρριψης και τις πα¬ 
ρεκκλίσεις του υλικού που παρουσιάζει αυτό από τους 
όρους της σύμβασης και γνωματεύει για το αν το υλικό 
μπορεί να χρησιμοποιηθεί. Το Δ.Σ. του ΕΛ.Γ.Α. με από¬ 
φασή του μπορεί να εγκρίνει την παραλαβή του υλικού 

που απορρίφθηκε από την Επιτροπή με ή χωρίς έκπτωση 
επί της συμβατικής τιμής εφόσον η υπηρεσία που διενερ¬ 
γεί τον διαγωνισμό κρίνει ότι οι παρεκκλίσεις δεν επηρεά¬ 
ζουν την καταλληλότητα του υλικού και μπορεί να χρησι¬ 
μοποιηθεί. 

Μετά την απόφαση αυτή του Δ.Σ. η Επιτροπή Παραλα¬ 
βών του ΕΛ.Γ.Α. υποχρεούται να προβεί στην παραλαβή 
του υλικού και να συντάξει το σχετικό πρωτόκολλο οριστι¬ 
κής παραλαβής, σύμφωνα με όσα αναφέρονται στην από¬ 
φαση του Δ.Σ. 

Για το υλικό που απέρριψε η Επιτροπή Παραλαβών λόγω 
παρεκκλίσεως που διαπιστώθηκαν κατά το μακροσκοπικό 
έλεγχο δεν λαμβάνονται δείγματα και αντιδείγμα τα για 
περαιτέρω ελέγχους. 

Σε περίπτωση όμως που με απόφαση του Δ.Σ. του 
ΕΛ.Γ.Α. εγκρίθηκε μακροσκοπική παραλαβή υλικού που 
απορρίφθηκε από την Επιτροπή Παραλαβών λόγω παρεκ¬ 
κλίσεων που διαπιστώθηκαν κατά τον μακροσκοπικό 
έλεγχο, λαμβάνονται δείγματα και αντιδείγματα για 
έλεγχο, οπότε το οριστικό πρωτόκολλο παραλαβής ή 
απόρριψης ανάλογα, συντάσσεται μετά τα αποτελέσματα 
του ελέγχου των δειγμάτων. 

Με απόφαση του Δ.Σ. του ΕΛ.Γ.Α. μπορεί να εγκριθεί η 
παραλαβή υλικού για το οποίο εκδόθηκε από την Επι¬ 
τροπή Παραλαβής οριστικό πρωτόκολλο στο οποίο ανα- 
φέρονται παρεκκλίσεις από τους όρους της σύμβασης με 
ή χωρίς έκπτωση. 

5. Ο προμηθευτής ύστερα από αίτησή του για επανεξέ¬ 
ταση υλικού, που υποβάλλεται μέσα σε ανατρεπτική προ¬ 
θεσμία είκοσι (20) ημερών από την ημερομηνία κοινοποίη¬ 
σης σχετικής απόφασης, ή αυτεπάγγελτα η υπηρεσία που 
διενεργεί το διαγωνισμό, μπορεί να ζητήσει παραπομπή 
στη δευτεροβάθμια επιτροπή για υλικά που απορρίφθη- 
καν ή κρίθηκαν παραληπτέα με αποκκλίσεις που διαπι¬ 
στώθηκαν κατά το μακροσκοπικό έλεγχο ή άλλους ελέγ¬ 
χους που διενήργησε η πρωτοβάθμια επιτροπή παραλα¬ 
βών. Η δευτεροβάθμια επιτροπή προβαίνει κατά περί¬ 
πτωση στους ελέγχους που διενεργεί και πρωτοβάθμια 
επιτροπή παραλαβής και συντάσσει ανάλογα, πρωτόκολλο 
παραλαβής ή απόρριψης μέσα στο χρόνο που ορίζεται με 
την απόφαση συγκρότησής της. 

Σε περίπτωση που η σύμβαση προβλέπει εκτός από τον 
μακροσκοπικό έλεγχο και άλλους ελέγχους η επιτροπή 
εάν το υλικό κρίνεται από αυτήν παραληπτέο με βάση τον 
μακροσκοπικό έλεγχο, λαμβάνει και αποστέλλει τα δείγ¬ 
ματα και τα αντιδείγματα. 

Στην περίπτωση που το υλικό κρίνεται από την επιτροπή 
παραλαβών απορριπτέο με βάση τον μακροσκοπικό 
έλεγχο δεν γίνεται δειγματοληψία ούτε λοιποί έλεγχοι. 

Με απόφαση του Δ.Σ. του ΕΛ.Γ.Α. μπορεί να εγκριθεί η 
παραλαβή του υλικού που απορρίφθηκε από την δευτερο¬ 
βάθμια επιτροπή παραλαβών με ή χωρίς έκπτωση επί της 
συμβατικής τιμής, εφόσον κριθεί από την υπηρεσία που 
διενεργεί την προμήθεια ότι οι παρεκκλίσεις αυτές του 
υλικού δεν επηρεάζουν την καταλληλότητά του και μπορεί 
να χρησιμοποιηθεί. 

Η δευτεροβάθμια επιτροπή παραλαβών υποχρεούται 
στην περίπτωση αυτή να προβεί στην παραλαβή του υλι¬ 
κού και συντάσσει οριστικό πρωτόκολλο παραλαβής σύμ¬ 
φωνα με τα αναφερόμενα στην παραπάνω απόφαση. 

Τα έξοδα της δευτεροβάθμιας επιτροπής παραλαβών 
βαρύνουν οπωσδήποτε τον προμηθευτή έστω και αν η πα¬ 
ραπομπή ζητήθηκε αυτεπάγγελτα από την υπηρεσία, 
εφόσον τα υλικά απορριφθούν οριστικά ή παραληφθούν 
με έκπτωση. 

Τα έξοδα αυτά καταλογίζονται με απόφαση του Δ.Σ. του 
ΕΛ.Γ.Α. και εκπίπτονται από το λαβείν του προμηθευτή ή 


εισπράττονται από την εγγύηση καλής εκτέλεσης της 
σύμβασης ή με βεβαίωση μέσω του δημόσιου τομέα. 

6. Τα πρωτόκολλα που συντάσσονται από τις πρωτο¬ 
βάθμιες και δευτεροβάθμιες επιτροπές παραλαβών κοι¬ 
νοποιούνται υποχρεωτικά και στους προμηθευτές. 

7. Με απόφαση του Δ.Σ. του ΕΛ.Γ.Α. μπορεί να παραπέ- 
μπεται δειγματοληπτικά για επανεξέταση υλικό σε επι¬ 
τροπή παραλαβών που συγκροτείται από το Δ.Σ. του 
ΕΛ.Γ.Α. ειδικά γι’ αυτό, ακόμη και στην περίπτωση που 
παραλήφθηκε οριστικά από την πρωτοβάθμια επιτροπή 
παραλαβών. Στην περίπτωση αυτή ισχύουν όσα δκαλαμ- 
βάνει η πιο πάνω παράγραφος 4. 

Αρθρο 27. 

Χρόνος παραλαβής υλικών. 

1. Η παραλαβή των υλικών και ή έκδοση των σχετικών 
πρωτοκόλλων παραλαβής πραγματοποιείται μέσα στον 
καθορισμένο από τη σύμβαση χρόνο. 

Η παραλήπτρια υπηρεσία μετά την ειδοποίηση του προ¬ 
μηθευτή που προβλέπει η παρ. 4 του άρθρου 25, ειδοποιεί 
την επιτροπή παραλαβών ότι τα είδη θα παραδοθούν τη 
συγκεκριμένη ημέρα. Η επιτροπή παραλαβών μέσα σε 
χρονικό διάστημα πέντε (5) εργασίμων ημερών με μέριμνα 
του Προέδρου συγκαλείται για τη διενέργεια μακροσκοπι¬ 
κού ελέγχου και δειγματοληψίας σύμφωνα με τους όρους 
της σύμβασης. Σε περίπτωση που ο προμηθευτής δεν ει¬ 
δοποιήσει ή δεν ειδοποιήσει έγκαιρα την υπηρεσία η επι¬ 
τροπή παραλαβών συνέρχεται εντός (10) εργασίμων ημε¬ 
ρών αοπ της ειδοποιήσεώς της από την υπηρεσία. Στην 
περίπτωση αυτή ο χρόνος παραλαβής τον οποίον ορίζει η 
σύμβαση, αρχίζει από την ημερομηνία της πρώτης σύ¬ 
γκλησης της επιτροπής. 

Ο συμβατικός χρόνος παραλαβής που προβλέπεται από 
την σύμβαση αρχίζει από την ημερομηνία πραγματικής 
προσκόμισης του υλικού. 

Όταν για την παραλαβή υλικού απαιτούνται έλεγχοι που 
διενεργούνται από άλλα όργανα (Εργαστήρια, δοκιμαστή¬ 
ρια) αποστολή δειγμάτων για έλεγχο από το συμβατικό 
χδρόνο παραλαβής αφαιρείται το χρονικό διάστημα που 
απαιτείται για την αποστολή των δειγμάτων και τη λήψη 
των αποτελεσμάτων των ελέγχων. 

2. Εάν η παραλαβή των υλικών και η σύνταξη του σχετι¬ 
κού πρωτοκόλλου δεν πραγματοποιηθεί από την επιτροπή 
παραλαβών μέσα στον οριζόμενο από τη σύμβαση χρόνο, 
θεωρείται ότι η παραλαβή συντελέστηκε αυτοδίκαια, με 
κάθε επιφύλαξη των δικαιωμάτων του ΕΛ.Γ.Α. και εκδίδε- 
ται απόφαση του Δ.Σ. του ΕΛ.Γ.Α. με βάση μόνο το θεω¬ 
ρημένο από χην υπηρεσία που παραλαμβάνει τα υλικά 
αποδεικτικό προσκόμισης αυτών. 

Σύμφωνα με την απόφαση αυτή η αρμόδια υπηρεσία του 
ΕΛ.Γ.Α. εκδίδει δελτίο εισαγωγής του υλικού και εγγρα¬ 
φής του στα βιβλία της, προκειμένου να πραγματοποιηθεί 
η πληρωμή του προμηθευτή. 

3. Ανεξάρτητα από την κατά τα ανωτέρω, αυτοδίκαιη 
παραλαβή και την πληρωμή του προμηθευτή, πραγματο¬ 
ποιούνται οι προβλεπόμενοι από τη σύμβαση έλεγχοι από 
επιτροπή που συγκροτείται με απόφαση του Δ.Σ. του 
ΕΛ.Γ.Α., στην οποία δεν μπορεί να συμμετέχουν ο Πρόε¬ 
δρος και τα μέλη της επιτροπής που δεν πραγματοποίησε 
την παραλαβή στον προβλεπόμενο από την σύμβαση 
χρόνο και όταν: 

α) Το υλικό κρίνεται απορριπτέο, ο προμηθευτής υπο- 
χρεούται να το αντικατατήσει σύμφωνα με τα ισχύοντα, 
άλλως υπόκειται στις προβλεπόμενες σχετικές κυρώ¬ 
σεις. 

β) Το υλικό παρουσιάζει αποκκλίσεις από τους όρους 


4704 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


της σύμβασης, κρίνεται όμως παραληπτέο, ο προμηθευ¬ 
τής υποχρεοϋται να προβεί στην αποκατάσταση τούτων, 
εφόσον είναι δυνατόν, ή στην καταβολή ποσού που αντι¬ 
στοιχεί σε έκπτωση επί της συμβατικής τιμής, εφόσον 
αποφασισθεί παραλαβή με έκπτωση. 

Και για τις δύο παραπάνω ρυθμίσεις εκδίδεται απόφαση 
του Δ.Σ. του ΕΛ.Γ.Α. ύστερα από πρόταση της παραπάνω 
Επιτροπής Παραλαβών. 

Η παραπάνω Επιτροπή Παραλαβών προβαίνει σε όλες 
τις διαδικασίες παραλαβής που προβλέπονται από την 
σύμβαση και συντάσσει σχετικό πρωτόκολλο, η δε αμοιβή 
των μετασχόντων σε αυτή και τυχόν άλλα έξοδα, βαρύνουν 
τον προϋπολογισμό του ΕΛ.Γ.Α. Οποιαδήποτε ενέργεια 
που τυχόν έγινε απότην αρχική Επιτροπή Παραλαβών, δεν 
λαμβάνεται υπόψη. 

Αρθρο 28 

Ναύλωση - Ασφάλιση 

1. Στην περίπτωση που η προμήθεια πραγματοποιείται 
με τον όρο παράδοσης ΡΟΒ - ΡΟΤ, η εκλογή του μεταφο¬ 
ρικού μέσου γίνεται με μέριμνα και δαπάνη του αγοραστή. 
Ο προμηθευτής μετά την υπογραφή της σύμβασης υπο- 
χρεούται να ζητήσει από τον αγοραστή έγγραφες οδηγίες 
σχετικά με την μεταφορά του υλικού. Στις άλλες περιπτώ¬ 
σεις εκλογή του μεταφορικού μέσου γίνεται με μέριμνα 
και δαπάνη του προμηθευτή με τους εξής περιορι¬ 
σμούς: 

α) Δεν επιτρέπεται η μεταφόρτωση σε ενδιάμεσους 
σταθμούς ή λιμάνια χωρίς ειδική έγκριση του αγοραστή. 

β) Εφόσον το μεταφορικό μέσο είναι πλοίο, τούτο υπό- 
κειται στους όρους και συμφωνίες της ΟΙ.Α38ΙΡΙΟΑΤΙΟΝ 
Οί-ΑΙ)3Ε8. Επίσης η φόρτωση γίνεται μέσα στα κύτη και 
όχι στο κατάστρωμα ταυ πλοίου εκτός των περιπτώσεων 
εκείνων που δοθεί ειδική άδεια από τον αγοραστή. Τυχόν 
επασφάλιστρα λόγω ηλικίας του πλοίου, ή από οποιαδή¬ 
ποτε άλλη αιτία, βαρύνουν τον προμηθευτή, όταν η προ¬ 
μήθεια γίνεται με τον όρο παράδοσης Ο + Ρ. 

2. Στην περίπτωση που η προμήθεια πραγματοποιείται 
με όρο που η ασφάλιση γίνεται με μέριμνα και δαπάνη του 
προμηθευτή αυτή ανατίθεται σε ασφαλιστική Εταιρεία και 
καλύπτει κινδύνους επιλογής του αγοραστή, ανάλογα με 
τη φύση του εμπορεύματος, τα περιστατικά του ταξιδιού, 
τη συσκευασία και λοιπούς συναφείς παράγοντες οι 
οποίοι θα ορίζονται στη σχετική σύμβαση. Εκτός από τους 
παραπάνω κινδύνους καλύπτονται και κίνδυνοι όπως πο¬ 
λέμου, απεργιών, στάσεων, πολιτικών ταραχών, όπως αυ¬ 
τοί ορίζονται στις ρήτρες του Ινστιτούτου των ασφαλιστών 
Λονδίνου που ισχύουν κάθε φορά. 

3. Σε όλες τις περιπτώσεις ασφαλίσεων η έναρξη και η 
λήξη ασφαλιζομένων κινδύνων μεταφοράς θα γίνεται σύμ¬ 
φωνα με ρήτρα από αποθήκη σε αποθήκη (ίΛ/ΑΒΕΗΟυδΕ 
ΤΟ ννΑΒΕΗΟϋδΕ) περιλαμβανομένης και της παραμονής 
των εμπορευμάτων στους τελωνειακούς χώρους ή άλλες 
αποθήκες ΤΒΑΝ3ΙΤΟ του τόπου προορισμού των υλικών, 
για 45 ημέρες από την άφιξή τους. 

4. Η ασφάλιση καλύπτει την αξία ΟΙΡτου εμπορεύματος 
πλέον 5%. 

Αρθρο 29 

Ανακοίνωση φόρτωσης 

1. Ο προμηθευτής αμέσως μετά τη φόρτωση των υλι¬ 
κών, υποχρεούται να γνωστοποιήσει στον αγοραστή, με 
τηλεγράφημα τηλετύπημα, τα στοιχεία φόρτωσης στα 
οποία να περιλαμβάνονται τουλάχιστον: 

α) Ο αριθμός της σύμβασης και της σχετικής πίστωσης 
της Τράπεζας της Ελλάδος, αν υπάρχει. 


β) Σε περίπτωση που η μεταφορά γίνεται με πλοίο το 
όνομα του πλοίου η εθνικότητά του και η σημαία του. 

γ) Ο αριθμός των κιβωτίων, το επ’ αυτών σημείο, οι αριθ¬ 
μοί καθώς και η φορτωθείσα ποσότητα και το βάρος (μικτό 
- καθαρό). 

δ) Η ημερομηνία φόρτωσης. 

ε) Η πιθανή ημερομηνία άφιξης του μεταφορικού μέσου 
στον τόπο προορισμού. 

2. Εάν ο προμηθευτής παραλείψει ή καθυστερήσει να 
αποστείλλει το παραπάνω τηλεγράφημα ή τηλετύπημα, 
βαρύνεται με τυχόν έξοδα υπηρεμεριών και παραμονής σε 
τελωνειακούς χώρους ή χώρους ΤΒΑΝ8ΙΤΟ των συμβατι¬ 
κών υλικών, από την επομένη της άφιξης του μεταφορικού 
μέσου μέχρι την παραλαβή τους. 

Αρθρο 30 

Ποιοτικός έλεγχος στο εξωτερικό 

1. Όταν τα υλικά εισάγονται από το εξωτερικό πριν από 
τη φόρτωση τούτων ή κατά το στάδιο κατασκευής τους ο 
αγοραστής μπορεί να αναθέσει τον ποιοτικό και ποσοτικό 
έλεγχο σε διεθνές γραφείο ελέγχου. 

Στην περίπτωση αυτή η οριστική παραλαβή του υλικού 
γίνεται στην Ελλάδα από την αρμόδια Επιτροπή Παραλα¬ 
βών, σύμφωνα με τα οριζόμενα από τη σύμβαση και τις 
κείμενς διατάξεις. 

Εάν τα αποτελέσματα του ελέγχου της Επιτροπής Πα¬ 
ραλαβών διαφέρουν από εκείνα του διεθνούς γραφείου 
ελέγχου το γραφείο τούτο υποχρεούται να καλύψει κάθε 
σχετική ζημία που προέκυψε για τον ΕΛ.Γ.Α. 

2. Έναντι του διεθνούς γραφείου ελέγχου ο προμηθευ¬ 
τής έχει τις εξής υποχρεώσεις: 

α) Να διαθέτει τα απαιτούμενα τεχνικά μέσα και εργατο- 
τεχνικό προσωπικό για μετακίνηση, μετατόπιση, στοιβα- 
σία κ.λπ. του προς έλεγχο υλικού. 

β) Να διαθέτει για την εξακρίβωση της ποιότητας του 
προς έλεγχο υλικού όσα τεχνικά μέσα έχει στη διάθεσή 
του. 

γ) Να έχει συγκεντρωμένα τα υλικά στην ίδια πόλη ή το¬ 
ποθεσία, άλλως βαρύνεται με τα πρόσθετα έξοδα του 
ελέγχου. 

δ) Να ενημερώνει τα αρμόδια όργανα του διεθνούς γρα¬ 
φείου ελέγχου, σχετικά με την πορεία εκτέλεσης της πα¬ 
ραγγελίας. 

ε) Σε περίπτωση απόρριψης των υλικών από το διεθνές 
γραφείο ελέγχου, ο προμηθευτής βαρύνεται με τα έξοδα 
που θα προκύψουν από τον απαιτούμενο δεύτερο έλεγχο 
ή ελέγχους. 

3. Εάν δεν προσέλθει έγκαιρα το διεθνές γραφείο ελέγ¬ 
χου για τον έλεγχο του υλικού, ο προμηθευτής υποχρεού- 
ται να απευθυνθεί στην αρμόδια Υπηρεσία που εκτελεί 
την προμήθεια, για να προβεί στις απαραίτητες ενέρ¬ 
γειες. 

4. Η αξία των δειγμάτων και αντιδειγμάτων του υλικού, 
όταν τούτο απαιτείται, κατά τον έλεγχο στο εξωτερικό βα¬ 
ρύνει τον προμηθευτή. 

5. Το διεθνές γραφείο ελέγχου υποχρεούται: 

α) Σε περίπτωση που διαπιστωθεί κατά τον έλεγχο ότι το 
υλικό δεν ανταποκρίνεται στις απαιτήσεις της σύμβασης 
να μην εκδόσει το πιστοποιητικό ελέγχου, αλλά να ενημε¬ 
ρώσει αμέσως τον αγοραστή προκειμένου να λάβει οδη¬ 
γίες για τις περαιτέρω ενέργειές του. 

β) Να αποκαταστήσει κάθε ζημιά που θα προκύψει σε 
βάρος του αγοραστή από καθυστέρηση έκδοσης του πι¬ 
στοποιητικού ελέγχου ή από έκδοση πιστοποιητικού με 
εσφαλμένα στοιχεία. 

6. Ο αγοραστής αντί να αναθέσει τον έλεγχο σε διεθνές 

γραφείο ελέγχου, μπορεί να αποστείλει επιτροπή από 
εξειδικευμένους υπαλλήλους του δημόσιου τομέα, για τη 
διενέργεια του ελέγχου στο εξωτερικό. Στην περίπτωση 
αυτή η επιτροπή συντάσσει και υποβάλλει στον αγοραστή 
πρακτικό του διενεργηθέντος ελέγχου. Οι υποχρεώσεις 
του προμηθευτή έναντι της επιτροπής είναι οι ίδιες με 
εκείνες προς το διεθνές γραφείο ελέγχου. 

Άρθρο 31 

Κυρώσεις για εκπρόθεσμη φόρτωση - παράδοση 

1. Σε περίπτωση που το υλικό φορτωθεί - παραδοθεί 
αντικατασταθεί μετά τη λήξη του συμβατικού χρόνου 
όπως διαμορφώθηκε με τυχόν μετάθεση και μέχρι λήξης 
του χρόνου της παράτασης που χορηγήθηκε, σύμφωνα με 
το άρθρο 25 του παρόντος, επιβάλλονται, εκτός των τυχόν 
προβλεπομένων κατά περίπτωση, κυρώσεων και πρόστιμο 
που υπολογίζεται ως εξής: 

α) Για καθυστέρηση που περιορίζεται σε χρονικό διά¬ 
στημα που δεν υπερβαίνει το Ίι του μέγιστου προβλεπό- 
μενου, από το άρθρο 25 του παρόντος χρόνου παράτασης, 
2,5% επί της συμβατικής αξίας της ποσότητας που παρα¬ 
δόθηκε εκπρόθεσμα. Εάν κατά τον υπολογισμό του μισού 
του χρόνου παράτασης προκύπτει κλάσμα ημέρας θεω¬ 
ρείται ολόκληρη ημέρα. 

β) Για καθυστέρηση που υπερβαίνει το παραπάνω ’Δ, 
5% επί της συμβατικής αξίας της ποσότητας που παραδό¬ 
θηκε εκπρόθεσμα. 

2. Τα παραπάνω, κατά περίπτωση, ποσοστά προστίμων 
υπολογίζονται επί της συμβατικής αξίας των εκπρόθεσμα 
παραδοθέντων υλικών, χωρίς τον ΦΠΑ. Σε περίπτωση που 
τα υλικά που παραδόθηκαν εκπρόθεσμα επηρεάζουν τη 
χρησιμοποίηση των υλικών που παραδόθηκαν εμπρόθε¬ 
σμα, το πρόστιμο υπολογίζεται επί της συμβατικής αξίας 
της συνολικής ποσότητας αυτών. 

3. Εφόσον με την απόφαση κήρυξης προμηθευτή εκ¬ 
πτώτου, παρέχεται σ’ αυτόν η δυνατότητα να παραδώσει 
τα υλικά μέχρι την προηγούμενη της ημερομηνίας διενέρ¬ 
γειας του σε βάρος του διαγωνισμού, επιβάλλεται συνο¬ 
λικά πρόστιμο για εκπρόθεσμη παράδοση ίσο με ποσοστό 
10% της συμβατικής τιμής, ανεξάρτητα από την ημερομη¬ 
νία παράδοσης μέσα στο παρεχόμενο χρονικό διά¬ 
στημα. 

Στην περίπτωση αυτή ισχύουν και τα αναφερόμενα στην 
προηγούμενη παράγραφο. Εάν ο έκπτωτος παραδώσει τα 
υλικά, ο διαγωνισμός ή τα αποτελέσματα αυτού ματαιώνο¬ 
νται με απόφαση του Δ.Σ. του ΕΛ.Γ.Α. ύστερα από την ορι¬ 
στική παραλαβή των υλικών. 

4. Κατά τον υπολογισμό του χρονικού διαστήματος κα¬ 
θυστέρησης φόρτωσης - παράδοσης ή αντικατάστασης, 
με απόφαση του Δ.Σ. του ΕΛ.Γ.Α., ύστερα από γνώμη της 
υπηρεσίας που διενεργεί το διαγωνισμό, δεν λαμβάνεται 
υπόψη ο χρόνος που παρήλθε πέραν του ευλόγου, κατά τα 
διάφορα στάδια των διαδιακσιών, για τον οποίο δεν ευθύ- 
νεται ο προμηθευτής και μετατίθεται αντίστοιχα ο χρόνος 
φόρτωσης - παράδοσης. 

5. Εφόσον ο προμηθευτής έχει λάβει προκαταβολή, 
εκτός από το προβλεπόμενο κατά τα ανωτέρω πρόστιμο, 
καταλογίζεται σε βάρος του και τόκος επί του ποσού της 
προκαταβολής, που υπολογίζεται από την επομένη της 
λήξης του συμβατικού ή μετατεθέντος χρόνου παράδο¬ 
σης, μέχρι της προσκόμισης του συμβατικού υλικού, με το 
ισχύον κάθε φορά ανώτατο όριο του ποσοστού του τόκου 
από δικαιοπραξία. 

6. Η είσπραξη του προστίμου και των τόκων επί της προ¬ 
καταβολής, γίνεται με παρακράτηση από το λαβείν του 
προμηθευτή ή σε περίπτωση ανεπάρκειας ή έλλειψης αυ¬ 
τού, με ισόποση κατάπτωση της εγγύησης καλής εκτέλε¬ 


σης και προκαταβολής, αντίστοιχα, εφόσον ο προμηθευ¬ 
τής δεν καταθέσει το απαιτούμενο ποσό. 

7. Σε περίπτωση ένωσης προμηθευτών το πρόστιμο και 
οι τόκοι επιβάλλονται αναλογικά σε όλα τα μέλη της ένω¬ 
σης. 

Άρθρο 32 

Απόρριψη συμβατικών υλικών - αντικατάσταση 

1. Σε περίπτωση οριστικής απόρριψης ολόκληρης ή μέ¬ 
ρους της συμβατικής ποσότητας των υλικών, με απόφαση 
του Δ.Σ. του ΕΛ.Γ.Α. ύστερα από γνώμη της υπηρεσίας 
που διενεργεί το διαγωνισμό, μπορεί να εγκρίνεται αντικα¬ 
τάστασή της με άλλη που να είναι σύμφωνη με τους όρους 
της σύμβασης, μέσα σε τακτή προθεσμία που ορίζεται 
από την απόφαση αυτή. Η προθεσμία αυτή δεν μπορεί να 
είναι μεγαλύερη του V* του συνολικού συμβατικού χρόνου 
ή του '/ζ αυτού όταν ο συμβατικός χρόνος δεν είναι μεγα¬ 
λύτερος των 30 ημερών, σε περίπτωση που η αντικατά¬ 
σταση γίνεται μετά τη λήξη του, ο προμηθευτής θεωρείται 
ως εκπρόθεσμος και υπόκειται σε κυρώσεις λόγω της εκ¬ 
πρόθεσμης παράδοσης. Εάν ο προμηθευτής δεν αντικα¬ 
ταστήσει τα υλικά που απορρίφθηκαν μέσα στην προθε¬ 
σμία που του τάχθηκε και εφόσον έχει λήξει ο συμβατικός 
χρόνος, κηρύσσεται έκπτωτος και υπόκειται στις προβλε- 
πόμενες κυρώσεις. Με την απόφαση αυτή καθορίζεται 
προθεσμία 20 ημερών, από την έκδοσή της για την παρα¬ 
λαβή των απορριφθέντων υλικών. Εάν η παραλαβή γίνει 
μετά την παρέλευση των 5 πρώτων ημερών, επιβάλλεται 
πρόστιμο στον προμηθευτή 10% επί της αντίστοιχης συμ¬ 
βατικής αξίας. 

Σε περίπτωση τμηματικών παραδόσεων, τα απορριφθέ- 
ντα υλικά δεν επιστρέφονται πριν την ολοκλήρωση παρά¬ 
δοσης των υλικών και των υπολοίπων τμηματικών παραδό¬ 
σεων. Επίσης δεν επιστρέφονται"πριν την παραλαβή των 
υλικών για τα οποία κηρύθχηκε έκπτωτος και του δόθηκε 
δικαίωμα παράδοσης ή τη λήξη της προθεσμίας για την 
παράδοση τούτων. Το παραπάνω πρόστιμο του 10% επι¬ 
βάλλεται στην περίπτωση αυτή. Μετά την παρέλευση του 
εικοσαημέρου και εφόσον δεν παραληφθούν τα υλικά, πέ¬ 
ραν του προστίμου, τα υλικά εκποιούνται ή καταστρέφο- 
νται κατά την κρίση του φορέα σύμφωνα με τα ισχύοντα. 

2. Η επιστροφή των υλικών που απορρίφθηκαν γίνεται 
μετά την προσκόμιση ίσης ποσότητας με την απορρι- 
φθείσα και αφού αυτή παραληφθεί οριστικά. Στην περί¬ 
πτωση αυτή ο προμηθευτής υποχρεούται να παραλάβει 
την ποσότητα που απορρίφθηκε και αντικαταστάθηκε 
μέσα σε 20 ημέρες από την ημερομηνία της οριστικής πα¬ 
ραλαβής της νέας ποσότητας. Η προθεσμία αυτή μπορεί 
να παραταθεί ύστερα από αίτημα του προμηθευτή, που θα 
υποβληθεί απαραίτητα πέντε (5) ημέρες τουλάχιστον από 
την εκπνοή της, με απόφαση του Υπουργού Γεωργίας, με 
την οποία και επιβάλλεται πρόστιμο με ποσοστό 2,5% επί 
της συμβατικής αξίας της συγκεκριμένης ποσότητας. Εάν 
παρέλθει η προθεσμία αυτή και η παράταση που τυχόν χο¬ 
ρηγηθεί και ο προμηθευτής δεν παρέλαβε την απορρι- 
φθείσα ποσότητα, το Δ.Σ. του ΕΛ.Γ.Α. μπορεί να προχω¬ 
ρήσει στην καταστροφή ή εκποίηση της ποσότητας αυτής, 
κατά τα ισχύοντα. 

3. Με απόφαση του Δ.Σ. του ΕΛ.Γ.Α. ύστερα από γνώμη 
της υπηρεσίας που διενεργεί το διαγωνισμό, μπορεί να 
εγκριθεί η επιστροφή στον προμηθευτή των υλικών που 
απορρίφθηκαν πριν από την αντικατάστασή τους, με την 
προϋπόθεση ο προμηθευτής να καταθέσει χρηματική εγ¬ 
γύηση που να καλύπτει την τυχόν καταβληθείσα αξία της 
ποσότητας που απορρίφθηκε. 

Άρθρο 33 

Κήρυξη προμηθευτή εκπτώτου 

1. Ο προμηθευτής που δεν προσέρχεται μέσα στην 
προθεσμία που του ορίστηκε, να υπογράψει τη σχετική 

προθεσμία που του ορίστηκε, να υπογράψει τη σχετική 
σύμβαση κηρύσσεται υποχρεωτικά έκπτωτος από την κα- 
τακύρωση ή ανάθεση που έγινε στο όνομά του και από 
κάθε δικαίωμα που απορρέει από αυτήν, με απόφαση του 
Δ.Σ. του ΕΛ.Γ.Α. ύστερα από γνωμοδότηση της υπηρεσίας 
που διενεργεί το διαγωνισμό. 

2. Με την ίδια διαδικασία ο προμηθευτής κηρρύσεται 
υποχρεωτικά έκπτωτος από τη σύμβαση και από κάθε δι¬ 
καίωμα που απορρέει απ’ αυτήν, εφόσον δεν φόρτωσε, 
παρέδωσε ή αντικατάστησε τα συμβατικά υλικά, μέσα στο 
συμβατικό χρόνο ή στο χρόνο παράτασης που του δόθηκε, 
σύμφωνα με όσα προβλέπονται στο άρθρο 25 του παρό¬ 
ντος. 

3. Ο προμηθευτής δεν κηρρύσεται έκπτωτος από την 
κατακύρωση ή ανάθεση ή τη σύμβαση όταν: 

α) Η σύμβαση δεν υπογράφηκε ή το υλικό δεν φορτώ¬ 
θηκε ή παραδόθηκε ή αντικαταστάθηκε με ευθύνη του 
ΕΛ.Γ.Α. 

β) Συντρέχουν λόγοι ανωτέρας βίας. 

4. Με την απόφαση κήρυξης προμηθευτή εκπτώτου 
από τη σύμβαση μπορεί να του παρασχεθεί η δυνατότητα 
παράδοσης του υλικού μέχρι την προηγούμενη της ημερο¬ 
μηνίας διενέργειας του διαγωνισμού που γίνεται σε βάρος 
του. 

5. Στον προμηθευτή που κηρρύσεται έκπτωτος από την 
κατακύρωση, ανάθεση ή σύμβαση, επιβάλλονται με από¬ 
φαση του Δ.Σ. του ΕΛ.Γ.Α. ύστερα από γνώμη της υπηρε¬ 
σίας που διενεργεί το διαγωνισμό, αθροιστικά ή διαζευ- 
τικά, οι παρακάτω κυρώσεις: 

α) Κατάπτωση ολική ή μερική της εγγύησης συμμετοχής 
ή καλής εκτέλεσης της σύμβασης, κατά περίπτωση. 

β) Προμήθεια του υλικού σε βάρος του εκπτώτου προ¬ 
μηθευτή είτε από τους υπολοίπους προμηθευτές που εί¬ 
χαν λάβει μέρος στο διαγωνισμό ή είχαν κληθεί για απ’ ευ¬ 
θείας ανάθεση είτε με διενέργεια διαγωνισμού είτε με 
απευθείας αγορά, αν συντρέχουν οι προϋποθέσεις του 
άρθρου 4 Κεφ. Β' του παρόντος. 

Κάθε άμεση ή έμμεση προκαλούμενη ζημία του ΕΛ.Γ.Α. 
ή τυχόν διαφορά που θα προκύψει καταλογίζεται σε βάρος 
του εκπτώτου προμηθευτή. Ο καταλογισμός γίνεται 
ακόμα και στην περίπτωση που δεν πραγματοποιείται νέα 
προμήθεια υλικού κατά τα παραπάνω οριζόμενα. Στην πε¬ 
ρίπτωση αυτή, ο υπολογισμός του καταλογιζομένου πο¬ 
σού γίνεται με βάση κάθε στοιχείο, κατά την κρίση του 
Δ.Σ. του ΕΛ.Γ.Α. και με βάση τις αρχές της καλής πίστης 
και των συναλλακτικών ηθών. 

γ) Προσωρινός ή διαρκής αποκλεισμός του προμηθευτή 
από τις προμήθειες του δημοσίου τομέα. 

δ) Καταλογισμός στον προμηθευτή ποσού ίσου με·το 
10% της αξίας των υλικών για τα οποία κηρύχθηκε έκπτω¬ 
τος όταν του δόθηκε το δικαίωμα να παραδώσει τα υλικά 
μέχρι την προηγούμενη της ημερομηνίας διενέργειας του 
διαγωνισμού, ανεξάρτητα εάν τελικά έκανε ή όχι χρήση 
του δικαιώματος αυτού. Στην περίπτωση αυτή έχουν 
εφαρμογή και τα αναφερόμενα στην παρ. 2 του άρθρου 31 
του παρόντος. 

ε) Η είσπραξη εντόκως της τυχόν προκαταβολής που 
χορηγήθηκε στον έκπτωτο από τη σύμβαση προμηθευτή, 
είτε από ποσόν που τυχόν δικαιούται να λάβει είτε με κα¬ 
τάθεση του ποσού από τον ίδιο, είτε με κατάπτωση της εγ¬ 
γύησης προκαταβολής. Ο υπολογισμός των τόκων γίνεται 
από την ημερομηνία λήψης της προκαταβολής από τον 
προμηθευτή μέχρι την ημερομηνία έκδοσης της απόφα¬ 
σης κήρυξής του ως εκπτώτου με το ισχύον κάθε φορά 
ανώτατο όριο επιτοκίου για τόκο από δικαιοπραξία, από 


την ημερομηνία δεν αυτή και μέχρι της επιστροφής της, με 
το ισχύον κάθε φορά επιτόκιο για τόκο υπερημερίας. 

6. Σε περίπτωση που η προμήθεια υλικού σε βάρος έκ¬ 
πτωτου προμηθευτή γίνεται με τροποποίηση όρων ή τεχνι¬ 
κών προδιαγραφών της κατακύρωσης, της ανάθεσης ή 
της σύμβασης, από τις οποίες κηρύχθηκε έκπτωτος, κατά 
περίπτωση, κατά υπολογισμό του διαφέροντος σε βάρος 
του, λαμβάνεται υπόψη η διαφορά που τυχόν προκύπτει 
από την τροποποίηση των σχετικών όρων ή των τεχνικών 
προδιαγραφών, η οποία συμψηφίζεται με το προς καταλο¬ 
γισμό ποσό. 

Άρθρο 34 

Τρόπος πληρωμής - Απαιτούμενα δικαιολογητικά 
για πληρωμή προμηθευτή στο εσωτερικό 

1. Η πληρωμή της αξίας των υλικών στον προμηθευτή 
μπορεί να γίνει με έναν από τους παρακάτω τρόπους: 

α) Με την εξόφληση του 100% της συμβατικής αξίας 
μετά την οριστική παραλαβή των υλικών. 

β) Με τη χορήγηση προκαταβολής μέχρι ποσοστού 50% 
της συμβατικής αξίας χωρίς ΦΠΑ έναντι ισόποσης εγγύη¬ 
σης και το υπόλοιπο είτε μετά την οριστική παραλαβή των 
υλικών, είτε με πληρωμή ποσοστού 20% της συμβατικής 
αξίας χωρίς ΦΠΑ με το μακροσκοπικό πρωτόκολλο παρα¬ 
λαβής και εξόφλησης της υπόλοιπης συμβατικής αξίας με 
το συνολικό ΦΠΑ μετά την οριστική παραλαβή των υλικών. 

γ) Με προθεσμιακό διακανονισμό για το 100% της συμ¬ 
βατικής αξίας ή για μέρος αυτής. 

δ) Με κάθε άλλο τρόπο που καθορίζεται απαραίτητα 
στη διακήρυξη. 

2. Στη διακήρυξη απαραίτητα καθορίζεται ο επιθυμητός 
τρόπος πληρωμής και οι σχετικές λεπτομέρειες. 

3. Οι παραπάνω τρόποι πληρωμής εφαρμόζονται και 
στις τμηματικές παραδόσεις εφόσον προβλέπονται από 
τη σύμβαση. 

4. Τα δικαιολογητικά που απαιτούνται είναι τα εξής: 
α) Πρωτόκολλο οριστικής ποσοτικής και ποιοτικής πα¬ 
ραλαβής ή σε περίπτωση αυτοδίκαιης παραλαβής, θεωρη¬ 
μένο αποδεικτικό προσκόμισης του υλικού στην αρμόδια 
υπηρεσία του ΕΛ.Γ.Α. σύμφωνα με το άρθρο 26 του παρό¬ 
ντος. 

β) Αποδεικτικό εισαγωγής του υλικού στην αρμόδια 
υπηρεσία του ΕΛ.Γ.Α. 

γ) Τιμολόγιο του προμηθευτή εις τριπλούν που να ανα¬ 
φέρει την ένδειξη ΕΞΟΦΛΗΘΗΚΕ. 

δ) Εξοφλητική απόδειη του προμηθευτή, εάν το τιμολό¬ 
γιο δεν φέρει την ένδειξη ΕΞΟΦΛΗΘΗΚΕ. 

Άρθρο 35 

Τρόπος πληρωμής - Απαιτούμενα δικαιολογητικά 
για πληρωμή προμηθευτή στο εξωτερικό 

1. Η πληρωμή της αξίας των υλικών στον προμηθευτή 
μπορεί να γίνει με έναν από τους παρακάτω τρόπους: 

α) Με την εξόφληση του 100% της συμβατικής αξίας 
μετά την οριστική παραλαβή των υλικών. 

β) Με τη χορήγηση προκαταβολής μέχρι ποσοστού 50% 
της συμβατικής αξίας χωρίς ΦΠΑ έναντι ισόποσης εγγύη¬ 
σης και το υπόλοιπο είτε μετά την οριστική παραλαβή των 
υλικών, είτε με πληρωμή ποσοστού 20% της συμβατικής 
αξίας χωρίς ΦΠΑ με το μακροσκοπικό πρωτόκολλο παρα¬ 
λαβής και εξόφλησης της υπόλοιπης συμβατικής αξίας με 
το συνολικό ΦΠΑ μετά την οριστική παραλαβή των υλικών. 

γ) Με προθεσμιακό διακανονισμό για το 100% της συμ¬ 
βατικής αξίας ή για μέρος αυτής. 

δ) Με κάθε άλλο τρόπο που καθορίζεται απαραίτητα 
στη διακήρυξη. 

2. Στη διακήρυξη απαραίτητα καθορίζεται ο επιθυμητός 
τρόπος πληρωμής και οι σχετικός λεπτομέρειες. 

3. Οι παραπάνω τρόποι πληρωμής εφαρμόζονται και 
στις τμηματικές παραδόσεις εφόσον προβλέπονται από 
τη σύμβαση. 

4. Η πληρωμή της αξίας των υλικών στον προμηθευτή 
γίνεται μέσω της Αγροτικής Τράπεζας της Ελλάδος, είτε 
με άνοιγμα εχέγγυος ανέκκλητης πίστωσης είε με έμβα¬ 
σμα. Στην περίπτωση που η πληρωμή γίνεται με άνοιγμα 
πίστωσης δεν χορηγείται προκαταβολή. Όταν η πληρωμή 
γίνεται με έμβασμα μετά την οριστική παραλαβή, χορηγεί¬ 
ται προκαταβολή. 

5. Τα δικαιολογητικά που απαιτούνται είναι τα εξής: 

α) Σε περίπτωση προμήθειας με παράδοση ΡΟΒ ή ΡΟΤ. 

1. Πλήρης σειρά φορτωτικών πραγματικής φόρτωσης 
στο όνομα του ΕΛ.Γ.Α. ή σε διαταγή αυτού, που να αναφέ¬ 
ρουν ότι ο ναύλος πληρώνεται στον τόπο προορισμουό. 

2. Πιστοποιητικό προέλευσης και κατασκευής των υλι¬ 
κών εις τριπλούν. 

3. Τιμολόγιο του προμηθευτή εις εξαπλούν, που θα φέ¬ 
ρει την ένδειξη ότι έχει εξοφληθεί. 

4. Εξοφλητική απόδειξη του προμηθευτή στην περίπτωση 
που το τιμολόγιο δεν φέρει ένδειξη ότι εξοφλήθηκε. 

5. Ζυγολόγιο ή μετρολόγιο, εις εξαπλούν. 

6. Πιστοποιητικό ποιοτικού και ποσοτικού ελέγχου, εάν 
ανατεθεί τέτοιος έλεγχος σε διεθνές γραφείο ελέγχου ή 
πρακτικό, εάν ανατεθεί ο έλεγχος αυτός σε επιτροπή. 

7. Πρωτόκολλο οριστικής ποσοτικής και ποιοτικής πα¬ 
ραλαβής στην Ελλάδα και αποδεικτικό εισαγωγής του υλι¬ 
κού στην αρμόδια Υπηρεσία του ΕΛ.Γ.Α. εφόσον από τη 
σύμβαση προβλέπεται η πληρωμή να γίνεται μετά την ορι¬ 
στική ποσοτική και ποιοτική παραλαβή του υλικούο στην 
Ελλάδα. 

8. Αντίγραφο τηλεγραφήματος ή τηλετυπήματος του 
προμηθευτή με το οποίο να γνωρίζει στην Υπηρεσία τα 
στοιχεία της φόρτωσης. 

β) Στην περίπτωση προμήθειας με τον όρο Ο + Ε: Όλα 
τα παραπάνω δικαιολογητικά με τη διαφορά ότι η φορτω¬ 
τική θα αναφέρει ότι ο ναύλος έχει πληρωθεί. 

γ) Στην πρίπτωση προμήθειας με τον όρο ΟΙΡ: 

1. Όλα τα παραπάνω δικαιολογητικά για την περίπτωση 
Ο + Ρ. 

2. Ασφαλιστήριο συμβόλαιο ή πιστοποιητικό ασφάλισης 
ασφαλιστικής εταιρείας, που να καλύπτει τους κινδύνους 
που προβλέπονται στο άρθρο 28 του παρόντος. 

3. Απόδειξη πληρωμής των ασφαλίστρων. 

δ) Στην περίπτωση προμήθειας με τον όρο παράδοσης 
«ελεύθερον». 

1. Πρωτόκολλο οριστικής ποσοτικής και ποιοτικής πα¬ 
ραλαβής στην Ελλάδα ή στην περίπτωση αυτοδίκαιης πα¬ 
ραλαβής, θεωρημένο αποδεικτικό προσκόμισης του υλι¬ 
κού στην αρμόδια υπηρεσία του ΕΛ.Γ.Α. σύμφωνα με το 
άρθρο 27 του παρόντος. 

2. Τιμολόγιο του προμηθευτή εις τριπλούν που να ανα¬ 
φέρει την ένδειξη ΕΞΟΦΛΗΘΗΚΕ. 

δ) Εξοφλητική απόδειη του προμηθευτή, εάν το τιμολό¬ 
γιο δεν φέρει την ένδειξη ΕΞΟΦΛΗΘΗΚΕ. 

4. Πιστοποιητικό ποιοτικού και ποσοτικού ελέγχου, εάν 
ανατεθεί τέτοιος έλεγχος σε διεθνές γραφείο ελέγχου ή 
πρακτικό, εάν ανατεθεί ο έλεγχος αυτός σε επιτροπή. 

Αρθρο 36 

Δείγματα - Δειγματοληψία - Εργαστηριακές εξετάσεις 

1. Τα δείγματα που χρησιμοποιούνται κατά τη διενέρ¬ 
γεια των προμηθειών υπάγονται στις παρακάτω κατηγο¬ 
ρίες: 


α) Δείγματα ΕΛ.Γ.Α. 

Στην κατηγορία αυτή υπάγονται τα δείγματα που απο¬ 
στέλλει ο ΕΛ.Γ.Α. βάσει των οποίων θα πραγματοποιηθεί η 
προμήθεια. 

β) Δείγματα προμηθευτών. 

Στην περίπτωση αυτή υπάγονται τα δείγματα που κατα¬ 
θέτουν οι προμηθευτές, όταν απαιτείται, κατά τη διενέρ¬ 
γεια του διαγωνισμού. 

γ) Δείγματα από τα προς παραλαβή συμβατικά υλικά. 
Στην κατηγορία αυτή υπάγονται τα δείγματα που λαμβά- 
νονται από τις επιτροπές παραλαβών προς δειγμάτιση των 
υλικών που παραδίδουν οι προμηθευτές σε εκτέλεση συμ¬ 
βάσεων. 

2. Κάθε δείγμα ανάλογα με τη φύση του προς προμή¬ 
θεια υλικού πρέπει να είναι σε ποσότητα ή μέγεθος από¬ 
λυτα επαρκές για τη σχετική μηχανική, χημική ή μακρο¬ 
σκοπική εξέταση ή πρακτική δοκιμασία. 

Η ποσότητα ή το μέγεθος των δειγμάτων μπορεί να ορί¬ 
ζονται: 

α) Από την υπηρεσία που διενεργεί την προμήθεια, προ- 
κειμένου για δείγματα του ΕΛ.Γ.Α. (κατηγορία α'). 

β) Με τη διακήρυξη ή πρόσκληση, προκειμένου για δείγ¬ 
ματα προμηθευτών (κατηγορία β'). 

γ) Από τη σύμβαση προκειμένου για δείγματα των προς 
παραλαβή συμβατικών υλικών (κατηγορία γ'). 

Εφόσον στη σχετική σύμβαση δεν αναφέρεται η ποσό¬ 
τητα και το μέγεθος των δειγμάτων, ισχύουν οι διατάξεις 
για τις δειγματοληψίες του Γ ενικού Χημείου του Κράτους 
(Γ.Χ.Κ.). 

3. Τα δείγματα όλων των κατηγοριών κατατίθενται στην 
αρμόδια Υπηρεσία εις διπλούν (δείγμα - αντίδειγμα) με 
εξαίρεση: 

α) Τα δείγματα του ΕΛ.Γ.Α. εφόσον η Υπηρεσία έχει 
ορίσει διαφορετικά. 

β) Τα δείγματα τα οποία λόγω της φύσης τους ή της 
αξίας τους δεν μπορούν να σταλούν ή να υποβληθούν εις 
διπλούν. 

γ) Τα δείγματα που λαμβάνουν οι επιτροπές παραλαβών 
κατά τη διαδικασία ελέγχου των προς παραλαβή συμβατι¬ 
κών υλικών, τα οποία λαμβάνοντααι μεν εις διπλούν, πλην 
όμως το ένα από αυτά αποστέλλεται απευθείας από την 
επιτροπή για εργαστηριακή ή μηχανική εξέταση ή χρησι¬ 
μοποιείται για πρακτική δοκιμασία. 

4. Εφόσον από τη διακήρυξη ή την πρόσκληση δεν προ- 
βλέπεται κατάθεση δειγμάτων, τυχόν προσκομιζόμενα 
από τους προμηθευτές δείγματα δεν γίνονται δεκτά. 

5. Δείγματα που δεν είναι κατά τρόπον εμφανή σύμ¬ 
φωνα με τα προβλεπόμενα από τη διακήρυξη ή την πρό¬ 
σκληση δεν γίνονται δεκτά. 

6. Εφόσον τα δείγματα ανήκουν σε ευπαθή επικίνδυνα 
υλικά, ο προμηθευτής υποχρεούται να αναφέρει τούτο εγ- 
γράφως επί του δείγματος στην Ελληνική γλώσσα, καθο¬ 
ρίζοντας συγχρόνως τον τρόπο φύλαξης και συντήρησής 
τους. Για δείγματα του ΕΛ.Γ.Α. καθώς και δείγματα από τα 
προς παραλαβή συμβατικά υλικά που ανήκουν στην κατη¬ 
γορία αυτή, την παραπάνω υποχρέωση έχει ο ΕΛ.Γ.Α. και ο 
Πρόεδρος της Επιτροπής, αντίστοιχα. 

7. Εφόσον η προμήθεια του υλικού γίνεται με βάση δείγ¬ 
ματα του ΕΛ.Γ.Α. οι ενδιαφερόμενοι μπορούν να λαμβά¬ 
νουν γνώση του δείγματος αυτού κατά το διάστημα της 
προθεσμίας που ορίζεται από τη διακήρυξη ή την πρό¬ 
σκληση είτε με απλή μακροσκοπική εξέταση αυτού από 
τους ενδιαφερόμενους είτε με λήψη αντιγράφου ή απει¬ 
κόνισης αυτού, με δική τους μέριμνα και ευθύνη. 

8. Κατά την αξιολόγηση των προσφορών από το αρμόδιο 
όργανο, τίθενται υπόψη του και τα σχετικά δείγματα. Εφό- 

σον για τη διενέργεια του ελέγχου από το αρμόδιο όργανο 
είναι απαραίτητη η αποσφράγιση του δείγματος, αυτή γί¬ 
νεται ενώπιον υπαλλήλου της Υπηρεσίας τήρησης των 
δειγμάτων, μετά δε τον έλεγχο γίνεται επανασφράγιση 
του δείγματος. Επίσης ενώπιον του υπαλλήλου της Υπη¬ 
ρεσίας δειγμάτων γίνεται, όταν απαιτείται, λήψη μέρους 
τους δείγματος. 

9. Η επισημοποίηση των δειγμάτων και αντιδειγμάτων 
γίνεται από την υπηρεσία που τα τηρεί, ύστερα από την 
υπογραφή της σχετικής σύμβασης. Τα επισημοποιηθέντα 
δείγματα παραλαμβάνονται από την Επιτροπή Παραλαβών 
για να χρησιμοποιηθούν κατά το στάδιο των ελέγχων και 
επιστρέφονται μετά το πέρας της παραλαβής των υλικών, 
εφόσον λόγω της φύσης δεν καταστρέφονται κατά τη δια¬ 
δικασία των ελέγχων. 

10. Στο συμβασιούχο προμηθευτή παραδίδεται, ύστερα 
από αίτημά του το επίσημο δείγμα του ΕΛ.Γ.Α. ή μέρος 
αυτού, ανάλογα με τη φύση του υλικού και υποχρεοϋται να 
το επιστρέψει το αργότερο με την παράδοση του υλικού. 

11. Η επιστροφή των δειγμάτων γίνεται ως εξής: 

α) Του ΕΛ.Γ.Α. μέσα σε τριάντα ημέρες από την επι¬ 
στροφή τους από την επιτροπή παραλαβών και αφού έχει 
συντελεστεί η οριστική παραλαβή του συμβατικού υλικού, 
με μέριμνα και ευθύνη του ΕΛ.Γ.Α. 

β) Των προμηθευτών στους οποίους δεν κατακυρώθη¬ 
καν ή δεν ανατέθηκε η προμήθεια, μέσα σε 15 ημέρες 
από την ημερομηνία της ανακοίνωσης κατακύρωσης ή 
ανάθεσης, με μέριμνα και ευθύνη τούτων. 

γ) Των συμβασιούχων προμηθευτών που κατατέθηκαν 
με την προσφορά τους και δεν καταστράφηκαν μερικώς ή 
ολικώς κατά τη διαδικασία των ελέγχων, μέσα σε τριάντα 
ημέρες από την επιστροφή τους από την επιτροπή παρα¬ 
λαβών και εφόσον έχει συντελεστεί η οριστική παραλαβή 
με μέριμνα και ευθύνη τούτων. 

δ) Τα δείγματα που δεν χρησιμοποιήθηκαν για κατ' 
έφεση εξέταση, επιστρέφονται μέσα σε τριάντα (30) ημέ¬ 
ρες από την οριστική παραλαβή των συμβατικών υλικών, 
με μέριμνα και ευθύνη του προμηθευτή. 

12. Τα δείγματα που δεν θα παραλειφθούν σύμφωνα με 
τα παραπάνω, εκποιούνται από την Υπηρεσία παραλαβής 
και φύλαξής τους εφόσον έχουν εμπορική αξία, υπέρ του 
ΕΛ.Γ.Α., άλλως καταστρέφονται από οριζόμενη προς 
τούτο επιτροπή. 

13. Η αξία των δειγμάτων και αντιδειγμάτων που λαμβά- 
νονται από τις επιτροπές παραλαβής, βαρύνει τους προ¬ 
μηθευτές και δεν καταβάλλεται. 

14. Εφόσον από τη σύμβαση προβλέπονται και εργα¬ 
στηριακοί έλεγχοι, αυτοί διενεργούνται από εργαστήρια 
του ΕΛ.Γ.Α., εάν διαθέτει, άλλως από το Γ.Χ.Κ. ή από 
οποιοδήποτε άλλο εργαστήριο που ανήκει στο δημόσιο 
τομέα, ανάλογα με τη φύση του προς προμήθεια υλικού 
και τη μορφή του ελέγχου. 

15. Σε περίπτωση που ο προμηθευτής διαφωνεί με το 
αποτέλεσμα των εργαστηριακών εξετάσεων, μπορεί να 
ζητήσει εγγράφως κατ' έφεση εξέταση των οικείων αντι- 
δειγμάτων. Η κατ’ έφεση εξέταση γίνεται ύστερα από έγ¬ 
γραφο της Υπηρεσίας, από το Γ.Χ.Κ. ή σε περίπτωση που 
λόγω της φύσεως του υλικού ή της μορφής του ελέγχου, 
το Γ.Χ.Κ. δεν μπορεί να ανταποκριθεί στον έλεγχο, η κατ' 
έφεση εξέταση γίνεται από οποιοδήποτε άλλο εργαστήριο 
του δημοσίου τομέα, εκτός από το εργαστήριο που διε- 
νήργησε την αρχική εξέταση. 

Στην περίπτωση που δενυπάρχει άλλο κατάλληλο εργα¬ 
στήριο από αυτό που διενήργησε τον αρχικό έλεγχο η κατ’ 
έφεση εξέταση γίνεται σε αυτό, αλλά με εξεταστή του 
Γ.Χ.Κ. ή άλλου φορέα. Ο προμηθευτής υποχρεούται να 
καταθέσει το προβλεπόμενο για την περίπτωση παρά¬ 


βολο. Το αίτημα του προμηθευτή για την κατ’ έφεση εξέ¬ 
ταση πρέπει να υποβάλλεται μέσα σε ανατρεπτική προθε¬ 
σμία είκοσι (20) ημερών από τη γνωστοποίηση σ’ αυτόν 
των αποτελεσμάτων της αρχικής εξέτασης. 

Κατ’ έφεση εξέταση εμπορεί να γίνει και αυτεπάγγελτα 
με απόφαση του Δ.Σ. του ΕΛ.Γ.Α., μέσα σε είκοσι (20) 
ημέρες από τη λήψη του πρωτόκολλου της Επιτροπής Πα¬ 
ραλαβών. Κατά την κατ’ έφεση εξέταση παρίσταται εκ¬ 
πρόσωπος του ΕΛ.Γ.Α., υποχρεωτικά δε καλείται να παρα- 
στεί εφόσον το επιθυμεί, και ο προμηθευτής. Εάν κατά τη 
διενέργεια της κατ’ έφεση εξέτασης υπάρχει διαφωνία 
από τον εκπρόσωπο του ΕΛ.Γ.Α. ή τον προμηθευτή, σε τε¬ 
χνικό θέμα (όπως εφαρμοζόμενη μέθοδος εξέτασης, 
χρήση οργάνων) αυτή διατυπώνεται με σαφήνεια σε σχε¬ 
τικό πρωτόκολλο, η δε υπόθεση παραπέμπτεται στο Ανώ¬ 
τατο Χημικό Συμβούλιο για γνωμάτευση. Το αποτέλεσμα 
της κατ’ έφεση εξέτασης είναι υποχρεωτικό και τελεσί¬ 
δικο και για τα δύο μέρη. 

Αρθρο 37 
Ανωτέρα βία 

1. Σε περίπτωση ανωτέρας βίας η απόδειξη αυτής βαρύ¬ 
νει εξ ολοκλήρου τον προμηθευτή. 

2. Ο προμηθευτής που επικαλείται ανωτέρα βία υπο- 
χρεούται μέσα σε είκοσι (20) ημέρες από τότε που συνέ- 
βησαν τα περιστατικά που συνιστούν την ανωτέρα βία, να 
αναφέρει εγγράφως αυτά και να προσκομίσει στην Υπη¬ 
ρεσία τα απαραίτητα αποδεικτικά στοιχεία. 

3. Σε περίπτωση που ο προμηθευτής μέσα στην ανω¬ 
τέρω προθεσμία δεν αναφέρει τα περιστατικά και δεν 
προσκομίσει τα απαιτούμενα αποδεικτικά στοιχεία στε¬ 
ρείται του δικαιώματος να επικαλεσθεί την ύπαρξη ανωτέ¬ 
ρας βίας. 

Αρθρο 38 
Επίλυση διαφορών 

1. Ο προμηθευτής, ως προς τη διακήρυξη και σύμβαση 
υπάγεται στην αρμοδιότητα των δικαστηρίων της έδρας 
του ΕΛ.Γ.Α. 

2. Στη διακήρυξη ή σύμβαση, μπορεί να ορίζεται, για την 
επίλυση διαφορών, αντί της προσφυγής στα δικαστήρια η 
προσφυγή των συμβαλλομένων σε διαιτησία που ορίζεται 
από την ισχύουσα κάθε φορά σχετική νομοθεσία. Οι απο¬ 
φάσεις της διαιτησίας είναι υποχρεωτικές για τους συμ- 
βαλλομένους. 

Αρθρο. 39 

Μισθώσεις - Εκμισθώσεις κινητών - ακινήτων 

1. Οι μισθώσεις ή εκμισθώσεις κινητών ή ακινήτων για 
τις ανάγκες του ΕΛ.Γ.Α., γίνονται με απόφαση του Δ.Σ. 
του ΕΛ.Γ.Α., μετά από διαγωνισμό, σύμφωνα με τις διατά¬ 
ξεις του κανονισμού αυτού, ως προς τη διαδικασία προκή¬ 
ρυξης, δημοσίευσης, παραλαβή προσφορών, κρίση και 
ανάθεση, σύμβαση κ.λπ. 

2. Μίσωση ή εκμίσθωση, με απευθείας συμφωνία επι¬ 
τρέπεται μόνο στις παρακάτω περιπτώσεις: 

α) Σε επείγουσες ή εξαιρετικές περιπτώσεις μετά από 
αιτιολογημένη εισήγηση της ενδιαφερομένης υπηρεσίας 
του ΕΛ.Γ.Α., ή του Διοικητή προς το Δ.Σ. του ΕΛ.Γ.Α., ή αν 
έγινε διαγωνισμός και απέβη άγονος ή το αποτέλεσμα κρί- 
θηκε ασύμφορο για τον ΕΛ.Γ.Α. 

β) Αν πρόκειται για επέκταση εγκαταστάσεων του 
ΕΛ.Γ.Α. σε άλλους χώρους του ίδιου ή παρακείμενου οική¬ 
ματος αλλά για χώρο μέχρι ίσο του αρχικού και χρόνο μέχρι 
λήξεως της αρχικής σύμβασης. 

γ) Όταν πρόκειται για μισθώσεις - εκμισθώσεις σε νο- 

μικό πρόσωπο του Δημοσίου Τομέα και το Δ.Σ. κρίνει συμ- 
φέρουσα τη μίσθωση ή εκμίσθωση. 

3. Η εγγύηση συμμετοχής προσδιορίζεται στο αιτού- 
μενο ετήσιο μίσθωμα ή σε ποσό ανάλογο του προς μί¬ 
σθωση οικήματος. Η εγγύηση επιστρέφεται με την εγκα¬ 
τάσταση της Υπηρεσίας του ΕΛ.Γ.Α. στο μίσθιο ή μετά 
χρήση του κινητού. 

Τα Νομικά Πρόσωπα του Δημοσίου Τομέα απαλλάσσο¬ 
νται της εγγυοδοσίας. 

4. Η σύμβαση μισθώσεως ή εκμισθώσεως καταρτίζεται 
με ιδιωτικό έγγραφο του υπογράφεται για μεν την Κε¬ 
ντρική Υπηρεσία από το Διοικητή του ΕΛ.Γ.Α. για δε τα 
υποκαταστήματα από τους Προϊσταμένους αυτών. 

Οι μισθώσεις ακινήτων δεν μπορούν να συνομολογη- 
θούν για μικρότερο χρόνο των πέντε (5) ετών. 

5. Ο ΕΛ.Γ.Α., ως μισθωτής μπορεί, χωρίς καμιά αποζη¬ 
μίωση να προβεί μονομερώς στη λύση της μισθώσεως, να 
καταργηθεί το σύνολο ή μέρος των υπηρεσιών που στεγά¬ 
ζονται στο μίσθιο. 

Για τη λύση της μισθώσεως απαιτείται η έγγραφη ειδο¬ 
ποίηση προς τον εκμισθωτή σαράντα πέντε (45) τουλάχι¬ 
στον ημέρες πριν τη καθοριζόμενη στην ειδοποίηση ημε¬ 
ρομηνία λύσης της μίσθωσης, από την οποία παύει κάθε 
υποχρέωση του ΕΛ.Γ.Α. για καταβολή μισθώματος. Σιω¬ 
πηρά αναμίσθωση ή παράταση της μίσθωσης δεν επιτρέ¬ 
πεται. 

6. Στη διακήρυξη για τη μίσθωση ακινήτου πρέπει να 
προσδιορίζονται: 

α) Η περιοχή του ακινήτου και η χρήση για την οποία 
προορίζεται. 

β) Το είδος, η χωρητικότητα, η διαρρύθμιση και τυχόν 
ιδιαίτερες απαιτήσεις. 

γ) Ο χρόνος, τόπος και τρόπος καταβολής των μισθωμά¬ 
των. 

δ) Ο τρόπος υποβολής των προσφορών, ο τύπος, η ημε¬ 
ρομηνία και ώρα έναρξης και λήξης της προθεσμίας απο¬ 
δοχής των προσφορών από την επιτροπή. 

ε) Οι τυχόν επιπρόσθετες επιβαρύνσεις του εκμι¬ 
σθωτή. 

στ) Ο όρος ότι στην προσφορά θα αναγράφεται το αι- 
τοϋμενο μίσθωμα ολογράφως και αριθμητικώς θα περι- 
γράφεται το προσφερόμενο για εκμίσθωση ακίνητο κα¬ 
θώς και ότι ο προσφέρων έλαβε γνώση των όρων της Δια¬ 
κήρυξης τους οποίους αποδέχεται πλήρως και ανεπιφυλά- 
κτως. 

ζ) Κάθε άλλος αναγκαίος όρος κατά την κρίση του Δ.Σ. 
του ΕΛ.Γ.Α. 

Αρθρο 40 
Εκποίηση ειδών 

1. Τα εκποιήσιμα περιουσιακά στοιχεία που ανήκουν 
κατά κυριότητα στον ΕΛ.Γ.Α. διακρίνονται: 

α) Σε ακίνητα 

β) Σε κινητά πάσης φύσεως. 

2. Τα ακίνητα μπορούν να εκποιηθούον μόνον μετά από 
ειδική κάθε φορά απόφαση του Διοικητικού Συμβουλίου 
του ΕΛ.Γ.Α. εγκρινομένης από τον Υπουργό Γεωργίας, 
στην οποία καθορίζεται ο τρόπος της εκποίησης, η επι¬ 
τροπή εκποίησης καθώς και το αρμόδιο όργανο για την 
έγκριση του αποτελέσματος. 

3. Κινητά πάσης φύσεως, εκποιούνται, εφόσον με από¬ 
φαση του Δ.Σ. του ΕΛ.Γ.Α. μετά από πρόταση του Προϊ¬ 
σταμένου της Υπηρεσίας του ΕΛ.Γ.Α., που διαχειρίζεται 
αυτά κριθούν εκποιήσιμα είτε λόγω ακαταλληλότητας, 
είτε λόγω αρχηστότητας ή μη αναγκαιότητας ή προς εξυ¬ 
πηρέτηση νομίμων σκοπών. Για την ακαταλληλότητα ή 


αχρηστότητα αποφαίνονται οι μόνιμες επιτροπές του άρ¬ 
θρου 5 του παρόντος. 

Το Δ.Σ. του ΕΛ.Γ.Α., καθορίζει ανάλογα με την περί¬ 
πτωση τον τρόπο της εκποίησης, την επιτροπή εκποίη¬ 
σης, τους όρους εκποίησης, τη δημοσίευση ή μη της περί¬ 
ληψης της διακήρυξης στον ημερήσιο τύπο, την προθε¬ 
σμία διενέργειας του διαγωνισμού και το αρμόδιο όργανο 
έγκρισης του αποτελέσματος του διαγωνισμού. 

Αρθρο 41 
Εκτέλεση έργων 

1. Έργο είναι κάθε νέα κατασκευή ή επέκταση ή ανα¬ 
καίνιση ή επισκευή και συντήρηση ή σχεδιασμός, προμή¬ 
θεια και εκτέλεση ολοκληρωμένης εργασίας, καθώς και 
κάθε σχετική ερευνητική εργασία, που απαιτεί τεχνική 
γνώση και επέμβαση. 

2. Γ ια την εκτέλεση τεχνικού έργου απαιτείται, εφόσον 
δεν ήθελε άλλως οριστεί, σχέδιο προϋπολογισμού, συγ¬ 
γραφή υποχρεώσεων, τιμολόγιο, ανάλυση τιμών κ.λπ. δη¬ 
λαδή πλήρης μελέτη που συντάσσεται από τεχνικό και 
εγκρίνεται από το Δ.Σ. του ΕΛ.Γ.Α. Το Δ.Σ. του ΕΛ.Γ.Α., 
δύναται να αναθέτει τη σύνταξη μελέτης για την εκτέλεση 
έργου σε ιδιώτες τεχνικούς ή να προσλαμβάνει αναγνωρι¬ 
σμένο τεχνικό για τη σύνταξη μελετών, τον έλεγχο αυτών 
ή την παρακολούθηση του εκτελούμενο έργου, με αμοιβή 
που καθορίζεται από το Διοικητικό Συμβούλιο, σύμφωνα 
με όσα ισχύουν για το σκοπό αυτό στον ΕΛ.Γ.Α. 

3. Το Δ.Σ. του ΕΛ.Γ.Α. καθορίζει με γενικές ή ειδικές 
αποφάσεις του τις αρμοδιότητες των προϊσταμένων των 
μονάδων του ΕΛ.Γ.Α., ως προς το ύψος της δαπάνης, τον 
τρόπο εκτέλεσης και τους όρους δημοπράτησης ή διαγω¬ 
νισμού για την εκτέλεση έργων συντήρησης, επισκευές 
κτιρίων και εγκαταστάσεων ή την προσθήκη μικρών πα¬ 
ραρτημάτων, την εκτέλεση έργων σε κτήματα του 
ΕΛ.Γ.Α., που εξυπηρετούν προγράμματα έρευνας που 
έχουν εγκριθεί, καθώς και κάθε λεπτομέρεια για την εκτέ¬ 
λεση αυτών. 

4. Τα έργα εκτελούνται μετά από έγκριση του Δ.Σ. του 
ΕΛ.Γ.Α., είτε με αυτεπιστία από τις υπηρεσίες του 
ΕΛ.Γ.Α., είτε με εργολαβία. 

α) Γ ια την εκτέλεση έργων, με αυτεπιστία μπορεί να 
προσλαμβάνονται ημερομίσθιοι τεχνίτες, επιστάτες και 
εργάτες. 

β) Η με εργολαβία εκτέλεση των έργων μπορεί να γίνει 
με ένα από τους παρακάτω τρόπους: 

1. Με απευθείας ανάθεση όταν το ύψος της δαπάνης 
του έργου δεν υπερβαίνει το ποσό των 750.000 δρχ. 

2. Με πρόχειρο διαγωνισμό, όταν το ύψος της δαπάνης 
του έργου δεν υπερβαίνει το ποσό των 2.00.000 δρχ. και 

3. Άνω των 2.000.000 δρχ. με δημοπρασία. 

Τα ποσά αυτά αναπροσαρμόζονται με απόφαση του 
Υπουργού Γεωργίας. 

Τα έργα της περιπτώσεως (β) ενεργούνται από τριμελή 
επιτροπή που ορίζεται στην εγκριτική απόφαση του Δ.Σ. 
του ΕΛ.Γ.Α., στην οποίά εκτός των άλλων καθορίζονται και 
οι όροι της δημοπράτησης ή διαγωνισμού, οι προθεσμίες 
δημοσίευσης της περίληψης, ο τρόπος της μειοδοσίας, το 
αρμόδιο όργανο για την έγκριση του αποτελέσματος, η 
επιβλέπουσα αρχή του έργου και ο επιβλέπτων τεχνικός, η 
επιτροπή παραλαβής ως και κάθε άλλη λεπτομέρεια απα¬ 
ραίτητη για την εκτέλεση των έργων. 

Άρθρο 42 

Αναθεώρηση αποφάσεων 

1. Ο προμηθευτής, μπορεί, κατά των αποφάσεων που 
επιβάλλουν κυρώσεις σε βάρος του, να υποβάλλει αίτηση 

αναθεώρηση μέσα σε ανατρεπτική προθεσμία τριάντα 
(30) ημερών από την ημερομηνία της κοινοποίησης της 
σχετικής απόφασης. 

2. Σχετικά με το αίτημα αναθεώρησης αποφασίζει το 
Δ.Σ. του ΕΛ.Γ.Α. 

Η απόφαση αυτή είναι τελεσίδικη μετά από πρόταση 
των αρμοδίων οργάνων. 

Αρθρο 43 

Καταστροφή αχρήστου υλικού 

1. Υπολείμματα άχρηστου υλικού τα οποία χαρακτηρί¬ 
ζονται από την Επιτροπή Παραλαβών του ΕΛ.Γ.Α. ως μη 
εμπορεύσιμα απορρίπτονται ή καταστρέφονται με από¬ 
φαση του Διοικητή του ΕΛ.Γ.Α., σύμφωνα με τη διαδικασία 
που ορίζει με την απόφαση αυτή. 

2. Η απόρριψη ή καταστροφή του υλικού βεβαιούται εγ- 
γράφως από τα όργανα τα οποία προέβησαν στην απόρ¬ 
ριψη ή την καταστροφή. 

Αρθρο 44 

Διαγραφή ελλειμμάτων 

Τα ελλείμματα ειδών που προκύπτουν διαγράφονται με 
απόφαση του Διοικητή του ΕΛ.Γ.Α. Με την ίδια απόφαση 
διατάσσεται Διοικητική εξέταση για τον καταλογισμό τυ¬ 
χόν ευθυνών βάσει του σχετικού πορίσματος του οργάνου 
που διενήργησε τη διοικητική εξέταση. 

Αρθρο 45 

Προμήθεια Υποκατατημάτων 

1. Οι βασικές ανάγκες των Υποκαταστημάτων καλύπτο¬ 
νται κατά κανόνα από την Κεντρική Διοίκηση του Οργανι¬ 
σμού. 

Με απόφαση του Διοικητικού Συμβουλίου διατίθεται πί¬ 
στωση από τον Προϋπολογοισμό στα Υποκαταστήματα 
που προορίζεται για την κάλυψη άμεσων ή επαναλαμβα¬ 
νομένων δαπανών για κάθε ένα από αυτά. 

2. Μέσα στα όρια των κατά τα ανωτέρω μεταφερομένων 
πιστώσεων αποφασίζεται η διενέργεια προμήθειας από 
τον Προϊστάμενο του Υποκαταστήματος, ο οποίος έχει 
κατά τις διατάξεις του παρόντος Κανονισμού αρμοδιότη¬ 
τες του Διοικητή εφόσον και σε ποια έκταση έχει μεταβι- 
βασθεί σ’ αυτόν από το Διοικητή αυτή η αρμοδιότητα κατά 
τα οριζόμενα στο Ν. 1790/88. 

3. Οι ανοικτοί - κλειστοί και πρόχειροι διαγωνισμοί προ¬ 
μηθειών σύμφωνα με τις διατάξεις αυτού του άρθρου διε¬ 
ξάγονται από την ορισθείσα κατά το άρθρο 5 Επιτροπή 
Προμηθειών και η παραλαβή των προμηθευομένων ειδών 
γίνεται από Επιτροπή Παραλαβών σύμφωνα με τα οριζό¬ 
μενα στο άρθρο 5 του παρόντος Κανονισμού. 

4. Για τις προμήθειες που διενεργούνται σύμφωνα με το 
παρόν άρθρο εφαρμόζονται οι διατάξεις του παρόντος 
Κανονισμού, οι προμήθειες δεν εντάσσονται στο ετήσιο 
πρόγραμμα Προμηθειών του ΕΛ.Γ.Α. και αναγγέλονται, 
κάθε μήνα, στην αρμοδία Υπηρεσία Προμηθειών της Κε¬ 
ντρικής Υπηρεσίας του Οργανισμού. 

Αρθρο 46 

Αναθεώρηση ή τροποποίηση του Κανονισμού 

Οι διατάξεις του Κανονισμού αυτού συμπληρώνονται ή 
τροποποιούνται ή καταργούνται μετά από απόφαση του 
Διοικητικού Συμβουλίου του ΕΛ.Γ.Α. που εγκρίνεται από 


τον Υπουργό Γεωργίας και δημοσιεύεται στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 1994 

Ο ΥΠΟΥΡΓΟΣ 

Γ. ΜΩΡΑΪΤΗΣ 

-♦- 

Αριθ. Β7/160 (2) 

Έγκριση Π.Μ.Σ. του τμήματος Χημείας του Εθνικού και 
Καποδιστριακού Πανεπιστημίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/92 «Εκσυγχρονι- 
σμόίς της Ανωτάτης Εκπαίδευσης». 

β) Του άρθρου 29 του Ν. 1558/85 όπως αυτό τροποποι¬ 
ήθηκε με το άρθρο 27 του_Ν. 2081/92 (Α' 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ., εις βάρος του 
κρατικού προϋπολογισμού, η οποία θα καλυφθεί από τον 
προϋπολογισμό του ΥΠΕΠΘ Φ. 120 και ΚΑΕ 2421 με αντί¬ 
στοιχη αύξηση της χορήγησης του Εθνικού και Καποδι- 
στριακού Πανεπιστημίου Αθηνών, αποφασίζουμε: 

Εγκρίνουμε από το Ακαδημαϊκό έτος 1994-95 τη λει¬ 
τουργία του Π.Μ.Σ. του Τμήματος Χημείας του Πανεπι¬ 
στημίου Αθηνών, το οποίο κατάρτισε η Γ ενική Συνέλευση 
Ειδικής Σύνθεσης του παραπάνω τμήματος στη Συνε¬ 
δρίαση της 21.4.1994 και ενέκρινε η Σύγκλητος Ειδικής 
Σύνθεσης στη Συνεδρίασή της 13.5.1994 και το οποίοο 
έχει ως εξής: 

Αρθρο 1 

Γ ενικές Διατάξεις 

Το Τμήμα Χημείας του Παν/μίου Αθηνών οργανώνει και 
λειτουργεί από το Ακαδημαϊκό έτος 1994-95 Πρόγραμμα 
Μεταπτυχιακών Σπουδών. 

Αρθρο 2 

Αντικείμενο - Σκοπός 

Το Τμήμα Χημείας της Σχολής θετικών Επιστημών του 
Πανεπιστημίου Αθηνών ιδρύει Πρόγραμμα Μεταπτυχια¬ 
κών Σπουδών (ΠΜΣ) στη Χημεία, αντικείμενο του οποίου 
αποτελούν οι γνωστικές περιοχές της Επιστήμης Χημείας 
και οι εφαρμογές της Χημείας στη σύγχρονη Τεχνολο¬ 
γία. 

Σκοπός του ΠΜΣ είναι: 

α) Η παροχή γνώσεων στους μεταπτυχιακούς φοιτητές 
στη βασική, συστηματική και επιστημονική έρευνα, που 
συμβάλλει στη συνεχώς εξελισσόμενη επιστήμη της Χη¬ 
μείας. 

β) Η δημιουργία επιστημονικού δυναμικού ικανού να 
στελεχώσει θέσεις τόσο στο Δημόσιο όσο και στον Ιδιω¬ 
τικό Τομέα, που συνδέονται άμεσα με τη βιομηχανική πα¬ 
ραγωγή, αλλά και τη διάδοση της γνώσης (εκπαιδευτικός 
Τομέας). 

γ) Η διεξαγωγή έρευνας με θεματική συνέχεια, που θα 
εξασφαλίζει τη συνεργασία μεταξύ των Εργαστηρίων του 
Τμήματος Χημείας με άλλα Εργαστήρια και Κλινικές του 
Πανεπιστημίου Αθηνών και άλλων ΑΕΙ. 

Άρθρο 3 

Μεταπτυχιακοί τίτλοι 

Το ΠΜΣ απονέμει: 

α) Μεταπτυχιακό Δίπλωμα Ειδίκευσης (ΜΔΕ) στους 
εξής τομείς: 

1. Αναλυτική Χημεία 

2. Φυσικοχημεία 

3. Οργανική Χημεία 

4. Βιομηχανική Χημεία 

5. Χημεία Τροφίμων 

6. Βιοχημεία 

7. Κλινική Χημεία 

8. Ανόργανη Χημεία και Τεχνολογία 

9. Χημεία και Τεχνολογία Περιβάλλοντος. 

β) Διδακτορικό Δίπλωμα (ΔΔ) Χημείας. 

Αρθρο 4 

Κατηγορίες πτυχιούχων 

Στο ΠΜΣ γίνονται δεκτοί πτυχιούχοι Τμημάτων Χημείας 
Πανεπιστημίων και Πολυτεχνείων, πτυχιούχοι Τμημάτων 
Σχολών θετικών Επιστημών, Σχολών Υγείας και Γεωργι- 
κών Επιστημών της ημεδαπής και αντίστοιχων Τμημάτων 
της αλλοδαπής, ομοταγών αναγνωρισμένων ιδρυμάτων. Οι 
πτυχιούχοι των προαναφερθέντων Τμημάτων, πλην των 
Τμημάτων Χημείας, δύνανται να ακολουθήσουν ειδικεύ¬ 
σεις συναφείς με τον τίτλο σπουδών τους, σύμφωνα με 
τον κανονισμό λειτουργίας του Προγράμματος. 

Η επιλογή των υποψηφίων θα γίνεται σύμφωνα με τις 
διατάξεις του άρθρου 12 παρ. 2α και 2β του Ν. 2083/92. 

Αρθρο 5 

Χρονική διάρκεια 

Η χρονική διάρκεια για την απονομή των κατά το άρθρο 
3 τίτλων ορίζεται για μεν το ΜΔΕ σε 4 διδακτικά εξάμηνα 
και για το ΔΔ επιπλέον 4 εξάμηνα κατ' ελάχιστο. 

Αρθρο 6 

Πρόγραμμα μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε είδους εκπαιδευτικές 
και ερευνητικές δραστηριότητες για την απονομή των 
κατά το άρθρο 3 τίτλων ορίζονται ω εξής: 

1. Για απόκτηση ΜΔΕ 

Για το ΜΔΕ θα διδάσκονται μαθήματα βασικά και ειδί¬ 
κευσης. Όλα τα μαθήματα διδάσκονται 3 ώρες την εβδο¬ 
μάδα και κατά περίπτωση μπορεί να περιλαμβάνουν και 
εργαστηριακή εξάσκηση. 

Α' ΟΜΑΔΑ ΒΑΣΙΚΩΝ ΜΑΘΗΜΑΤΩΝ ΕΞΑΜΗΝΑ 


1. Αναλυτική Χημεία Α 

2. Ανόργανη Χημεία Α 

3. Βιοχημεία Α 

4. Οργανική Χημεία Α 

5. Φυσικοχημεία Α 

Β' ΟΜΑΔΑ ΒΑΣΙΚΩΝ ΜΑΘΗΜΑΤΩΝ ΕΞΑΜΗΝΑ 


1. Αναλυτική Χημεία 

2. βιοχημεία 

3. Φυσικοχημεία 

4. Μοριακή Βιολογία - Γεννετική 

5. Στοιχεία Φαρμακοκινητικής - 

. Φαρμακοδυναμικής - Τοξικολογίας 

6. Στοιχεία Ανατομίας - Ιστολογίας 

7. Στοιχεία Φυσιολογίας - Παθοφυσιολογίας 


ΜΑΘΗΜΑΤΑ ΕΙΔΙΚΕΥΣΗΣ ΕΞΑΜΗΝΑ 


Ειδίκευση: Αναλυτική Χημεία 

1. Προχωρημένη Αναλυτική Χημεία Β 

2. Χημειομετρία Β 

3. Βιοαναλυτικές Τεχνικές Γ 

4. Χημεία Διαχωρισμών - Χρωματογραφικές 

Τεχνικές Αναλύσεως Γ 

5. Ελεγχος Ποιότητας Φαρμάκων Γ 

2. Για απόκτηση ΔΔ 

Οι υποψήφιοι διδάκτορες υποχρεούνται: 

α) Να παρακολουθήσουν επιτυχώς τέσσερα από τα βα¬ 
σικά μαθήματα του ΜΔΕ. 

β) Να παρακολουθήσουν και να εξετασθούν επιτυχώς 
σε μαθήματα ειδικεύσες πέραν των προβλεπομένων για 
την απόκτηση ΜΔΕ, εφόσον αυτά κρίνονται χρήσιμα τόσο 
στην ερευνητική τους ενασχόληση, όσο και στη γενικό¬ 
τερη ακαδημαϊκή κατάρτιση. 

γ) Να εξετασθούν επιτυχώς, συνολικά 2 φορές, σε γενι¬ 
κές γνώσεις Χημείας. Οι εξετάσεις αυτές θα πραγματο¬ 
ποιούνται μία φορά κάθε εξάμηνο και θα οργανώνονται 
από επιτροπή εξεταστών σύμφωνα με τον κανονισμό λει¬ 
τουργίας. 

δ) Να επικουρούν τα μέλη ΔΕΠ στο εκπαιδευτικό τους 
έργο. 

ε) Να συμμετέχουν σε ερευνητικά σεμινάρια του Τρήμα¬ 
τος. 

στ) Να συγγράφουν διδακτορική διατριβή σύμφωνα με 
τα οριζόμενα από το Ν. 2083/92. 

Αρθρο 7 

Αριθμός Εισακτέων 

Ο αριθμός εισακτέων στο ΜΠΣ ορίζεται κατ’ ανώτατο 
αριθμό σε πενήντα (50) φοιτητές. Η κατανομή των εισα¬ 
κτέων στις επιμέρους ειδικεύσεις ορίζεται από τον Κανο¬ 
νισμό Λειτουργίας του ΠΜΣ. 

Αρθρο 8 
Προσωπικό 

Το σύνολο των μελών ΔΕΠ (76) του Τμήματος Χημείας 
θα ασχοληθεί με το ΠΜΣ. Επίσης για ορισμένες ειδικεύ¬ 
σεις θα ασχοληθεί αριθμός μελών ΔΕΠ άλλων Τμημάτων 
του Ιδρύματός μας. 

Πέραν των προαναφερθέντων, θα συνδράμουν και ειδι¬ 
κοί επιστήμονες - διδάκτορες, από Ερευνητικά Κέντρα, 
Δημόσιους Οργανισμούς και Βιομηχανία. 

Αρθρο 9 

Υλικοτεχνική Υποδομή 

α) Κτίρια: Το Τμήμα Χημείας διαθέτει τους απαραίτη¬ 
τους χώρους διδασκαλίας και ασκήσεων, τόσο για προπτυ¬ 
χιακό, όσο και για μεταπτυχιακό πρόγραμμα σπουδών. 

β) Βιβλιοθήκες: Κάθε Εργαστήριο του Τμήματος Χη¬ 
μείας διαθέτει Βιβλιοθήκη και Αναγνωστήριο με βιβλία και 
επιστημονικά περιοδικά της ειδικότητάς του. Η Κεντρική 
Βιβλιοθήκη του Κτιρίου θετικών Επιστημών, είναι ήδη 
έτοιμη από άποψη χώρου και εξοπλισμού και θα λειτουρ¬ 
γήσει εφόσον στελεχωθεί με το απαραίτητο ειδικευμένο 
προσωπικό. 

γ) Για το ΠΜΣ διατίθενται τα απαραίτητα όργανα για την 
υλοποίηση του Π.Μ.Σ. 

Αρθρο 10 

Διάρκεια Λειτουργίας 

Το ΠΜΣ, στην παρούσα μορφή θα λειτουργήσει για: 

Ειδίκευση: Κλινική Χημεία 

1. Προχωρημένη Αναλυτική και Διαγνωστική Κλινική 

Χημεία Β 

2. Παθοβιοχημεία Β 

3. Βιοαναλυτικές Τεχνικές Γ 

4. Διαγνωστική Μοριακή Βιολογία Γ 

Ειδίκευση: Ανόργανη Χημεία και Τεχνολογία 

1. Προχωρημένη Ανόργανη Χημεία Β 

2. Κατάλυση Γ 

3. Μηχανισμοί Αντιδράσεων Β 

4. Βιοανόργανη Χημεία Γ 

5. Φυσικές Μέθοδοι Χαρακτηρισμού Δομής Β 

6. Χημεία Ορυκτών Πόρων Β 

7. Περιβάλλον και Ορυκτοί Πόροι Γ 

Ειδίκευση: Χημεία και Τεχνολογία Περιβάλλοντος 

1. Χημεία Ατμοσφαίρας Β 

2. Χημεία Υδατίνων Συστημάτων Β 

3. Γεωχημεία - Μελέτη Γεωσφαίρας Β 

4. Οικολογία - Μελέτη Βιόσφαιρας Γ 

5. Τεχνολογίες Περιβάλλοντος Γ 

6. Παραγωγή Ενέργειας Γ 


Κάθε μεταπτυχιακός φοιτητής υποχρεούται: 
α) Να παρακολουθήσει και να εξετασθεί επιτυχώς: 
ι) Σε δύο τουλάχιστον από τα βασικά μαθήματα της Α' 
ομάδας εκτός από τους ειδικευόμενους στην Κλινική Χη¬ 
μεία, οι οποίοι θα πρέπει να παρακολουθήσουν και να εξε- 
τασθούν σε εκείνα από τα βασικά μαθήματα της Β' ομάδας 
τα οποία δεν έχουν διδαχθεί κατά τη διάρκεια των προπτυ¬ 
χιακών τους σπουδών. 

ιι) Στα μαθήματα ειδίκευσης που θα καθορίζονται από 
τον κανονισμό μεταπτυχιακών σπουδών και δεν μπορεί να 
είναι λιγότερα από τρία. 

ιιι) Σε μαθήματα επιλογής του προπτυχιακού προγράμ¬ 
ματος του Τμήματος Χημείας, τα οποία δεν εδιδάχθη σε 
προπτυχιακό επίπεδο και κρίνονται απαραίτητα για την 
παρακολούθηση των μεταπτυχιακών μαθημάτων. 

β) Να αρχίσει από το Γ' εξάμηνο την εκπόνηση πρωτότυ¬ 
πης Διατριβής Ειδικεύσεως υπό την επίβλεψη μέλους 
ΔΕΠ. 


Ειδίκευση: Φυσικοχημεία 

1. Μοριακή Φασματοσκοπία Β 

2. Κρυσταλλογραφία Β 

3. Μοριακή Κβαντική Χημεία - Διαμοριακές 

δυνάμεις Γ 

Ειδίκευση: Οργανική Χημεία 

1. Σύνθεση Οργανικών Ενώσεων με 

Βιολογική Δράση Β 

2. Εφαρμογή Οργανομεταλλικών και Συμπλόκων 

Ενώσεων στην Οργανική Σύνθεση Γ 

3. Ειδικά Κεφάλαια Οργανικής Χημείας Γ 

Ειδίκευση: Βιομηχανική Χημεία 

1. Σύνθεση - Χαρακτηρισμός Πολυμερών Α 

2. Ιδιότητες Πολυμερών σε Διαλύματα, Τήγματα 


και Στερεά Κατάσταση Β 

3. Τεχνολογία Πλαστικών Β 

4. Ειδικά Κεφάλαια Ηλεκτροχημείας Β 

5. Προσρόφηση Β 

6. Συστήματα Επιφανειακής Κατεργασίας 

και Επικαλυπτικές ύλες Γ 

7. Οινοτεχνική Α 

8. Μικροβιολογία οίνου Β 

9. Βιομηχανίες ζυμώσεων - Τεχνολογία 
Αποσταγμάτων Γ 

Ειδίκευση: Χημεία Τροφίμων 

1. Ειδικά κεφάλαια Χημείάς Τροφίμων 

και Διατροφής Β 

2. Τεχνολογία Τροφίμων Β 

3. Ανάλυση Τροφίμων Γ 

4. Μικροβιολογία Τροφίμων Γ 

Ειδίκευση: Βιοχημεία 

1. Ενζυμολογία Β 

2. Χημεία και Βιοχημεία Λιποειδών Β 

3. Βιοχημεία του Ανθρώπου Γ 

4. θέματα Βιοχημείας και Μοριακή Βιολογία Γ 


"Αρθρο 11 
Κόστος Λειτουργίας 

Το κόστος λειτουργίας μεταπτυχιακών σπουδών εντο¬ 
πίζεται στα αναλώσιμα υλικά (υαλικά, αντιδραστήρια), 
στην αναγκαιότητα συντήρησης των υπαρχόντων οργάνων 
και, κυρίως, στην προμήθεια νέων οργάνων, ώστε να είναι 
δυνατή η διαρκής ανανέωση και συμπλήρωση του εργα¬ 
στηριακού εξοπλισμού. Το τακτικό κόστος των ΠΜΣ προ- 
βλέπεται σε 18.000.000 δρχ. το οποίο θα επιβαρύνει: 

α) Το Υπουργείο Εθνικής Παιδείας και θρησκευμάτων 
4 χ 15.000.000 = 6.000.000 δρχ. 

β) Ερευνητικά προγράμματα. 

γ) Χορηγίες από Βιομηχανίες. 

Η κατανομή των διατιθεμένων ποσών θα γίνει με από¬ 
φαση της ΓΣ Ειδικής Σύνθεσης. 

Άρθρο 12 

Μεταβατικές Διατάξεις 

1. Τα επιμέρους θέματα που αφορούν τις μεταπτυχια¬ 
κές σπουδές θα ρυθμίζονται από τον Κανονισμό Μετα¬ 
πτυχιακών Σπουδών. 

2. Οι ήδη εκπονούντες στο Τμήμα Χημείας διδακτορική 
διατριβή μεταπτυχιακοί φοιτητές, εφόσον επιθυμούν την 
απόκτηση ΜΔΕ δύνανται εντός του μηνός Σεπτεμβρίου 
του 1994 να ζητήσουν την ένταξή τους στο εν λόγω πρό¬ 
γραμμα χωρίς αριθμητικό περιορισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 

ΕΘΝ Ι ΚΟ Τ ΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ ΟΠ 
5234312 

λειτουργούν καθημερινά από Θ.ΟΟ' έως 13.00' 


ΧΡΗΣΙΜΕΣ Π ΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.7.62 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμοϋ 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 




Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

— 



ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης οτο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

β) » » » Β' » 

γ) » » » Γ' » 

δ) » » » Δ' » 

ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. . » 

ια) Για όλα τα Τεύχη εκτός ΤΑΕ-ΕΠΕ » 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




